
SAKALA 
TRÜKIKODA, VILJANDIS 1936 


Kui tule murd muile puile, 
sis tule kah katk kadajile. 


Saabusid pikad, vaiksed talveõhtud. Päev 
oli lühike ja hämar. Harva kuldas päike lume- 
välju. Nädalaid ja nädalaid oli taevas tinaras- 
keis pilvis, mis olid nagu hähad kotid täis kül- 
manud vett. Hilja läks valgeks ja vara hämar- 
dus. Peeru valgel istus Mari ketruse taga tüd- 
rukuga, kui sel korrapäevi ei olnud, ja peeru- 
valgel seadis majariistu, keerutas köisi, lõhkus 
peerupuid ja sidus neid mühkudesse ning val- 
mistas mõisale puunõusid, härjaikkeid ja köi- 
dikuid vana Jüri. Sulane oli kas mõisas või väl- 
jas tööl, ja Taavet oli nüüd väga harva kodus. 
Kui ta ei olnud mõisa viinaköögis või vooris, 
kadus ta ära omal algatusel, enamikus hobu- 
sega, harva jala. Algul ei teadnud Mari sellest 
arvata midagi paha. Küllap mehel oli toimin- 
guid. Siis hakkas tähele panema, et vana Jüri 
muutus rahutuks niipea, kui nägi Taavetit sead- 
mas minekule. Ta püüdis Taavetit keelata koju. 
Ta otsis talle edasilükkamatuid töid ja püüdis 
leida muid takistusi kodust lahkumiseks. 

Mari oli kaua kohmetu. Ta ei mõistnud Jüri 
olemist ega söandanud pärida. Oli siis Taavet 
juba kodust tüdinenud? Oli tal kuskil mujal 
lõbusam? Sellist asja oli noorel naisel häbi Jü- 
rile rääkida. Ta nuttis vahel salaja ja lootis, et 
ka see vahest möödub. Pealegi ei märganud 

Mari Taaveti olekus mingit muudatust. Ta oli 
sama hell ja õrn nii naise kui ka lapse vastu, 
ainult äkiliseks ja kärsituks oli ta läinud. Aga 
mehed võisid head olla ju mitmele naisele 
korraga. 

Korra laupäeva-õhtul, kui sulane tüdrukuga 
läksid kõrtsi tantsima ja Mari Jüriga kahekesi 
tares peeruvalgel istusid, võttis Mari südame 
rindu ja küsis tasa: 

— , Jüri, ae! Kuhu Taavet käib?“ 

— ,Ära paremb küsü! Kae teda paremb 
kotun oita.” 

— ,Kus ma tean teda kodus hoida, kui ma 
ei teagi, mis teda kodust välja viib?“ osatas 
Mari. 

Jüri tõusis pahaselt üles ja seadis peergu. 
Siis jäi järsku välja kuulatama. Kõik oli vaikne, 
isegi koer ei haugatanud. 

— .Miks sa mulle siis ei või öelda, kus 
Taavet käib? Ma olen ju tema naine. Mis ta ka 
iganes teeks, mina peaksin seda ikkagi teadma,“ 
ütles Mari murelikult. 

Jüri seisis endisel kohal, nagu ootaks ta 
midagi. Mingi seletamatu hirm pigistas järsku 
Mari südant, ja ta jäi ka kuulatama, kuigi ei 
teadnud, mis ohtu sealt oli oodata. Jüri võpa- 
tas, kohendas tuld, murdis peerul söe otsast ja 
kobis jälle oma töö juurde. Laps karjatas läbi 
une, siis oli jälle kõik vait. Mingi putukas hak- 
kas tiksuma seinapraos. Mari istus voki juures, 
käed rüpes ja vahtis peerutulle. Kõige iseärali- 
kumad mõtted tormasid läbi erutatud aju. Käis 
tema mees kurjal teel? Käis ta vargil, röövimas? 
Aga ta ei toonud iialgi midagi võõrast koju. 
Raha ei toonud ta isegi, kui linnas käis, kuigi 

palju, ennem vähem kui teised ütlesid saanud 
olevat oma kraamist. Ja väikesi asjakesi ostis ta 
ka harva, siis jäi jälle raha kraami eest ära. Ta 
heitis vargsi pilgu Jürile. Vanamees oli küüru 
vajunud nagu nägematu koorma all. Ta sõrmed 
värisesid naaskliga rihmale auku torgates. Oli 
ta siis juba nii vana? — või oli see erutus, kes 
teab seda? Suu oli kõvasti suletud ja laup mu- 
relikult pilves, Muri väljas hakkas järsku val- 
justi haukuma, nagu liiguks võõras lähedal. 
Vanamees hüppas püsti nagu oleks teda keegi 
nõelanud. 


— »Jüri, jää aga istuma. Lähen vaatan, kes 
käib väljas,“ ütles Mari, võttis poolkasuka õl- 
gadele ja astus välja õue. Ilm oli selge. Kuu 
paistis otse tare kohal, koer oli jälle kuuti roni- 
nud — ta hingas raskelt. Nähtavasti haugatas 
ta kassi. Kogu ümbrus oli elutu ja vaikne. 
Maanteelt ei kostnud mingit häält, ainult harva 
praksatas mõni oks maja taga heinamaal. 
Järsku kostis soo poolt pikka oigavat ulgumist. 
Samal hetkel hüppas Muri kuudist välja, hak- 
kas ulguvalt, vihaselt haukuma, köie otsas re- 
bima ja hüppama. 


— ,Hundid,“ mõtles Mari ja tundis väikest 
nõrkust. Ta tõmbas poolkasuka kõvemini pih- 
tade ümber ja astus Muri juurde. 


— »Tasa, tasa, Muri. Hundid on kaugel 
Suurel sool,“ vaigistas ta ja püüdis koera sili- 
tada. Muri jäi vaiksemaks, õrises ainult tasa ja 
värises kogu kehast. Kauge hundamine kadus 
sama järsku, nagu oli alanud. Muri ronis tagasi 
kuuti. Mari kuulatas veel, kõhkles vähe ja astus 
tarre. 


— ,Kea sääl vällan käüp?“ küsis Jüri kär- 
sitult. 

— , Hundid uluvad Suurel sool. Peaks 
ometi Taavet varsti tulema.“ 

— ,Ei tema tule enne ommenet, kui siski 
viil tulep!“ urises vana Jüri. 

Mari tõstis voki nurka, võttis leivad ahjust, 
kandis nad külma kambrisse riiulile, tõi toidu 
lauale, lusikad varnast ja kutsus vana sööma. 
Nad sõid vaikides. Jüri ei kuulatanud enam, 
vaid näis väsinud või mõttes. Mari mõlgutas ka 
oma mõtteid enda ette. Peale sööki koristas 
Mari laua ja seadis asemed korda. Siis astus ta 
kiige juurde. Laps oli seljali, jalad paljad ja 
suuke pool-avatud. Kuigi ahi oli täna köetud, 
oli tare vilu, seepärast kattis Mari lapse vana 
kasukaga ja pani käekese hälli veerelt kasuka 
ääre alla. Ta ajas end püsti. Selg oli veel valus 
eilsest käsikiviga jahvatamisest ja õlas pistis. 
Vana Jüri istus ikka veel mõttes laua juures. 
Nüüd rõivastus Mari vanasse poolkasukasse, 
sest loomad tahtsid veel talitada. Ta käis mitu 
korda lauda ja paha juures, tõstis loomadele 
õlgi, lammastele heinu ja seale hobusesõnnikut 
segatud linaluudeleemega. Ka koerale viis ta 
natuke laket. Viimaks pesi ta käed ja hakkas 
end lahti rõivastama. 

— ,Sa pias iks püüdma Taavetit inämb 
kodu man oita,“ ütles järsku Jüri pool etteheit- 
valt, pool mõttes. 

— , Kui ma teaks, kus ta käib, võib-olla ma 
ehk teaks siis ka, kuidas teda kodumail hoida,“ 
vastas Mari pahaselt. Ta tundis, et vanamehe 
saladuslikkus hakkab teda vihastama ja ärri- 
tama. Mida varjas vanamees? Kõige järele oli 

näha, et vana teadis, kuhu Taavet käib. See 
teadmine koormas ja vaevas teda ja ometi ei 
jaganud ta oma muret Mariga. Vanamees tõs- 
tis pää ja vaatas tuhmil pilgul Marile. 

— ,Tuu om kui juuskja tõbi maarahva ve- 
ren. Egä põlv piab tada läbi põdema,“ urises 
ta järsku ja ajas end raskelt püsti. — ,,Seni ei 
ole täst küll muud nättu kui ätta ja viletsüst.” 

Mari istus poolriietatult voodiserval. 

— ,Mis haigusest sa jampsid?* küsis ta 
segaselt. 

— , Noh, et sinu esä saie kah tolle läbi 
otsa. Ja oll ommeti ütskõrd üts tark miis,” oh- 
kas Jüri. 

— ,Taavet käib mõisa vastu,“ karjatas 
Mari ja hüppas üles. 

— ,»Tassa, tassa,“” vaigistas vanamees. 
»Paremb om, kui sa tost asjast kõvaste ei kõ- 
nele; kuuljit om egäl puul. Ommi tiinjitki ei saa 
usku.” 

Mari vajus tagasi voodile. Oli imelik eba- 
määrane ja segane tunne. Ühelt poolt oli suur 
kergendus, et Taavet ei olnud ei kuritegija ega 
käinud külas mõne tüdruku juures. Kuid teiselt 
poolt oli avastus nii hirmus, nii pahaendeline, 
et ähvardas matta hinge. Mida võib taluinimene 
mõisa vastu? Ja mälestusse kerkis jälle isa laud- 
sil, hirmuäratav ja võõras. Ta oli surnuks peks- 
tud, sest et oli julgenud nõuda kirikus kuuluta- 
tud seadust. Ta oli julgenud kaevata kohtule, et 
mõisa teoorjust suurendab, kuna kirikus oli ette 
loetud, et seda enam ei tohi teha. Ta käis tihti 
linnas, ta oli tark mees, nagu äsja nimetas Jü- 
rigi, — kuid ka tema peksti õigusenõudmise 

eest surnuks. Oli siis maarahval muud õigust 
kui saksa tahtmine? 

Sel ööl ei saanud Mari und silma. Ta võit- 
les poolt ja vastu — kas lasta mehel edasi käia 
algatud teed või takistada teda. Võita ei olnud 
ju mingit lootust. Võidelda ainult kättemaksuks 
ei olnud mõtet, sest kahjukannatajaks olid ik- 
kagi maainimesed. Ja Mari otsustas Taavetit 
iga hinna eest ära pöörda selt teelt. 

Hommikul ärgates libises Mari pilk oma 
kõrvale voodile. Taavetit ei olnud. Ta ei olnud 
öösi koju tulnud. Rõhutult algas Mari oma toi- 
minguid. Tüdrukut-sulast olid väsinud ja uni- 
sed eilsest tantsust ja liikusid laisalt tares. Jüri 
aga konutas vaikides oma voodi serval, nagu ei 
tahaks ta veel tõusta, nagu oleks tõusmine 
raske paratamatus, nagu teoorjus, mida tuleb 
teha poolvägisi. Nad ei rääkinud Mariga enam 
eilsest, kuid nüüd mõistsid nad teine test. 

Pääle lõunat toodi mõisast sõna, et nõutakse 
homme hommikul vara kaht hobusemeest, saa- 
detagu ka korratüdruk pesule. Mari püüdis 
teha lahket nägu ja vesta juttu, süda aga ahas- 
tas ja närvitses. Mis saab, kui Taavet ei tule 
koju homme hommikuks? Jüri ei jõua mõisa 
minna. Ärataks ka kahtlust, miks peremees ise 
ei tule, kui kutsutakse. ja väetima isa saadab 
enda eest. Olgu kas surivoodil, kui mõisast tuli 
käsk, pidi kohal olema. Võidi ju koju tagasi 
saata, kui oli ilmne, et tõbi raske, aga koju ei 
tohtinud keegi jääda. Mari ergud olid nii pine- 
vil, et ta toetus laudas seina najale ja puhkes 
nutma. Ta nuttis siin tüki aega vaikselt ja ahas- 
tavalt. Viimaks tundis ta tuima kergendust. Ta 
ei oodanud enam reejalaste kriuksumist ega 

Muri rõõmsaid haugatusi. Ta tundis mingit 
rasket, sünget paratamatust ja alistus. Varem 
või hiljem, nii pidi see lõppema. Oli kord Taa- 
vet astunud sellele teele, siis ei olnud pääsu. 
Ainult aeg-ajalt surus ta käe südamele, nagu 
oleks sinna asetatud valutav tuline kera, mis 
õhetab ja põletab. 

Taavet tuli öösi koju. Mari tahtis talle süüa 
tuua, talle midagi meelepärast teha. 

— ,»Ära muretse midagi, ma otsi esi leiva 
ja taari.“ 

— ,Hää, et sa tulid. Sul tuleb hommiku 
vara mõisa minna.“ 

— ,,Noh, mis tuli sis noil sääl takkan, et 
kõrraga katte miist nõudva?“, küsis Taavet 
pahaselt. 

— ,Ei tea, aidamees ei öelnud midagi. 
Kästi ainult mõlemil hobustega tulla.“ 

Taavet ajas enese sirgu: 

— ,Põrguhaud om ta mõis. Ta ei saa 
ealeski täüs.“ 

— ,Mine magama,“ palus Mari, ,,ma lähen 
talitan hobuse.“ 

Kuid Taavet tõrjus ta pehmelt voodisse 
tagasi. 

— ,Ma tule silmapilk tagasi. Obene om 
tallitedu, enne kaaru pia tälle veidi andma, 
muidu ta ei jõvva mõisa tüün vasta panda.” 

Ta tuli ka tõesti varsti tagasi ja jäi magama 
kui surnu. Mari keerles aga hommikuni tema 
kõrval voodis. Ta oli õnnelik, et Taavet õigel 
ajal koju tuli, aga ühtlasi pahane, et mees oli 
nii väsinud, et ei saanud temaga rääkida, teda 
hoiatada ja paluda oma üritust kõrvale heita. 

Taavet sulasega jäid mõisa mitmeks näda- 
laks. Viinavoor oli saadetud Pihkva. Mari tun- 
dis suurt kergendust. Voori aegu ei võinud mi- 
dagi juhtuda. Vanamees aga urises ühel õhtul, 
kui nad kahekesi hilja voodisse ronisid: 

— ,Pane nüüt oolega tähele, kui ta kodu 
tulep. Nüüt nakse pääle. Na kõnelase sääl 
voorin kõik kokku.“ 

Mari jäi mõttesse. 

— ,,Ega nad ometi otsekohe voorist tulles 
midagi ette ei võta.” 

— ,Ei, toda ma ei usu. Na om väsünü ja 
ega naid sis sääl voorin kes tiid kui pall'u ei 
ole, et saassi midä tetä vai õkva kõrraga ette 
võtta. Na kõnelase sääl kokku, mis egaüts piäp 
tegema, kui kodu saase.” 

— ,,Aga siis ei tohi ju Taavet oma osa te- 
gemata jätta, mis ta teistele on lubanud.“ 

— ,,Temä võip tõisi manu vastsest minna 
ja asja viil ümbre kõnelda.“ 

— ,,Oh,“ ohkas Mari lootusetult.“ Ei mina 
looda Taavetist, et ta otsustatud asja ümber 
püüaks teha.“ 

— ,Kes tiid, agu tege kah, kui sina tälle 
kõnelet,“ vastas Jüri vaikselt ja kobis voodisse. 

Mari aga jäi voodi servale istuma. Ta pea 
oli kuum, ta püüdis leida põhjendusi, veenvaid 
mõtteid, mida Taavetile öelda, kui ta tuleb koju. 

Teisel hommikul vara Mari rakendas Vana 
Liisa ree ette ja sõitis Luulikule. Ta võttis väi- 
kese Jaani ka kaasa. Vanale jäi loomade tali- 
taminegi raskeks. Lapsega oleks tal olnud päris 
vaev. 

— »Ära jää pimmehe!“ ütles vanamees 
ukselävel. ,,Tiiät jo, suu pääl om soe.” 

Luuliku eit ei olnud sugugi üllatatud. Tal 
oli nagu kõik valmis külalise vastuvõtuks. Mari 
tahtis varakult hakata minema koju, seepärast 
tuli ta ka kohe asja juurde. 

— ,Mari, tule õige meile mõneks nädalaks. 
Tulin sulle järele. Tee kähku riidesse, muidu 
jääme öö pääle.” 

— ,Kallis lats, sa piat jääma joba üüses 
taha. Suun om tinava üts imäsusi kate pojaga. 
Tä om väega vihane ja om päise päiv aigu ine- 
misi ja obesit kisknu. Ei me lää vasta õdangut 
koheki.” 

— ,Aga Jüri ootab. Ta on mures minu ja 
lapse pärast.” 

— »Küll ta joba mõist, et ma sinnu es või 
üüd vasta tiile laske. Tu iist saat ommen vara- 
jusi kodu.” 

Mari pidi tunnistama, et Luuliku eidel on 
õigus. Ta seadis lapse korvi istuma ja hakkas 
kohe talitama. Luuliku eit pani tare ahju kü- 
dema ja lükkas ukse pärani lahti, lapse korviga 
tõstis ta voodisse. 

— ,Noh, mis teil sis oodetas, et minule 
perra tullit?“ 

Mari ei osanud järsku vastata. 

— ,Ma arvassi joba, et Taavetiga midagi 
johtunu oll”, kui näie sinnu tulevat.” 

— ,Ei, esialgu on kõik nagu... korras,” 
kogeles Mari. 

— «Mis asi sis nakse kõrrast ära minema?" 
küsis Luuliku eit. 

Mari ei osanud millestki alata ja liikus ra- 
hutult istmel. Viimaks ütles tasa: 

— ,Mul on hirm Taaveti pärast. Sa pead 
meile appi tulema.” 

— »Tohoh, kõnela ometi selgüsi. Mis tu 
Taavet sis kurja om tennü? Kas ta joose? Vai 
käüp külan ümbre ajaman?” 

— Ei, ei!“ hädaldas Mari ja vaatas hirmu- 
nult välja. ,,On siin kedagi võõrast lähedal?“ 

— ,Ei, siin ei ole kedägi. Minu man oll' 
Põlde latske. Täl läts igäväs ja läts ära sõsare 
manu. Tulep vist tõisel nädalil tagasi.” 

— , Taavetit ei ole viimasel ajal palju ko- 
dus. Öösel läheb, öösel tuleb. Vana Jüri ütleb, 
et ta käib mõisa vastu.” 

Luuliku eit ajas enda järsku sirgeks. Ta 
pea ja rind olid tihedas suitsus, oli kui raidkuju 
kaugel udus liikumatu ja elutu. Mari kussutas 
väikest Jaani. 

— ,Sellepärast ma tulingi sinu järele. Taa- 
vet kuulab sind. Tule ja aita meid.“ 

— ,.Ei usu, et mina tan asjan avitada saa.” 

Mari kohmetas veel enam. Ta istus viivu 
abituna ja ehmununa. Talle oli keeldumine ül- 
latus. Siis hakkas ta nutma. Nii istusid nad 
tüki aega. Luuliku Mari istus vaikselt, kuna 
Kruusamäe Mari nuttis ahastavaid, abituid pi- 
saraid. 

— ,Jää vakka, sa virgutat latse üles.“ 

— ,Ah, mis laps! Kui on kadu mehel, on ka 
kadu perekonnal.“ 

Luuliku Mari tõusis üles ja läks välja. Ta 
pani paha ja lehma lauda uste ette pikad rid- 
vad toeks ja tõi koera esikusse. Ahi oli ära 
küdenud. Ta seadis katla kapsastega süte sisse 
ja tõmbas ukse kinni ning pani pööra ette. 

Mari läks lapse juurde voodisse ega tulnud 
õhtusöögikski voodist välja. 

— ,Süü iks süü. Ega's sis kelleki elu tan 
maa pääl kullane ei ole. Agu lät viil kõik äste.” 

— ,Mis sääl hästi minna on? On, ennemgi 
neid sõdasid nähtud. Neil kasakad ja kohtu- 
mehed, meil alasti õigus ja paljad käed.“ 

Maril ei tulnud und. Ta lamas voodis pä- 
rani silmi ja mõtles. Ta otsis abinõu, kuidas 
Luuliku Mari mõjutada kaasa tulema. Miks ta 
ei tahtnud Taavetit päästa? Ta oli ju tema 
ristiema ja ta hoidis Taavetit. Siis kuulis ta 
järsku väljas jooksmist. Ta jäi kuulatama. Tuul 
vingus ja ulus, puud praksusid ja kahisesid, 
nagu veetaks neid oksad allapidi lund mööda, 
ja selgesti kuuldus jäisel heinamaal edasi- 
tagasi jooksmist, nagu oleks kari välja lastud. 
Siis kargas keegi seina najale just tema voodi 
kohal. Mari tuli voodist välja ja läks pajaaugu 
juurde vaatama. Ta tõmbas paklatopi paja- 
augu eest ära. Väljas oli hämar lumeõhetus. 
Taevas oli paksus pilves, ilm pooludune, ning 
sula. Hahas valguses liikusid vilkad, tumedad 
kogud ümber hoonete. Need võisid olla suured 
koerad. Muri kiunus imeliselt esikus ja loomad 
laudas inisesid erutatult. Vana Liisa tampis aga 
laudas ja norskas kuidagi lohistavalt, karedalt. 
Mari vaatas ehmunult lapse suunas. Ei, laps 
oli toas ja magas rahulikult. Ka Luuliku Mari 
hingas vaikselt. Mari tahtis esimeses ärevuses 
teda äratada, siis aga mõtles, et ega temagi 
vist saa midagi teha. Ta katsus ust, see oli kõ- 
vasti kinni. Muri värises ja ronis tuppa, hoides 
end tema jalge vahel. Ja hirmuga mõtles Mari 
homsele. Ta tõi pingi pajaaugu juurde ja jäi 
välja vahtima. Tuul ulus endiselt, kuna kuu 
vahete-vahel välja tuli kiiresti liikuvate pilve- 

sagarate vahelt. Kuuvalgel nähtus nagu liiguks 
üle heinamaa loendamatu hulk hunte hoonete 
suunas. Nad heitsid pikki hahku varje valgele 
väljale ja jooksid pool-sörkides, ninad maas, 
nagu midagi otsides või nuusutades. Lauda lä- 
hedal hakkas suur, näljane, katkutud karva- 
dega hunt äkki ulguma. See oli nii lähedal ja 
nii õudne, et Mari kogu kehast hakkas väri- 
sema ja hirmunult taandus pajaaugu juurest. 
Luuliku Mari tõusis aeglaselt voodist, vaatas 
korraks pajaaugust välja, võttis siis seinalt 
vibupüssi, küürutas uuesti pajaaugu kohale ja 
laskis vibu lahti. Lauda juures tõusis selle jä- 
rele hirmus õrin ja larin. Mari kartis, et nad 
vana Liisa kätte said, ja vaatas jälle hirmunult 
välja. Hundid olid üksteise küljes kinni hallis 
puntras, nad rabelesid ja kiskusid üksteist, pu- 
relesid ja larisesid vihaselt. 

— ,Mine magama. Egas tervet üüd ei 
massa sute peräst üleval vahti,“ ütles Luuliku 
Mari ja toppis pajaaugu paklatopiga kinni. 

Mari ronis voodisse ja lamas pool-unes, kõr- 
vus huntide vihane õrin ja tuule kaeblik vin- 
gumine. 

Hommikul oli ilm ilus. Tuul oli vaikinud ja 
Luuliku Mari talitas juba lauda juures. 

Kui vanaiet tuppa tuli, ütles Mari mõtlikult: 

— ,Mari, sa võiks hoopis meile kolida, mis 
elu sul on siin metsas?” 

— ,Egas sis mõisa sutest armulikumb ei 
ole. Näet, kui ma esi ette kae, sis ei tii soe mulle 
ättä, aga mõisa ei jätä kellekile ellu manu.” 

— ,Noh, tule siiski mõneks nädalaks.“ 

— ,Mul jo tan lehm ja tsiapõrss.“ 

— ,Sa võiksid Kareda Kaie seniks talitama 
kutsuda. Ta oli sul ju suvel ka kodu hoidmas, 
kui meil olid.“ 

— ,Et võis noh küll,“ venitas vanaeit. 
»Enne kasvu ei ole tast mingastki.” 

— ,Miks ei ole kasu?“ vaidles Mari õhinal. 
»Sa näed ise. Sul hakkab kahju Taavetistki, 
kui sa ei hooli vana-Jürist, minust ega lapsest.“ 

— ,Mis ma's ei ooli?“ ütles Luuliku Mari 
mõtlikult. Ta istus lävele ja vahtis metsa. 

— ,MAa ütli joba, et minu tulekust ei ole 
miskit kasvu. Näet, Taavet om joba nigu piru 
olekuga. Kui ta hindäle asja päha võtt, sis võtt 
ta timä kah verre. Sis ei avita ütski rohi. Mai 
pell'äsi joba, et ta juuma püürdse. Egas sis 
otsa ega arru ei oles ollu. Oles vände kraavin 
lõpetanu. Mina arva, et sa pias kõik tegema, 
mis mõistat, et asja salajüsi oita. Muud nõvvu 
ei tia ma sulle üttegi anda.” 

— ,Tule siiski kaasa,“ palus Mari. ,,Võib 
olla leiad sa kodus nõu, ehk mõtleme ühes koos 
midagi välja. Nii lootusetu on tühjalt koju 
sõita.“ 

— ,, Noh olgus pääle, kui sa õkva tahat. 
Ma joose, käi Kareda Kaie puul ära. Säe kõik 
minekus kõrda ja tii tsiale süük kah valmis 
paaris päevas.“ 

Jüri oli haigestunud, vist murest ja ootusest. 
Ta kartis lapse ja Mari pärast. Talv oli haru- 
kordselt pikk ja hunte oli sool palju. Lehmad, 
lambad olid söömata ja siga oli kivi paha veere 
alt ära ajanud ja välja läinud. Kui Mari lapsega 
ja Luuliku eidega tarre astus, tundis vanamees 
ennast kohe paremini. Ta ronis voodist ja tah- 

tis minna välja korraldama. Mari sundis teda 
tagasi voodisse. 

— , Küll ma juba majas kõik korda sean. 
Ajage teie parem juttu.” 

— ,Kudas tu poiss sul sis nakse särtside 
mõttidega ümbre käüma?“ küsis Luuliku Mari 
vanamehelt. 

— ,Vai mina tiiä. Kotun ei ole noist asjust 
muud juttu ollu, kui et me kotust kah taheta- 
vat mõisa külge aada ja et kerkon olevat kerik- 
herr lugenu kroonu säädusest ette, et talumehi 
käest maid ära võtta ei tohi, et teoorjus jääse 
ära ja rahva pääle pandas enneki kroonu mass.” 

— ,Tu oles jo väegede ää, kui nii tetäs. 
Enne ei taha nigu usku toda. Kerkon om 
pall'uki loetu. Näet, kui Mari esä ära pessti, 
sis luki kah opetaja kerkun, et maa ja varan- 
dus jääse maarahva omas, et mõis ei tohi rah- 
vast pessä ja kui ta hakkas nõudma suurembat 
teoorjust kui raamatuhe om kirjutedu, sis võip 
ärrä pääle kohtuhe kaevata. Ja mis sis olle? 
Kõik, kea julessiva kohtuhe kaevata, pessti kas 
sandis vai surnus. Ja eläja aeti nigu enneki 
mõisa, kui na enne ärräle olliva miilt müüda.“ 

— ,Nii ta om. Sakste voli om me maal 
suur. Ei nimä küsü õigusest ega säädusest.” 

— ,Kunas Taavet nakas vällän käüma.“ 

— ,Ei tiiä karvapäält ütelda, aga pääle 
viimast reht iks vist oll.“ 

— ,Kon tä sis käüp?” 

— ,Vai mina tiiä? Vet ta käüp liinan ja 
muide valdu meeste man järgi periman ja 
nõvvu pidaman.” 

— ,,Om tä sulle midagi kõnelnu, mes na 
tettä tahtva.“ 

— ,Ei mina ole midägi kuuiu. Mulle ta ei 
ole noist asjast hengänügi.“ 

— ,Kon ta sis prõlla piäs olema?" 

— ,Na om sulasega Pihkvan viinavoorin.” 

Mari tuli ka tuppa ja jutt võttis teise põ rde. 

Luuliku Mari teadis rääkida, et Hundi 
noorperenaine põdelik olevat, et Kadastiku Elts 
minevat oma sulasele mehele ja nad tahtvat 
asuda Pimmelaande. 

— ,Jah, kui nuur olessi, lääs kah ära 
mõtsa,“ ütles vana Jüri ja sülitas. 

— ,Ega mõisa külle all ellu ei ole, tu om 
õige. Henge pitsitäse sisest vällä.“ 

— ,Mis sis muuperäst,“ jätkas Jüri, ,,tu 
Taavet särtsit mõttid naksegi haudma kui iks 
tolle rasse orjuse perast. Arvat, et mehel ää 
om kaija, kui noorik väikse latsega nii orjama 
piäp, et täst muud järgi ei ole kui luu ja nahk. 
Oma tervist ei pane niku täheleki.“ 

— ,Jajah, Mari om küll otsa lõpnu ja 
näostki kõhnas ja valges jäänu,“ kinnitas Luu- 
liku eit. 

— ,Küll ma lähen jälle punaseks ja pak- 
suks, kui muret ei ole.” 

Järgmisel hommikul tuli Taavet koju. Ta 
oli väsinud ja roidunud, ei suutnud õieti ho- 
bustki talitada. Mõlemad sulasega läksid pärast 
söömist kohe voodisse. 

Vana Jüri koperdas tallis, Mari talitas maja 
ümber ja Luuliku eit õiendas lapsega. Majas 
valitses aga ärev ootus, lähenes nagu mingi 
lahendus, millest olenes nii palju perekonnale. 


Peale lõunat läks sulane hobusega tagasi 
mõisa, kuna Taavet korraldas tares hobuse- 
riistu. š 

— , Taavet, kus sa käid nii tihti viimasel 
ajal?“ küsis Mari koristades sööginõusid. 

Taavet hakkas naerma. 

— ,Kas sina sis es tiiä, et ma viinavoorin 
olli?" 

— ,Ah, mis sa ajad musta härja juttu. Et- 
sa viimased nädalad olid viinavooris, küllap 
seda juba teadsin. Aga enne seda käisid sa 
väga sagedasti kodust ära ja mitte mõisa käsul. 
Sa jätsid sel talvel mõisa töö veidi ripakilegi, 
nii et meil suvel tööpäevadega jääb kitsaks.“ 

Taaveti nägu läks pilve. 

— ,.Ei ole naiste asi perida, mis miis tege!” 
ütles ta karmilt. Mari ei oodanud sellist vas- 
tust. Ta talitas vaikselt. Vana Jüri ja Luuliku 
eite ei olnud toas. Mari kaalus, kas veel kord 
alustada juttu või mitte, kuid süda oli nii haige 
ja kärsitu, et ta ei suutnud vaikida. 

— »,Rahvas räägib, et sa käid mõisa vastu,“ 
ütles ta tasa. 

Taavet ajas enda sirgu, kuna sinine soon 
otsal tursus, mis tema juures ikka oli äkilise 
viha tunnuseks. 

— ,»Mis me tollest kõneleme? Ma tahaksin 
teada, kas neil juttudel on põhja all?“ 

— ,Märne rahvas toda juttu sis aas?“ 

— ,Kas vände sinu Hundi Ants ei ole na- 
kanu salakullejas?“ 

— ,Jäta, Taavet! Hundi Antsu ei ole ma 
näinud sügisest saati, kui ta viimati Jaanile tõi 
titekosti. Miks sa mulle otsekohe ei vasta? Olen 
ma sulle siis nii võõras — või kardad sa 
mind ka?" 

— ,Mis sis sinust pelläta om? Aga ta ei 
ole naiste asi,“ vastas Taavet rahunenult, ” 

— Aga sa ei räägi ka Jüriga asja läbi. Isa 
võiks ju sulle nõuks ja toeks olla.“ 

— , Jäta oma usutamine. Jüri om vana ja te- 
mäst ei ole säratsen asjan anämb miskit kasvu 
ega tuke.“ Ja Taavet tõusis laua tagant ning 
läks õue. 

Mari käed vajusid alla. Paistis, et neil kol- 
mekesi Taavetile selles asjas vaevalt on 
võimu. Taavet ei pea neid mõttevahetuse vää- 
rilisekski. Ühes asjas oli siiski selgus käes. Taa- 
vet ei salanud, et ta kavatseb midagi mõisa 
vastu. Mari otsustas Luuliku eidele jutustada 
oma ebaõnnestunud katsest. 

Luuliku eit kuulas vaikselt Mari jutustust. 

— ,Seda ma arvassi. Ei Taavet lase omal 
konti nii kergüsi käest ärä võtta.” 

— ,Mis me siis nüüd peaksime tegema?" 
küsis Mari murelikult. 

— ,Ets näeme edespidi.” 

— ,Egas sa ometi ei mõtle, et me tal teha 
laseme nagu ta tahab?“ küsis Mari ärritatult. 

— , Kulla lats, mõtle esi, mis om meil sis viil 
tetä. Egas sa vägüsi ei saa teda sundi oma käü- 
misi maha jätma. Oles paremb kui me alustusen 
ei keelas ja näütas, et me vastu oleme. Oles 
tuuki ää, kui ta me iist oma teku ei varjas. Sis 
tiias kah, ku ull asi om ja võip-olla võis kah oht- 
likul silmapilgul vahele astu.” 

— ,,0h,“ ohkas Mari. ,,Sa siis ei kavatse 
temaga rääkida ja teda hoiatada.” 

— ,Ei,“ ütles Luuliku eit kindlalt, ,,Sa näet 
jo esi, et tast kõnelemisest prõlla miskit kassu 
ei ole. Asi om nättavasti joba kaugele lännu.” 

Jüri astus ka tarre. 

— , Noh, ma kõneli kah Taavetiga. Ta sai 
õkva vihatses. Et mis usutamine ta om. Et nüüt 
ei või kah viinavoorist enämb rahulikult kodu 
tulla ja puhata. Et jätku teda rahule P kaegu 
me Ta ommi õiendusi.“ 

»Noh, mis ma ütli,“ ütles Luulika eit 
väikselt Marile. , Jätame ta paremb rahule ja 
kaeme, mis aig toose.” 


* 


Samal õhtul tulid Tölliste Jaak ja Kadastiku 
sulane Madis Kruusamäele. 

Tõlliste Jaak oli kõhn, kuiv mees, ühest 
silmast pime ja kortsus näoga. Ta võis olla 
aasta viiekümne ümber, nähtus aga märksa va- 
nemana. Talle oli vana parun kepiotsaga tor- 
ganud silma, kui ta alles poisikesena mõisapõl- 
lul käis kündmas, sellepärast et vagu ei olevat 
sirge. Ja väljajoosnud silmaga oli parun teda 
sundinud edasi kündma. Poiss oli aga valust 
põllule maha heitnud ja karjunud nii, et parun 
viimaks sõimates ära läinud. Sellest ajast oli 
rõõmsast Jaagust saanud arg, inimesi pelgav 
ja salakaval poiss, kes teiste peale kaevates ja 
urgitsedes oli endale välja kaubelnud Tõlliste 
koha. 

Kadastiku Madis oli pikk, sirge noormees. 
Ta oli lahke loomuga ja selge mõistusega. Kuna 
Jaan nagu hiilis tuppa, üks külg ees, astus Ma- 
dis rõõmsalt üle läve ja hüüdis perenaisele: 

— , Jummal imme! Ets kae, kas sis väike 
jas lask perenaisel nii noppeste joosta?“ 

»Oh, väike Jaan on juba suur poiss. 
Näed, istub hällis ja ajab juttu.“ 

— , Tere kah minu puult. Ega Taavet tämba 
mõisahe es lää?“ küsis Jaak venitavalt. 

— Ei Taavet om tan saman kodu man,“ 
vastas Jüri kahtlustavalt ja istus laua juurde. 
» Võtke kah istet. Küllap tä tulep varsti.“ 

Samal silmapilgul astuski Taavet tarre. 

— ,Noh, mis muial puul kah kuulus?“ pä- 
ris Madis. ,,Kas olite kah Vorbuse mestega 
kuun? Käveva tan me rahvit usutaman.” 

— ,Es ole noist keäki voorin. Pihkva puul 
oll kõik vakka. Hellü nigu olliva kuulu, enne 
kerkon es ole sääl puul viil sääduse lugemist 
ollu,“ vastas Taavet. 

— ,Kuidas sinu sulane om?" 

— ,Mis ta om? Et tema pelgäs kah nigu 
tõiseki. Opmannile ette kõnelema ta nüüt küll 
ei lää. Toda ma temäst ei usu.” 

— ,Kae, Jaak esi lät edimäne opmani 
manu,“ sähvas vana Jüri voodi pähitsist vahele. 
Ta oli istme andnud võõrastele ja toetus ise 
voodi pähitsilauale. 

— ,Kõss! Ära nüüt säräst juttu a'a. Ei mi- 
nust seda pelläta ole,“ seletas Jaak erutatult. 

Madis hakkas naerma. 


— ,Kea sinnu tiid? Sul om jo alati pall'u 
asju opmanniga. Enne tan ei ole, midä ette kõ- 
nelda. Asi om jo avalik. Ma esi mõtli minna tu- 
leval pühapäeval opetaja ärrä manu. Ma õkva 
küsü, kudas ne asja ja sääduse om.” 

— , Noh, sul üits tii ja mitu asja,“ torkas 
Luuliku eit vahele. 

— ,Ets na vana naise tiiässe iks kõge enne 
ja kõge parembihe, mis asja nuurtel poistel 
kerku manu on,“ naeris Madis vast. 

— , Mine küsü jah,” aitas Jaak. ,,Lääs esiki, 

enne ihu om nii vallus tast linasugimisest, et ta- 
has nigu veitsi praavu.” 

— ,,Ütle paremb, et pelgäd,“ õrritas jälle 
Jüri ja sülitas. 

Madis tõusis üles. 

— ,Jaak, nakame enne minema. Pimedäs 
lät ja ommen om jälle tüüpäiv. 

Jaak ajas enda püsti ja hõõrus ristluid. 

— ,Nakame päälegi. Kas sul, Taavet, sis 
muud midä ütelda es oleki?“* küsis ta luura- 
valt. 

— ,Midä mul sis enämb ütelda võise olla?“ 
vastas Taavet ükskõikselt. 

Kui mehed Taavetiga tarest välja läksid, sü- 
litas Jüri vihaselt põrandale ja urises: 

— ,Sis säratse mädanu sivvuga aetas asju. 
Ta Taavet om pisti pimme.” 

— ,Ei Taavet ole pimme üttegi,“ vastas 
Luuliku eit. ,,Sa näit küll, kuis Jaak nõuse, enne 
Taavet es tii tiidväski.“ 

— ,Sa arvad siis, et Taavetil on enam as- 
jaga tegemist, kui ta räägib,“ küsis Mari ra- 
hutult. 

— ,.Võip-olla, et jah, võip-olla, et kah 
mitte,” vastas Luuliku eit mõtlikult ja läks jälle 
lapse juurde. 


Võõraid käis nüüd Kruusamäel tihti. Pä- 
riti ühte-teist Taavetilt, enamasti keerles aga 
jutt teoorjuse kaotamise ja kroonumaksude üm- 
ber. Samuti kadus Taavet aeg-ajalt ära, kas 
päevaks või paariks. Ükskord oli ta ära isegi 
kolm ja pool nädalat. 

Luuliku Mari läks varsti oma metsanurka 
tagasi. Mari palvetele, et ta asuks päriselt 
Kruusamälele, vastas ta ainult pääraputami- 
sega. 

— ,Sa näed ju, kui tarvis meile sind on,” 
palus Mari. ,,Sa oled ainuke inimene siin, kes 
Taavetit mõistab ja sina oskaks ka õigel ajal 
ära hoida õnnetuse.” 

— ,Mis tulema piap, tu tule. Ei avita me 
väike vägi, ega oia ohtu me tilluke tarkus.“ 

— , Aga püüdma peaks ometi.” 

— ,Mida sa püvvät, kui sain om iin, vas- 
tas Mari. Tulep mõtelda kah ajole, mis om tu- 
leman. Agu teil Taavetiga lät viil minu mõtsa 
nukka ja soe suud marjas tarvis.” 

— ,, Võib-olla, et sul õigus on,” ohkas Mari. 
»Kes teab veel kõike seda häda, mis ootab meid 
ees. 

Seekord viis sulane Luuliku eide koju. 
Kuigi rääkimisi ja ärevust oli palju, möödus 
talv ilma eriliste vahejuhtumisteta ning algasid 
kõikjal kibedad kevadised künni- ja külvipäe- 
vad. Õhk läks soojemaks ja kergemaks ja mee- 
leolu Kruusamäel hakkas paranema. Vana Jüri 
oli virgem ja ergum. Ta käis isegi kündmas ja 
aitas hoolega kõigis koduseis töis. 

Hundi Ants tuli ka üle hulga aja Kruusa- 
mäe rahvast vaatama. Südames tundis ta ainult 
huvi väikese Jaani vastu. Imelikult omasena tun- 
dus talle see laps. Ta mängis temaga tares ava- 
tud poolukse ees tükk aega, võttis teda põlvele, 
kiigutas, upatas, rääkis lapsekeeli üksikuid sõnu 
ette ja ulatas lapsele asju kätte, mille järele see 
välja sirutas käekesi. Mari ei lasknud end kü- 

lalisel eksitada. Ainult tarest mööda joostes 
mõtles ta kahjatsevalt, et oleks ikka pidanud 
Taavetilt nõusoleku saama, et Ants oleks saa- 
nud Jaanile vaderiks. Mis vader see Tõlliste 
Jaak siis õieti oli. Häbi ja teotus — muud mitte 
midagi. 

Vana Jüri selle eest aga asus tarre, toppis 
oma piipu ja tegi juttu. Oli nagu veidi ebamu- 
gav, et mullune võlg veel tasumata. Ants rahus- 
tas teda kohe. Ei, ta ei tulnud võla pärast. Kel- 
lel siis nüüd kevadel olekski võimalik tasuda 
võlga. Hea, kui oma jõuga läbi saab. 


— ,Jah, es ta ole. Paremb, kui keväja vitsa- 
raagki elajil närida oles kui üsä täüs ainu sü- 
gise,” vastas Jüri. Silmapilgu vaikinud, küsis ta: 

— ,Noh, kas sina kah kuulit, et teoorjus 
sügise ära jäävat ja maarahvas kroonu alla 
viias. 

Ants pani lapse põrandale laotatud karva- 
sele lambanahale, tõstis talle mõned asjad lä- 
hemale, istus siis ise laua juurde pingile. 


— ,Ei mina ole sellest midagi kindlat kuul- 
nud. Harjuke käis enne Jõulu meil, see kõneles 
midagi uuest seadusest, aga ta ei teadnud isegi 
midagi õiget.“ 

— ,Noh, meil om mehe kõik kahan. Jum- 
mal tiid, mis saase. Ei mina tast asjast küll ääd 
ei looda.” 

— ,Ei mina usu ka, et hunt jätab murdmist 
ja saks rahva seljas sõitmist,” osatas Ants. 

— ,Küll na paruni mõtlese jälle kriuka 
väll'a, kudas säädust tühjas tetä. Vai mee- 
sugune mõist vai saase naide õigide ülembide 
manu.” 

— ,Ega ometi Taavet enda asjasse ei ole 
seganud,“ küsis järsku Ants imeliku pingutu- 
sega. Vana Jüri oleks kuulnud nagu värinat 
Antsu hääles. Talle meenus, et Ants Marit tah- 
tis juba enne Taavetit. Ta võttis sellepärast 
aega mõtlemiseks ja vastamiseks. Ta puhastas 
tüki aega piipu ja ütles siis aeglaselt: 

— ,Mis nüüd Taavet? Ei, temä ei tii tege- 
mist säratside asjuga. Temä miil om enämb pidu 
ja tralli pääle.“ 

Ants naeratas nagu kergendatult. 

— ,Ei ole ammu enam kuulnud Taaveti ka- 
rutükkidest pidudel. Küllap noorik oskas me- 
hele päitsed pähe panna.“ 

Ega noorku üle midä ütelda ei ole. Om 
tüükas ja tark naene. Annas jummal egale ütele 
säratse.“ 

Ants muigas jälle. Talle meenus, et just 
vana Jüri oli kaua Mari-Taaveti abiellumise 
vastu. 

— , Noh, te eläte sääl Hundil kui kotin, ei 
tiiä midägi, mis maailman tetäs.“ 

— ,Küll saame meiegi teada, kui teie rah- 
vas teopäevist priiks saab.“ 

— , Kui me mehe nakse säädust nõudma, 
kas te kah sis üten lääde.“ 

Ants jäi mõttesse. 

— ,Kas pelgät vai?“ küsis Jüri ootavalt. 

— ,Mis sääl nüüd peläta,“ vastas Ants, 
waga meie ei saa ju ühes minna, ega Hundil ei 
ole ju teoorjust. Ja maksud? Noh, nende pärast 
ei maksa end siduda teistega.“ 

Jüri sülitas pikas kaares. 


— ,Seda ma arvassi. Kea: sis mõistlik miis 
naede tuisupäieka nakse hendä kõitma.“ 


27 


— »Ei, noh,“ jätkas Ants. ,,Külas on teine 
asi. Võib-olla oleks mina siin esimene mees väl- 
jas, aga Hundil on teine olukord.“ 

Ja Ants tegi minekut. Hobuseküna oli ta 
kaeru täis raputanud nagu oma hobuse söö- 
daks, kuid ära sõites jättis ta kaerad kotti aja- 
mata. Vana Jüri kobistas nad hiljem kokku, 
küll nad kevadisel ajal ära kuluvad marja eest. 


x 


Oli nädal enne jaanipäeva. Heinaaeg oli 
käes, kuid vihma sadas pea vahetpidamatult. 
Heina nagu oligi sirgunud, kuid vett oli nii 
palju igal pool heinamaadel, et sõida paadiga. 
Isegi põldudel «tekkisid veeloigud. Mõisa ajas 
teomehed ja vaimutüdrukud vette niitma ja las- 
kis neil niidetud heina kanda kuivale. Meeste 
ja tüdrukute jalad olid katki ja haudunud. Hein 
sõtkuti porri või ujus vee peal, ja vihm ei lask- 
nud sedagi natukest, mis oli kantud kaldale, 
kuidagi kuivatada. Mis töö see oli? Oli sõna 
otsemas mõttes sõelaga vee kandmine. Mehed 
nurisesid ja tüdrukud pilasid. Kõige ägedam oli 
Kadastiku Madis. 

— ,Kuradi mõis. Ta ei tii tiidväski, et om 
kuulutedu vastne säädus. Ta nigu narr' inemisi, 
Pane inimesi tühü, kui sul om tüüd anda, ja kui 
ei ole, sis lase na kodu, na säes oma olemistki. 
Aga särast ullutamist ei ole viil nättu.“ 

Põdra Jüri hakkas valju häälega naerma. 

— , Noh, ets ta mõis näge viimast päivä. 
Ütskõrd iks lõõg täüs saase.“ 

— ,, Viimne päiv mõisale om viil oi kui kav- 
ven!“ osatas Ala Juhan, 

— ,.Mehe jätame talle suu pääl õlle pruul- 
mise õige saisma ja lääme ära kodu,“ soovitas 
Vanatare Märt, 

Lähenes kubjas. Mehed jäid vait ja vaata- 
sid küsivalt üksteise otsa. 

— ,,Oodame viil veitsi,“ ütles Taavet aeg- 
laselt, kes nüüd tihti töötas mõisas. ,,Ei massa 
väikese jõvvuga päälki nakata. Kaeme, mis 
tõiste mõisu mehe teeva. Agu tule parajamb 
aig.” 
Madis sai pahaseks. 

— ,,Om sinul veli jänesse süda sisen. Ei oles 
sinust mehest toda võinu arvata.” 

Taavet naeris. 

— ,Es me näe, kumb kõvembide kaksap, 
kui aig tule, kas sina vai mina!” 

— , Mehe, rutemb tühü, mes te tan aegu- 
tade ja aigu viidäte ning lorijuttu aade,“ kur- 
justas kubjas ja lõi kepiga Lepiku Liisut, kes 
maha oli kummardunud, et jalarätti seada. 

— ,Noh, sinu kotus oles küll saiban,“ uri- 
ses Madis, viskas vikati selga ja läks üle soo- 
nurga niitjate ritta. 

Kui mehed olid kõik lõpetanud ja ära läksid, 
peatas opman Tõlliste Kusta, vana Jaagu 
noorema poja: 

— , Poiss, ae! Mis na teomehe tan arutiva.” 

— , Niisama maailma asjust,“ vastas poiss 
ükskõikselt. 

— ,Kas sa ei tiiä, et esä sul käske tähele 
panda ja mulle kõik ära kõnelda, mis teo man 
sõglutas.“ 

— ,Noh, kes toda tühja lorri sis jõud kõik 
meelen pittä ja ära kõnelda,“ vastas Kusta. 

— ,Kuule, poiss, sa vigurdat,“ urises kub- 
jas. ,,Kure Miiligi ütel, et jutt oll” ollu jälle vast- 
sest säädusest.” 

— ,,Kui Kure Miili sulle joba kõik ära kõ- 
neli, midä sa sis minnu usutat?” 

Kubjas sai vihaseks. 

— ,,Kuradi poisinäru! Ma lüü sul silmä 
pääst välla kui su esälgi. Vai tema nakse minnu 
viil õpetama. Nigu sa ei tiiä, et Kure Milli ei 
ole tävve aruga, kea sis särtse jutust midä kätte 
saase.” 

— ,Noh, mina ütle sulle, et mehe lõõpseva 
niisama. Es ole es juttu vastsest säädusest, ei 
sinust ega mõisa tüüst.” Ja Kusta viskas ka vi- 
kati õlale ja läks teiste juurde. 

— ,Midä ta kubjas sinust tahtse?“ küsis 
Madis ja vaatas kaaluvalt Kustat. 

— ,Midä ta tahtse?“ vastas Kusta vihaselt. 
Tä tahtse, et ma ärä kõnelas, mes enne temä 
tüü manu tulekit kõneldi. Kure Miili olevat 
ütelnu, et jutt ollev ollu vastsest säädusest.“ 

— ,Nail om kah egal puul kõrva ja silmä,“ 
pahandas Madis ja sülitas. ,,Ja küll na kuradi 
tiiävä, meda rahvas taht.” 

Kusta töötas vaikselt. Tal kipitas nagu mi- 
dagi südamel. Ta oleks tahtnud mehi hoiatada 
oma isa eest, aga samas meenus talle jälle, et 
küllap nad hoiavad isegi vanamehe eest kõr- 
vale. Seda oli ju kõigest näha. Peab siis oma 
laps ka isa üle halba rääkima. Tal oli halb ja 
valus. Tla teadis, et teised teda ei usaldanud 
täiel määral ja ometi oleks ta tahtnud kuidagi 
näidata, et ta väärib seda usaldust. Kuid ise 
ennast ette toppima ja pakkuma minna ei kõl- 
vanud. Ta ei võtnud seepärast ka jutust osa, 

kuigi kogu hingega pooldas meeste mõtteid. 
Taavet aga vaatles hindavalt mehi. Kodust ei 
tuleks nad nii kergesti välja ja iga töö juurest 


ei läheks nad ka nii meelsasti omavoliliselt koju. 


Oleks tõesti ehk pidanud täna algama asjaga? 
Aga kas olekski õige teha sõda? Peaks ehk 
enne nõudma oma õigust? Võib-olla annavad 
parunid järele, kui näevad, et rahval on õiged 
otsad käes. Jah, õiged otsad? Kust neid õigeid 
otsi kätte saada? Ta oli ära Riiaski käinud, oli 
Tartus rääkinud venepoodide kaupmeestega. 
Tenga Vidrik lubas muretseda õige seaduse. 
Taavet oli juba mitmel korral käinud tema pool 
ja kraami tasuta andnud vaeva eest. Aga või 
see seaduse kättesaamine on mõni kerge asi? 
Taavet lõi hooga vikati vee sisse peidetud puu- 
tüvve, nii et vikat raksatas. 

— ,.Küll om kuradi orjus,“ vihastas ta vi- 
katit seades, ,lüü kas jala alt maha, midägi ei 
näe vii sisse.” 

— , Noh, sa es taha jo kodo minna, sul siin 
liguneda paremb,”“ irvitas Madis. 

Taavet naeris ka. 

— ,»Madis, oled va ää poiss, enne väega 
peru. Pane oma vihale veitsi vajutust pääle.“ 

Madis sülitas. 

— ,,Sa kõnelat kui kerkuherr, nii mõistu ja 
targalt. Ma tules õige puulpä õdangu sinu 
poole.” 

— , Tule pääle,“ vastas Taavet. 

Kubjas ruttas juurde. 

— ,Jälle te lõksutade. Kas sedäsi saase tüü 
tettüs.” 

— ,Paremb ära toda solkmist tüüs nime- 
tägi,“ ütles Põdra Jüri pahaselt. ,,Kae, ole ra- 

hul, et me vikatit sälga es viska ja ära es lää. 
Henge tege täüs särne inemiste narrmine.” 

— ,Oi, oi,“ naeris Lokuta Leena. ,,Tan 
suun oles kõige õigemb vikat oobis otsast ära 
võtta ja pall'a löega sähvi müüda vett.” 

— ,Pea sina, roju, lõvva,“ käratas kubjas 
ja vahtis väljakutsuvalt ringi. 

Põdra Jüri kallale ta siiski ei julgenud 
minna. See oli parim kütt ümbruskonnas ja 
kupjal ei olnud tahtmist teha teda oma vastu 
vihaseks. Seda kurjem aga oli kubjas Lokuta 
Leenale. Ta sähvis talle kepiga mööda haudu- 
nud sääri. 

»Seh sulle, seh sulle, vai pall'a löega tahat 
sa aina niita.“ 

Kõik olid jäänud vait ja töötasid pilvis nä- 
gudega. Lokuta Leena pigistas huuled kokku ja 
niitis vaikides edasi, kuigi oleks tahtnud kar- 
juda suure häälega, sest haudunud jalad olid 
õrnad ja hellad ja iga kepihoop otse kõrvetas 
ja ajas valu kuni kubemeni. 

— ,Oles pidänu täämbä asjaga alustama!“ 
mõtles Taavet. ,,Mine tiiä, kas toda säädust 
saagi kätte, egas sis tuuperäst asja või jättä 
tegemäda.”* 

Laupäeva õhtul tuli Taavet väsinuna ja 
poolhaigena koju. Selle nädala heinategu oli 
keha päris ära vintsutanud. Ta sõi ja heitis 
kohe pikali. Mari pesi ta jalgu ja pani haigete 
kohtade peale veriheina ja teelehti ning sidus 
need kinni kuivade lappidega. Taavet oli juba 
uinumas, kui tuli Kadastiku Madis. 

— ,Noh, sina olet veli kange,“ naeris Taa- 
vet. ,Esi ei lääs hengeõnnistuse iistki enämb 

majast väll'a. Aga kos tema. Kotun käüdü, 
süüdü ja joba külän.“ 

Madis istus voodi juurde pingile. 

— ,Ei saa rahu tast tüü asjast. Ega sedasi 
saa ellä. Asi piäs ommeti ütele poole selgüma.“ 

— , Küll ta selgüp sinna poole, kohe te 
miilgi ei tiiä mõtelda,“ urises vana Jüri. ,,Om 
naid sääduse kuulutamisi enneki ollu, ja om 
kõik tühjas lännü.“ 

— ,Kui esi ei tõmba, sis ei tule kah,“ vas- 
tas Madis. 


— ,Nu jah, enne nu tõmbaja aetas mulla 
alla,“ vastas Jüri. ,, Näid oma enne teid sinna 
lännu, lääde te kah perrä. Kah'o om enne nae- 
sist ja latsist.“ 

— ,Ära aa soe urru,“” pahandas Taavet. 
»Ollit vanaste iks mõistlik vanamiis, nüüt olet 
peris kitsekidajas lännu. Mul oll* peräst tuline 
kaho õkva, et me tuu sama kõrra suust ära es 
lää ja säädust es nõvva,“ ütles ta Madisele. 

— , Noh, ma mõtli kah. Egas alati nii pall'u 
nakkajit mehi üten tüün ei ole, kui tu kõrd,” 
vastas Madis. 

Keegi tõmbas kiiresti poolukse valla ja pikk 
kogu peaaegu jooksis sisse. Hämaras tares ei 
nähtunud selgelt tulijat. Kogu oli pealegi sel- 
jaga valge poole ja lõõtsutas kõvasti. 

— ,,Kohe sina sis lõhnutat, Tõlliste Kusta?" 
küsis vana Jüri nagu teisi jutu jätkamisest 
hoiatades. 

— ,Õkva teile,“ vastas Kusta. ,,Kotun ei 
tiiä keäki, et Kruusamäele tulli. Vana arvas, et 
ma lää lao pääle magama. Kubjas oll* meil. 
Kõnel, et Räpina ja Pühajärve puul olevat rah- 

vas mässämä nakanu. Ei tegevat enämb päivi 
ja nõudvat enne kroonu alla.” 

— ,Kuramus!“ ütles Taavet ja ajas end 
püsti. ,,Peris kaho, et es tiiä ennemb.“ 

— ,Ommenes kutsutavat kõik peremehe 
mõisa,“ jätkas Kusta. 

— ,Mes jaos?“ küsis Madis. 

— ,Es kuule enämb. Lätsivä ärä tarre ja 
ma es saa kostkilt neile manu.” 

— ,Aä poiss tiidmise iist,“ ütles Taavet. 

»Joose nüüt enne kodu, et vanamiis teeda 
ei saa, et vällän kävvet. Muidu saat vastse 
kaska kotust,“ naeris Madis. 

— , Küll ma joose,“ naeris ka Kusta. 

— ,Ega tast kavven ei ole. Enne tahas 
teedä, kas minu jaos kah miskit tüüd om?“ 

— ,,Küll me saadame sulle järgi, kui tar- 
vis lät,“ ütles Taavet. Ja poiss kadus joostes 
mööda nurmevahe peenart Tõlliste poole. 

— ,Kas te toda ussikut usute kah?“ küsis 
vana Jüri ja sülitas. , Tä tull' enne kaema, kea 
tan om ja tull' teid ullutama.“ 

— ,Sa vananiis ei tiiä, mis sa kõnelat,” 
pahandas Taavet. ,,Poiss om kõrralik.” 

— ,Jah, ma kaie teda kah tüü man,“ ütles 
Madis. , Kubjas kävve tõise ümbre küll, kui 
kass palava pudru ümbre. Enne poiss oll* kange. 
Es kõnela midägi ärä, mida kuulse.“ 

— ,Nüüt ei ole enämb aigu viita,“ otsus- 
tas Taavet. ,,Pias Põdra Jüri ja Vanatare Mär- 
dile kah sõna viimä.“ 

Madis mõtles vähe. 

— ,.Kui ommenes kõik peremehe mõisa kä- 
sutedäs, sis oma na jo kõik sääl kuun. Ma 

enne kae mõne tublimba sulasemehe ja vaba- 
diku kah mõisa aada.“ 
— »Noh, tule sis esi kah.“ 


— ,Noh õkva kindmahe,“ vastas Madis, 
jättis jumalaga ja lahkus. 

Vana Jüri popsutas piipu ja köhatas. 

— ,Mis te sis mõisan tegema nakkade.” 

— ,Ei tiiä“ vastas Taavet rahulikult. 
»Meil om õigus, me nõvvame umma õigust, mis 
muud.” 

— ,Õigus, õigus!“ vihastus Jüri. ,,Soe anna 
all om te õigus!" 

— ,Vanamiis, sinuga ei saa noist asjust 
kõnelda. Sa olet väega pelglik.“ 

— ,, Vai ma ole pelglik?“ Jüri tõusis voodist 
ja astus Tlaaveti juurde. ,,Tiiät sa kah, et me 
vana Kinde Mihkliga kah aiemegi toda asja, 
sinna om ligi 20 ajastaiga tagasi. Minu vanemba 
keelivä minnu kah, nigu mina prõlla sinnu. 
Aga kost me Mihkliga. Me ollime ne kõige tar- 
gemba. Enne Mihkli es lase mul sillakohtuhe 
minna, et las üts alustas. Mina sõidi enne 
maad piti kulleman, mis muial puul arvatas ja 
tetäs. Noh, ja mis saie. Mihkli tapseva kuradi 
ära ja tõise es julgu hengätäki. Kõigil olliva 
anna jalgu vahel. Muidu olliva suuga kange 
mehe.” 

— ,Sis oll" tõine asi. Ta tahtsite orjust 
vähämbäs tetä. Kes tu jõud naid orjusi kõiki 
mõõta vai jagada. Ma arva, et tost asjast mi- 
dägi vällä es võiki tulla, tu peräst kaotki nüüt 
kroonu teoorjuse oobis ärä. Tu om selge jutt. 
Ei ole midagi kohtuga õiendada, ega seletädä 
ega jagada. Säädus ütlep, et teoorjust talumehe 

enämb ei tii, enne massva egä aasta üts ruubli, 
või 75 tengä kroonule. Kae, nii om tu asi.” 

Vana Jüri sügas kõrvatagust. 

— ,Poig, poig! Ei usu ma enämb toda ker- 
kun kuulutamist ega vastset säädust. Ta võip 
olla, et tule ütskõrd, enne tolles ajos om me 
luukondi kõik joba valges pleekünü ja maa- 
mullan ära mädänü.” 

Taavet keeras teise külje ja jäi varsti ma- 
gama. Mari tuli ka tuppa loomade talitamiselt. 


— ,Jüri, ae! Sa oled nii murelik, mis on 


juhtunud?“ küsis ta ja seadis last. 

— , Tere õdangut kah, teie rahvas,“ ütles 
kõleda häälega pikk kõhn mõisamees ukse päält. 

— ,Mis hiiopisõnumeid sina siis veel nii 
hilja tood?“ küsis Mari. 

— ,,Om te peremiis kotun?” 

— ,,Kotun neh,“ vastas Jüri. ,,Kohe ta sis 
viil pääle mõisa orjuse endä vidädä jõud?“ 

— , Noh ommen ommuku varra piävä kõik 
peremehe mõisahe tulema.” 

— ,Midä siis sinna?“ küsis Mari. 

— ,Ei tiiä. Kästi enne viia käsk. Vai mee- 
sugutsile keäki ütles, kohe jänes annaga tii 
vedä. Enne ääd õdangut kah te rahvile. Om 
viil mõni talu käümätä.“ 

Mari korraldas vaikselt tares. 

— ,,Ommen vist nakasse kah me puul sõ- 
dima,” ütles Jüri väsinult. Mari jäi seisma. Ta 
vaatas Taavetile, See magas nii kõvasti, et loo- 
tustki ei olnud teda äratada. Ja kas ta kuu- 
lakski, kui katsuks rääkida. Mari ei suutnud 
toitugi panna lauale. Tüdruk astus parajasti 
tuppa. 

— ,Epp, ole hää ja too söök lauale,“ ütles 
ta nõrgalt. Epp lõi käed kokku. 

— ,Armas taevas, kas pernaine om haige 
vai mis?“ 

— ,Ei ole midagi,“ ütles Mari hädiselt. 
»Hoolitse enne sina meeste eest.“ 

Ta läks mehe voodi jalutsisse ja konutas 
seal. Ta ei kuulnud, kui söödi õhtust, kui laud 
koristati, kui pere läks magama. Ta istus seal 
ilma mõteteta, ilma lootuseta. Tal oli kindel 
tunne, et õnnetus veereb kui liivamägi tema, 
Taaveti, Vana Jüri ja lapse pääle. See liigub ja 
läheneb, aga temal vaesel ei ole ei mõistust, ei 
jõudu, ei sõnu, et seda ära pöörda. Nii istus ta 
poole ööni. 

Öösi enne valge valu jooksis Mari Kadas- 
tikule. Ta leidis Eltse lao päält. 

— ,Kas sina olet, Madis?“ küsis Elts, kui 
nägi tumedat kogu heintel. 

— ,Ei, Eltseke, mina olen Kruusamäe 
Mari.” 

— ,,To-hoh! Mis teil om johtunu?“ ehmus 
Elts ja hüppas üles. 

— ,»Ära väga ehmata,“ palus Mari, kuna 
ta keha raputasid külmavärinad. ,,Tulin sind 
paluma, et sa mind aitaks.“ 

— ,.Sa olet jo peris haige.“ ütles Elts. ,.Mis 
sis om?” 

— ,, Tead sa, et täna on mehed käsutatud 
mõisa ja mehed tahavad hakata vastu.” 

— ,,Oh,“ haigutas Elts, ,,om ammu aig.” 

— ,Aga,” kogeles Mari, ,,neid tapetakse 
kõiki.“ 

— , Noh, paremb om küll surm kui särne 
elu,“ vastas Elts. 

— ,Sa siis tead?“ 

— , Noh, muidugi. Madis kõneli õdangu. 
Tedä ei ole käsuteduki mõisahe, enne temä lät 
esi. 

— ,.Oh Eltseke, palu Madist, et nad suure 
möllu sisse ei läheks,“ palus Mari. 

— ,,Kea tu sis suure möllu sisse piäs mi- 
nema?“ pahandas Elts. ,,Mari, ära muretse. 
Üts surm kõigil. Ja oma õiguse iist piät saisma 
niikõvva, kui heng ihun.” 

— ,Sa ei armasta Madist,“ ütles Mari ra- 
hunenult. 

— »Õi, Marike, me armastame ütstõist 


väega. Enne ta elu ei massa säädmistki, mis 
külän om.” 

— ,Te tahtsite ju laande minna.” 

— , Tahime küll, enge vastne säädus tull” 
vahele,“ naeris Elts. 

Mari ei rääkinud enam ja läks koju. Ta oli 
tõsisem kui tavaliselt ja vaatles mõtlikult last 
hällis. Mari hakkas nutma. 

— ,Ara ike, Mari. Ega keäki oma elu iist 
ei päse. Om ta asi mulle surmas, sis om. Sa 
mine sis latse ja Vana Jüriga Hundile. Ega 
tõist kotust tan koskil ei ole, kohe mõisa iist 
hendä paetada võis.“ 

— ,,Oh, Taavet, jää koju,“ palus Mari ja 
võttis tal ümber kaela kinni. 

— ,Ei, naine. Ärä toda nõvvaki. Kui mina 
kodu jää, sis om tu tõiste vasta petus. Ei, toda 
ma tettä ei saa.” Ta tegi end õrnalt lahti, viskas 
leivakoti üle õla, võttis vigla ka õlale ja läks. 
Vana Jüri käänles hääletult voodis ja Mari 
vajus madalale pingile. 

Mõisas oli ärevus suur. Keegi ei teadnud 
õieti, mida neile taheti öelda, kuid kõik aimasid, 
et see on ühenduses ,,vastse säädusega“. Me- 
hed seisid salkadena koos ja arutasid asja edasi 
ja tagasi. Tõlliste Jaak ja Päädiku Toode sõe- 
lusid ühelt salgalt teisele, püüdsid kuulata ja 
tegid oma märkusi sekka. Kuid igal pool vaikis 
jutt ja tekkis umbusklik ootus, kuhu nad lähe- 
nesid. Viimaks tuli opman välja. Tal oli piits 
käes ja müts peas. 

— ,Kui sa rahvaga kõnelat, sis viska piits 
ärä ja võta küpär pääst,“ hüüdis Põdra Jüri 
käskivalt. 

— ,Sina, mõtsavaras!“ vihastas opman. 
Samal hetkel hüppas Tõlliste Kusta trepile ja 
lõi opmanil mütsi peast. See tuli nii ootamatult, 
et opman imestusest ära kohmetus ja ukse poole 
taandus. Kogu meestesalk hakkas lõbusalt 
naerma. Opman aga sülitas ja läks ära majja. 
Lävele ilmus aidamees. See oli heasoovlik va- 
nake, keda armupärast aasta-aastalt aidamehe 
kohal peeti. Ta oli noore paruni korra metsas 
karu küüsist päästnud ja kuigi teda iga aasta 
jüripäevaks vallandati, aitas vanaproua eest- 
kostmine ta aastaks jälle endisele kohale. 

— ,Noh, kelle suu ja sällläga sina sis 
tulet?“ 

— ,Taho-uju seh! Olge nüüt iks mõist- 
liku,“ manitses vana Kota. ,,Midä te sis õkva 
oma surma otsa joosete.“ 

— ,Kas toda sul kästigi ütelda,“ naersid 
mehed. 

— ,Ei, toda ma ütli omalt puult.” 


— , Noh, tule sis vällä tollega, mis sul 
üteldä kästi,“ karjusid mehed ja kogunesid ti- 

hedalt ümber trepi. Vana hakkas kogelema, 
köhatas, aevastas ja jäi vait. 

— ,.Noh, rutemb, rutemb!“ karjusid mehed. 

— ,Opmani ärrä ütel, et teopäeva tuleva 
tetä omma viisi ja pääle tolle...“ 

— ,Mis pääle tolle?“ kostsid üksikud hüü- 
ded, kuna suurem osa nägusid oli veninud sün- 
geks ja tõsiseks. 

— ,Noh, kroonu om pannu pääle teoorjuse 
viil maarahva pääle massu, mis sügüsel mõisahe 
massa tuleva. Toda ollev 72 kopkat henge 
päält.” 

Surmavaikus valitses õuel. Mehed seisid 
mõttes ja nagu ootasid. Paistis nagu ei oleks 
keegi oodanud sellist jultumust. 

Siis sülitas Põdra Jüri ja ütles rahulikult. 

— ,Ta om rahva petmine. Vana Kota. 
saada opman vai härrä esi vällä, sinuga ei ole 
meil enämb midägi kõnelda.” 

Vanamees tahtis astuda majja, kuid uks oli 
lukkus. Ta kohmetus veel enam, kobis siis ruttu 
trepilt alla rahva sekka ja surus end hulgast 
läbi peretoa poole. Keegi ei pannud teda enam 
tähele. Mehed olid jälle üksikutes salkades, 
kuid nüüd oli imelikul kombel igaühe pihku tek- 
kinud mingi relv: kellel sõnnikuvigel, kellel nui, 
kellel vikat ja mõnel üksikul isegi püss. Kuid 
hoolimata sellest ei paistnud meeleolu kuigi sõ- 
jakas. Arutati, mis teha. Järsku jäid kõik vait. 
Kuuldus selgelt hobusekapjade plaginat, ja sa- 
mal pilgul kihutas noorparun mõisa õue. 

— Mis te, kuradi päevavarga, teede mäss? 
Küll mina teile näütäp mäss tegema.” Ja parun 
haaras püssi õlalt ning laskis huupi rahva 
sekka. Tõlliste Jaagu vanem poeg Juhan kuk- 

kus kui niidetud maha. Siis pani ka Põdra Jüri 
oma püssi palge, kuid Päädiku Toode andis 
talle sellise hoobi selja tagant, et tal püss käest 
kukkus. Parun kadus järgmisel hetkel hobusega 
jälle maanteele. Mehed haarasid Päädiku Toode 
ja sidusid ta kaevulingu külge, ning kastsid teda 
naeru ja pilgete saatel kaevu. Vana Tõlliste 
Jaak karjus oma poja korjuse juures ja osa mehi 
ründas opmani maja. Taavet seisis Madisega 
kesk mõisa õue. Ta püüdis mehi korrale kut- 
suda. 

— ,,Võtke ommeti aru päha,“ karjus ta. 
»Mis opman tiid? Tälle om käsk antu nii kõ- 
nelda ja tema kõnelas. Oodame ära, kui parun 
tagasi tulep ja siis õiendame oma rehnugi te- 
mäga.” 

Keegi ei kuulanud. 

— ,Na mehe om peris ullu!“ ütles Madis. 
«Kui na lahkma ja majju palutama nakse, sis 
om parunil ää kasakit tuvva.“ 

Samal hetkel hiilis Kota meeste juurde ja 
sosistas hirmunult. 


— ,Kasaka tuleva. Näie peretare katuse 

alt.“ 
Kuid ka see ei mõjunud meestele. Keegi ei 
uskunud Kota juttu. Mehed olid opmani trepi- 
aluse põlema süüdanud ja paks suits tõusis 
mööda seina, kuna teine osa mehi akna kaudu 
püüdis sisse tungida. 

— ,,Kusta, joose kaema, kas Kota kõnelas 
õigust,” ütles Taavet Tõlliste Kustale. See jook- 
sis ka kohe maantee suunas. Ta tuli varsti ta- 
gasi higisena ja punasena ning kähises aina. 

— ,Jah, tuleva jah.” 

— ,Kas kuulete, mehe, kasaka tuleva. 
Kusta kävve kaeman,“ hüüdis Taavet selgesti 
ja valjult. Üheks hetkeks valitses vaikus, nagu 
oleks sõnumit tarvis olnud kaaluda, siis algas 
paaniline jooks. Kohale jäid sirbid, vikatid, 
nuiad, leivakotid. 

— ,»Lääme,“ ütles Taavet Madisele. ,,Tan 
ei ole enämb midägi tetä.“ Ja vaikselt sammu- 
sid nad kodu suunas. 

Kuid mehed ei saanud olla kuigi kaua ko- 
dus, kui tuli uus sõnum mõisast, et peremehed 
tulgu uuesti mõisa. Mari võttis nüüd Taavetil 
ümbert kaela kinni ja ütles kindlalt: 

— ,Sina ei lähe nüüd kuhugi.” 

Taavet hakkas naerma. 

— ,Käsk om käsk.” 

— , Jüri on juba valmis ja läheb. Tema on 
ju veel Kruusamäe peremees,“ seletas Mari 
kindlalt. Taavet viskas käega. 

— ,Omgi agu paremb. Muidu nakse viil 
usutama, kea lahke opmani tarre ja kea tule 
alla teie.“ Ja Taavet võttis vikati selga ja läks 
heina niitma alla oja äärde. 

Vaevalt olid Jüri ja Taavet läinud, kui 
Põdra Jüri maja juurde hiilis. 

— ,,Kas Taavetit kotun ei ole?“ 

— ,Kas sa mõisa ei läinud?“ küsis Mari 
imestunult. 

— ,Ei, mul ei massa mõisahe minna,“ nae- 
ris Põdra Jüri. ,,Tahtse küssü, kas mass Luu- 
liku Mari manu pakku minnä? Ega tä mõisale 
teedä ei anna, et sääl puul kandin ole.” 

— , Võid küll,“ ütles Mari närvitsedes. 
Jooksis siis aita, tõi leiba ja võid, mis mähitud 
rätikusse. 

— , Võta tee pääle kaasa. Ma näen, sul ei 
ole aega olnud kodust midagi kaasagi võtta.“ 

— ,Noh, minu naesel ää miil, et minust 
valla saase. Täl sulasega ammu kauba kuun.” 

— ,Ära räägi niisugust juttu. Aga nüüd 
päeva aegu ei tohi sa küll kuhugi minna.“ Ma- 
rile meenus küün, kus ta tagaajajate eest pei- 
dus oli olnud. 

— ,Mine siia mäe taha,“ ütles ta. ,,Sääl 
on meie vana küün. Tänavu on juba vähekese 
heinu ka sees. Oota sääl õhtut. Taavet tuleb ja 
teadustab sulle ka, mis mõisas tehakse, muidugi 
kui ta ise jäetakse rahule.“ 

Jüri kobis köhides ja läkatades mõisa. Ta 
oli kiirest käigust higine ja jalad olid nõrgad. 
Ta läks nagu tapale. 

— , Küllap sääl tulep täämba verepulm,“ 
mõtles ta. ,,.Enne minu elu om eletu, las tapva 
pääle. Taavetil nuur naine ja lats. Agu jääse 
temä kate silma vahele.” 

Mõisas lasti mehed kasakatest piiratud 
õuele opmani maja juurde. Maja oli ühte külge 
pidi mustaks põlenud ja trepp oli puruks peks- 
tud, Opman kõndis vihaselt, müts peas ja piits 
käes, trepi ees edasi-tagasi. Natuke majast 
eemal lamas ikka veel Tõlliste Juhani korjus. 
Jüri otsis silmadega Kadastiku Märti ja läks 
tema juurde. 

— ,Mis siin nakse olema?“ küsis ta tasa. 

— »,Es iks jälle pessmine,“ vastas Märt 
ükskõikselt. Ja algaski. Reast lasti kõik pere- 
mehed läbi lipu ja igaüks sai viiskümmend 
paari. Kuid sellega ei olnud asi veel lõpetatud. 
Nüüd kutsuti Päädiku Toode ja Tõlliste Jaak 
ette ja hakati üksikuid peremehi välja korjama, 

kellele määrati erinuhtlus. Kõigepäält hakati 
hüüdma Põdra Jüri. Opman vehkis piitsaga ja 
kärkis. 

— ,Sa mädanu mõtsavaras, tule vällä.“ 

— , Teda ei ole mõisahe tullu,“ hüüdsid 
viimaks mehed. Otsekohe saadeti Kure Peedu 
kahe kasakaga teda otsima. Siis kutsuti Vana- 
tare Märt ja Viiratsi Vidrik välja. Mõlemad 
tunnistajad olid neid näinud tuld alla tegemas 
opmani majale, siis veel Õreda Toomas ja 
Silgu Mihkli, need olid ühes Põdra Jüriga si- 
dunud Päädiku Toodet kaevu lingu külge ja 
teda vette kastnud ning pärast opmani maja 
katsunud rünnata akna kaudu. Eheda Hendrik 
ja Kuusalu Kusta, Suurmaa Priidu, Tiigete 
Tõnu, Käreda Aadam ja Laanemõtsa Andres 
olid ka maja kallal lõhkunud. Neli meest ei ol- 
nud mõisa tulnud. neile saadeti kasakad mõisa- 
meestega järele. Kruusamäe Jüri närvitses kogu 
aeg. Ta ootas, kuna tema poega hüütakse, kuid 
nimekiri sai läbi ja Taavetit ei nimetanud keegi. 
Ülekuulamist mingit ei toimetatud. Jätkus T5l- 
liste Jaagu ja Päädiku Toode kaebamistest. 
Iga nime nimetamisel määras parun karistuse, 
kellele 300 paari, kellele 200, harva, kes pääses 
150 paariga. Rahvas pidi jääma peksmise lõ- 
puni mõisa. Vastu õhtut tuli Tõlliste Kusta ho- 
busega surnud vennale järele. Vanamees, nä- 
hes teda tulevat, vehkis hirmunult kätega ja 
püüdis talle märku anda, et ta kaoks. Kuid oli 
hilja. Opman oli poissi silmanud. 

— Ah, sääl tu tattnõna ongi, kea minu kü- 
bärä pääst maha lei,“ karjus ta. Parun tuli ka 
juurde. 

— »Kes sa olet?“ küsis ta kõrgilt. 

— »Ta minu nooremb poig,” seletas nutuse 
häälega vana Tõlliste Jaak. ,,Paruniärra lask- 
seva esiki kogemada minu vanemba poja maha, 
jätke mulle ta'ki.“ 

— , Viiskümmend paari,“ käsutas parun. 

Vana Jaak kattis näo kübaraga, kui poega 
pekseti. Opman seisis kogu aeg juures ja käsu- 
tas, et löödaks kibedamini. Ta oleks vist vitsad 
lasknud soolvette kasta, kui peksmisega poleks 
rutatud. 

Pääle peksu tuikus Kusta vankri juurde. 
Juhani korjuse olid mehed juba lattidega vank- 
rile tõstnud, nüüd aitasid nad ka Kusta vank- 
rile. Ta võttis küll ohjad pihku, kuid vajus kum- 
muli surnu peale ja jäi nii lamama. 

— ,Jaak, vii oma poja kodu,“ urises Vana- 
tare Märt. ,,Sa olet oma palga kah kätte saanu.” 

Jaak kõheles veel siia-sinna, vaatas vilksa- 
tades ühe silmaga meeste peale ja ajas siis ho- 
buse minema. Ka külamehed lasti koju. Suu- 
rem osa teist korda peksetuid jäi aga mõisa 
õue kummuli lamama ja oigama. 

Naised koristasid nad sealt hiljem. 


Taavet läks peale päikese loojaminekut 
küüni Põdra Jüri juurde, viis talle süüa ja mõ- 
ned riided. Jutustas ka peksutalgudest mõisas. 
Jüri tänas hoole eest ja hakkas sammuma Suure 
soo suunas. Taavet vahtis talle kaua järele. Ei, 
pääle sellist peksu ja paremate meeste metsa- 
pakku minekut ei võinud lootagi, et keegi veel 
hakkaks nõudma oma õigust. 

— , Tuleb kah kotus Pimmelaanen valmis 
kaeda,” mõtles ta. ,Ma õige kõnela Madisega. 

Täl oll' joba kõik pea valmis mõtsa minekus, 
tema tiid, kohe poole minna ja kuda pääle na- 
kata.” 

Teisel päeval oli ilm haruldaselt soe ja 
vaikne. Mari ravitses saunas Jüri, võidis ta 
selga mageda võiga ja kattis purukspigistatud 
veriheinte ja teelehtedega. Jüri püüdis küll olla 
rahulik, kuid aeg-ajalt surus end siiski üksik 
oie üle huulte. Et mitte ohata ja häälitseda, 
hakkas ta rääkima. 

— ,Es oles usknu, et ta asi nii äste läts. Ei 
mina usu, et na Taavetit oles rahule jätnu, kui 
ta esi oles mõisa lännu. Mis silmast, tu mee- 
lest. Na agu es ole kah kindma, kas Taavet 
kävve enne lõunat mõisan.” 

— ,,Nüüd said sina asjata peksa,“ ütles 
Mari murelikult. 

— ,Kas Taavet es oles saanu kah ilma- 
aigu?“ osatas vana. ,,Temä oles vände enämgi 
saanu.” 

— ,Kas arvad nüüd, et asi on sellega ot- 
sas,” küsis Mari ja tundis imelikku pettumust. 
Tema oleks tahtnud, et uus seadus oleks välja 
nõutud, ainult Taavetile ei oleks tarvitsenud 
juhtuda midagi. Taavet ei oleks pidanud seisma 
asja eesotsas. 

— ,Kea toda tiid?“ vastas Jüri mõtlikult. 

Mari kattis Jüri selja palakaga ja sidus ot- 
sad kaela ja kõhu ümber kokku, siis väljus sau- 
nast, et jätkata oma igapäevaseid toiminguid. 
Vaevalt sai ta uksest välja astuda, kui jäi imes- 
tunult seisma. Oli mingi valgete lillelehekeste 
sadu, ei, lendlemine. Ta vaatas terasemalt — ei, 
need olid harilikud valged liblikad, neid oli aga 
nii palju, nagu oleks olnud paks, tihe lumesadu. 

Kogu silmapiir oli täpiline ja sirav väikeste tii- 
bade löökidest. Katused, kivid, kaevukook ja 
valdas, kaevu äär, aialatid, puud, isegi Mari oli 
kaetud valgete liblikatega nagu valge lillelise 
vaibaga. Mari jooksis sauna tagasi. 

— ,Jüri, kas sa saad välja tulla? Tule vaata 
ometi, mis liblikate lend see on?“ 

Jüri kobas lavalt maha ja ronis uksele. Ta 
seisis tükk aega nõutult. 

— »Ei minu silm ole särast imet enne 
nännu,“ ütles ta aeglaselt. , Püvva kaeda, kost 
puult na lendase.“ 

Mari vahtis tükk aega vaikselt seda ime- 
likku nähet. 

— ,Paistab, nagu tuleks nad põhjast.“ 

— ,Ei, ta küll ääd ei tähenda,“ ütles vana 
Jüri, tegi kohmetult ristimärgi otsa ette ja läks 
vaikselt sauna tagasi. 

Mari läks mäele, tundes kogu aeg vastu 
nägu, vastu kaela, vastu rindu ebamugavat 
nõrka tiibade rabelemist ja kõdistavat siblimist. 
Ta kõndis kui paksus seasöögis. Ta meel oli 
rusutud. 

— ,Tähendas see uut seadust, tähendas 
see sõda või näljahäda? Vist ta ikka nälga tä- 
hendas. Kus nende tõukude ots, mis nüüd sigi- 
nevad. Koer raputas end ja lõi pääga liblikaid 
küljest ära. Mari võttis lüpsiku aiateibast ja 
pühkis põllega liblikad põhjalt ja äärtelt. Kas 
maksabki praegu minna lüpsma? Piim läheks 
neid täis, lüpsikul ei ole ju kaant. Aga tarvis 
oleks siiski lüpsta, sest kari peab minema varsti 
metsa. Ta on Jüri pärast isegi veidi hilinenud. 
Küllap ta katab lüpsiku põllega, kui viib piima 
koja juurde. Liblikaid aga lendles tiheda pil- 

vena kuni õhtuni, ja kui siis lend viimaks har- 
venes ja silmapiir avardus, valendasid teed, 
rohi, maa surnud ja mahatallatud liblikaist. 
Karjapoiss oli neid korjanud oma leivakotti ja 
ajas nüüd hoolega peene õlekõrre taha. Taavet 
aga läks seda kindlama otsusega Kadastikule, 
et Madisega läbi rääkida Pimmelaande asumise 
asja. 

Kadastikul valitses sünge meeleolu. Parun 
oli Kadastiku Märdile teatanud, et mihklipäe- 
val tema hooned lammutatakse ja kui soovib, 
võib ta kolida Liivikule. Seal olevat kaks kohta 
peremeheta. Kadastiku Märt ei olnud Liiviku 
asjus oma nõusolekut andnud. Need olid ko- 
had, mis aastate viisi seisid söödis. Mõneks 
aastaks võttis siis mõni sulanemees või vabadik 
koha kätte, et kütist teha ja paar aastat seis- 
nud maad kasutada, pärast jättis ta selle jälle 
maha. Sinna alatiseks elama asuda tähendas 
nälja otsa asuda. Ta oli seda ütelnud ka paru- 
nile. Parun oli aina irvitanud. 

— ,.Noh, mine sis tõise manu sulases!“ 

— ,Mis te sis kõik üten kuun laande ei 
lää?“ küsis Taavet. 

— ,Arutamegi toda asja,“ vastas Märt. 
»Enne Elts om irmus vihane. Ta lääs kas vai 
ammastega parunile külge, et terve pere vanast 
kotust vällä aese.“ 

Kadastiku Tõnu, vaikne pikaldane mees, 
sülitas ka. 

— ,Ega midä tetä ei ole. Tule iks mõtsa 
minna. Kae enne, et parun eläjit ja villä ära ei 
võta. Sis ei saa koheki.“ 

— ,Ma mõtli kah, et piäs aigsahe mõne 
katuse alutse valmis kaema ja vill'ä sinna vii- 

ma, niipea kui teda kokku pantus saase,” arvas 
Taavet. 

— , Tohoh, kas sul kah joba käsk käen?" 
imetses Kadastiku Märt. 

— ,Ei ole viil. Enge kohe minaki päse?” 

— , Näe, Madis kaie omale kotuse vällä. 
Sääl om enne väega veitsi laket maad. Tule 
pall'u kande kaalu.“ 

— ,»Paremb om kande kaalu kui vette 
külva,“ arvas Taavet. ,,Elajidega on peris 
irm. Egas ta eläjit kõiki küll ei lase vastsehe 
kotuste üten võtta,“ arvas Tõnu. 

— ,,Esä, kas sul ei ole mõnd kotust, kohe 
eläjit saase paotada.” 


— ,Ei ma tiia koheki,“ vastas Märt. 


— ,, Toda pias sis kippeste tegema,“ soovi- 
tas Madis. ,,Ta tule varsti kirjutama, mis sul 
oma ja midä ei ole. Näet, kui kuvve aasta iist 
Eheda Jakopi kotuselt ära aie, sis tull' tõisel 
päeval tallu ja laske kõik eläja mõisa aija.” 


— ,Jah piäs küll,“ venitas Märt. ,,Mõtsa ei 
saa kah naid aija. Soe sööse ära.” 

Taavet jättis jumalaga ja läks mõttes koju. 
Samal öösel rakendas ta täku ette, köitis kaks 
paremat lehma vankri külge ja läks sauna 
juurde. 

— ,Kas sälg tege väega vaiva?“ küsis ta 
vana Jürilt. 

— ,Ei ole suurt vikaki,“ vastas vana. 
»Mari, ää lats, pand rohtu pääle. Om peris 
pehmes võtnu.” 

— ,Kas sa saat talle sälläga Hundil ära 
kävvä.” 

— ,Agu saa kah. Mis asja sinna sis oll"?“ 

— , Vii täkk ja Mustik Roosaga Hundile. 
Kui meile kotus ära üteldäs, ega naid eläjit 
meile ei jäeta. Parun ütles, et alustusen saat 
vastse kotuse päält vähä villä, mingaga sa na 
eläjä söödät. Ega ta põrguline ei küsü, et eläjä 
om oma kasvatedü ja ilma naideta ei saa läbi.“ 

— ,.Sul om õigus, Taavet. Ma lää pääle.“ 

— ,Ma saada sinnu peräle. Sul rasse tä- 
kust jagu saia. Jää mõnes päevas sinna, ära 
nakka jalgsi tulema. Ma tule sulle varsti Lii- 
saga järgi. Ma esi nigu ei taha sinna minna. 
Ole Antsuga veitsi vimman.” 

— ,Kuna tules minna?” küsis vana. 

— ,,Obene om joba iin. Lääme õkva prõlla 
minema.” 

Sõit oli õige vaevaline, sest täkk oli kärsitu, 
kuigi sõideti öösel. Lehmad aga ei tahtnud kui- 
dagi minna. 

Vana Jüril tuli kogu aeg käia lehmade järel 
ja neid taga ajada. Kui nad Hundi õue said, 
hakkas juba õhetama. Taavet sidus hobuse 
kinni ja keeras kohe metsa tagasi, kuna vana 
Jüri komberdas elamu suunas. Koju jõudes 
jooksis Taavetile Mari hirmunult vastu. 

— ,Kas sina täku ja lehmadega ära läk- 
sid?“ küsis ta ehmunult. Karjapoiss seisis ka 
samas ja nuttis: 

— ,Ei ma tiiä obesest ega lehmist midägi!" 
vastas Taavet ilmsüütult. 

— ,,Seda ma arvasin!“ hädaldas Mari. 
Öösel on vargad käinud. Täkk ja lehmad ära 
viidud.” 

— ,Hull asi küll,“ ütles Taavet. ,,Tule 
kullema ja otsma nakata.” 

— ,Kus sa siis hommiku vara käisid ja kus 
on Jüri?“ 

— ,Mis nüüd Jüri,“ venitas Taavet. ,,Ta 
tahtse targa manu, et sälg valutas väega. Viisi 
ta Laid Leena manu. Jäigi sinna, seni kui terves 
saase.” 

Kui Taavet teisel päeval läks mõisa, võttis 
kubjas teda irvitades vastu. 

— ,.Noh, midä sul sis varga käisivä, sina 
ei ole jo viil kotusest ära üteldu.“ 

— ,Kas na varga sis toda kaesse, kui na 
varastada tahtva,“ vastas Taavet. 

Kubjas hakkas kõva häälega naerma. 

— , No täämbä üüse om kõigil peremeestel 
varga eläjä ära viinu, kea oma kotusest piävä 
ärä minemä. Sina ütsinda olet johtunu naide 
sekka särnane peremiis, kellele viil midägi ei ole 
teeda antu. Paistat ollev kavval miis.“ 

— ,.Kas sina sis arvad, et ma varastega 
sõprust piä,“” pahandas Taavet. Kubjas läks tõ- 
siseks. 

— ,Mis tu minu asi om, kellega sa sõprust 
piät. Alb om enne kui na otsen eläjä üles lõv- 
vava. Otsma läts Kõvver Kusta. Tu tiid joba, 
kost ja kudas otsi. Mine enne nüüt tühü, ega 
su käest iks õiget otsa kätte ei saa.” 

Ka teo juures oli öösine vargus üldiseks 
kõneaineks. Mehed imetsesid ja võib-olla kades- 
tasid, et Taavet ka oma loomad oli ära peitnud. 
Nüüd oli kilter mõisameestega saadetud külla 
loomi kirjutama. Ühtegi talu ei jäetud vahele 
ja mehed olid mures oma varanatukese pärast. 
Kellel oli mõni parem loom, see aeti mõisa. 
Ettekäänet ja põhjust selleks leidus alati. Pea- 
legi ei olnud ju teada, kas piirdutakse nende 

kaheksa talu lammutamisega, kellele juba kohad 
olid ära öeldud. Liikusid visad jutud, et parun 
oli opmaniga rääkinud neljastteistkümnest ta- 
lust. Seega olid mõisa lähedased talud kõik 
veel lammutamise hädaohus. Kadastiku Madis 
ütles naerdes Taavetile: 

— , Sina olet tubli miis. Oles enne särtsit 
enämb. Kindmähe kaeme üten kuun laande 
minnä.” 

Pühapäeval läkski Taavet Kadastiku Tõnu 
ja Madisega Pimmelaande eluaset vaatama. 
Nad valisid kohad välja, panid väikesed piiri- 
märgid sisse ja arutasid, kuidas tööga alata ja 
mis teha. Kõigepealt tuli küll ehitada ajutine 
elamu ja teha alet. Kuid igaühele leidus oja 
ääres lapike selget maad, mis oli küll vesine, 
aga äärtele võis ikka vähekese külvata ka vilja. 
Mehed jäid enamvähem kohaga rahule. Ras- 
kem osa seisis ees. Tuli nõutada mõisa nõus- 
olek. Mõisal ei olnud suurt metsamineku vastu, 
aga kuidas teha teopäevi nii kaugelt. Inimestel 
läheb iganädalane koduskäimine raskeks ja üle 
nädala ei saa jälle toitu kaasa panna. Piim hap- 
neb kibedaks ja aganane leib läheb nii kõvaks, 
et tuleb kirvega raiuda ja vee sees leotada. 
Taavet tuli metsast siiski võrdlemisi hääs tujus. 
Teda ootas aga kutse mõisa. Kuna kodus ei 
teatud, kuna ta koju jõuab, oli vana Jüri tema 
asemel läinud mõisa. Taavet asus kodus kohe 
tööle, Ta seadis korda asju, mida kavatses 
metsa kaasa võtta, korraldas koduseid töid ja 
kaalus, kuidas heinad ära viia. Muud saaki ju 
veel ei olnud. Vana-Jüri tuli vastu õhtut koju. 
Ta oli vähe viinastanud. Taavet vaatas teda 
võõristledes. Vanamees ei olnud viimasel ajal 

üldse hoolinud viinast. See võis tähendada 
ainult halba. Ja tähendaski. Mõisas oli talle öel- 
dud, et Kruusamäe rahval tuleb kolida Tõllis- 
tele. Tõlliste talu jäävat kahe peale pooleks. 
Neil olevat kummalgi väike pere ja Tõlliste talu 
olevat küllalt suur kahelegi perele. Vana oli siis 
püüdnud seletada, et ta parem läheks metsa. 
Parun oli selle peale hirmsasti vihastunud: 

— ,Mis mõtsa?” oli ta ütelnud. ,, Te kuradi 
raisa ei viitsi tüüd tegema. Mõtsa, mõtsa! Arvat, 
et sinna ei küüni opmanni silm.” 

Tõlliste talu aetavat kahe pääle pooleks. 

Taavet sülitas. 

— ,Ei tiiä, mis ta ütel Märdile?"* 

Märdile oli ta siiski andnud nõusoleku metsa 
asumiseks. Vana Jüri lohutas Taavetit. Algu- 
ses tuleb kolida Tõllistele, eks pärast näe. Võib- 
olla läheb pärastpoole korda luba saada ka 
metsaasumiseks. Tõlliste Jaak tuli õhtul Kruu- 
samäele. Tuppa hiilides hakkas ta kohe pärima: 

— , Taavet, mis sa tõiste sälga tükit? Sa 
nuur miis, võis jo mõtsa minna.“ 

— , Vai ma ei lääs, kui saas,“ ütles Taavet 
pahaselt. 

— ,Noh, toda küll ei ole keäki viil kuulu, 
et inimisi ei lasta mõtsa minna, kui na enne 
tahtva ja teopäevä ära teevä!“ 

— ,Sina ei ole kuulu, enge me Jüri kuulde 
täämba paruni käest,“ vastas Taavet pilkavalt. 

Tõlliste Jaak jäi mõttesse. 

— ,Kui sul midä ei ole mõtsamineku vasta, 
küll ma sis asja juunde aa.“ 

— ,,Ole ää mis jah, aa asja juunde,“ nime- 
tas Jüri ka omalt poolt. Ja vana Tõlliste Jaak 
kobis kiiresti minema. Kuid ka Tõlliste Jaagu 

nurumised ei aidanud seekord. Kruusamäe rah- 
val tuli hakata kraami vedama Tõllistele. Taa- 
vet seadis külma tarre ahju sisse ja viis lauda 
ja talli üle. Ka küüni vedas ta uue kodu lähe- 
dale. 

Kolimine oli mihklipäeval. Puhus kõle tuul, 
ja Mari jooksis enne vankrile istumist veel toad 
ja sauna läbi. Pisarad silmis, vaatas ta ukse- 
lävelt lagedatele põldudele, heinamaale ja vee- 
tud hoonete asemele. Siin oli tal kaks aastat 
olnud raske, väga raske, kuid siin olid nad siiski 
elanud omaette, oma perega, omas kodus. Kui- 
das peaks küll sobima kaks suitsu ühes majas. 
Ta pühkis silmad kuivaks, ohkas ja ronis vank- 
rile kolu otsa. 

Tõlliste vana rahvas ei ilmunud õuegi, kui 
nad jõudsid pärale. Kusta üksi ütles tere tule- 
mast ja aitas neid kraami sisse kanda ja seada 
elamist. Tuba oli kütmata. Kusta märkas seda 
ja sai ema pääle pahaseks. 

— ,Ma ütli tälle küll, et küta ahi ärä. Na 
tuleva külmäst ja tiilt.* 

Ja kärmesti jooksis ta puuriida juurde, et 
hagu ahju tuua. Tõlliste Miina aga seisis seal 
vihasel ilmel ja ütles kurjalt: 

— ,Kelle suits, selle puu.“ 

— ,Ärä seka,” pahandas Kusta. ,,Kui naide 
puu oma raisatu, sis tule me ommi võttä." 

— , Tohouju seh, kas sa tahat, Kusta, et 
na me vara päält elamagi nakse.“ 

Kusta ei lausunud midagi. Võttis sületäie 
hagu selga ja viis uue kambri ahju. Vanaeit 
hakkas teda järele manama. ,,Ei mina tiiä, kohe 
sina olet kasunu. Es ole te mõlemba ei essä ega 
immä.” 

Mari pani ukse kinni ja ütles Taavetile: 

— ,Kas sa meile siis hagu ei vedanudki?“ 

— ,,Tõi küll,“ imestas Taavet. ,,Enneki me 
aounik om ärä kadunu.“ 

Kusta naeris. 

— ,Me rahvas palutive ärä. Sa tõit väega 
varra. Na arvasiva, et sa tõid tu neile kostis.” 

— ,Ää poiss, et veitsi akku tõit. Ma lää 
ommen päiv mõtsa ja kae omale viil tuvva.” 

— ,Kae ette,“ ütles Kusta närviliselt. 
»Mõni võis mõisahe teedä anda, et sa lubata 
mõtsast akku viät.” 

Taavet surus hambad kokku. Ta ei tahtnud 
Kusta kuuldes öelda halba tema vanemate 
kohta, kuid ta sai aru, et ta siin peab olema äär- 
miselt ettevaatlik. 

Teisel hommikul vara läks Taavet siiski 
siiski metsa. Kui ta lõuna paiku puu- ja hao- 
koormaga koju jõudis, tuli Jaak muiates vastu. 

— , Kost sa nii ää puumõtsa löisit?“ küsis 
ta muheldes. 

— , Tõi oma puu ja ao vanast kotusest ärä. 
Jäi sinna viil veitsi asju ja puid kah toomata,” 
ütles Taavet rahulikult. 

Jõagu nägu läks tigedaks. 

»Ära aa soe juttu, kos sul sis nii pika 
puu ja nii pall'u aku kokku pantu oll", et sügit- 
seses ajaski jakkus.“ 

— ,Es tu ole minu mure,“ vastas Taavet 
jahedalt. 

— ,,Noh, mulle ära toda kõnelku,“ pahan- 
das Jaak. ,,Mina tiiä, mis ma tiiä.“ 

— ,Tiiä aga pääleki“ naeris Taavet ja 
ajas puud ja aod teisel pool ussaias maha. Ta 
ei läinud lõunalegi, vaid keeras kohe metsa 

tagasi. Tal oli veel hulk palke ära raiutud ja ta 
kartis, et neid keegi vahepääl võiks leida. Nii 
tõi ta mitu koormat puid hagudega kaetult koju. 
Ta seadis kõik riita ja läks siis alles sööma. 
Kusta tuli kambrisse, kui Tlaavet istus laua 
juures. 

— ,,Oles sa minu üten võtnu puid tuuma, 
sis agu ei oles vanamiis julenu kaibama minnä,“ 
ütles ta mõttes. 

— ,Ei lää ta nüüt kah koheki. Las näütas 
kotuse, kost ma puid maha võti. Ma ruukse 
suvel ainamaad ja mul om ää ütelda, et na nu 
puu ollivaki, meatse ma nüüt siia tõi. Teku tõ- 
tes, et ei ole. Ma võti nüüt kah enneki kõive 
maha. Tõisi puid es putu, sest mul olliva aina- 
maal sula kõivu.“ 

— ,Ma lää kõnele vanaga, agu jääs usk- 


ma,” ütles Kusta ja läks. 

— ,, Om tan veli elu,” pahandas vana Jüri, 
»ennemba lääs küll kas vai sohu.” 

— ,Mul om jälle tahtmine leppi Tõlliste 
poole kotusega,” seletas Taavet. ,Maal ei ole 
vika ja jõe ja mõtsa puult saase maad manu 
kah tetä. Talle vanamehega om enne rasse 
läbi saia.“ 

— ,Oia iks pääle kotus mõisan alale. Ei 
meil ole siia jäämist nii kavva, kui vana Jaak 
eläs,“ ütles Jüri. 

— ,Egas me kavvembas taha jäjäki kui 
keväjäni, sis nakame omale ehitama vastset 
tarre. Ma kaie kotusegi ärä,“ ütles Taavet. 

— ,,See talv tuleb siis küll raske!“ õhkas 
Mari. ,,Miina ei vihka mitte üksi mind ja last, 
vaid ka meie loomi. Iga kord, kui neist mööda 

läheb, siis lööb teibaga. Kardan, et ta peksab 
me loomadel neerud lahti.“ 

— , Jüri, sis nakame joba sügise ehitamisega 
pääle. Lauda ja talli palgi om siin, toome tare 
ja sauna kah ära ja säeme lõhnaga üles. Sa 
võis kutsu Hundi rahvit kah appi. Tast puult 
peremeestel ei ole jo aigu. Nemä oma ädän oma 
elamise asutamisegagi.” 

— , Noh, Kusta avitas kah,“ seletas Jüri. 

— ,Oigus, jah!“ rõõmustas Taavet. ,,Kaho, 
et Juhan otsa sai. Oll ää poiss. Egas Kustast 
maha es jää.” 

— ,Noh, kes tu kunagi tiid, kelle karistust 
sul kanda tule,“ ohkas Jüri. ,Ma lää mõisa ja 
palle mõnes päevas Eppu ja Mihkli kah kodu.“ 

— --Ära mine hendä vihastama,“ = vastas 
Taavet. , Nüüd rehepessu ajal ei jäeta kedägi 
kodu. Kae, et tüüpäivi manu ei litsuta.” 

— ,Meil oleks ka tarvis veel reht peksta,” 
osatas Mari. 

— ,Egas ennemb küll ei saa kui oma suits 
pää pääle tõses,” vastas Taavet, 

x 


Järgmiseks pühapäevaks tulidki Hundi Ants 
Hundi Jüriga appi hooneid üles panema. Tõl- 
liste Kusta oli ka abiks, ja Mihkel ei hoolinudki 
pühapäevasest puhkusest, Rehetare külma kamb- 
riga ja laut aeti üles. Katused ainult jäid pääle 
panemata, uksed ette seadmata ja ahi pooleli. 

— ,Aituma,“ ütles Taavet Hundi Antsule. 
»Nüüt om suuremb tüü tettü. Küll me vana 
Jüriga saame nüüt eski toime.“ 

Mari ei jõudnud oodata, millal nad oleksid 
kolinud oma uude elamusse. Ühel lambal oli 
jalg löödud vigaseks ja lehmad ei andnud 

sugugi piima. Karjad käisid ühisel karjamaal ja 
karjapoiss kaebas, et nende loomad aetakse 
sohu. Miina on alati karja juures ja ajab koerad 
loomadele kallale, niipea kui nad soost tahavad 
välja tulla. Lambadki olid näljased, et Mari 
neile kustki ei osanud enam heinu ette tuua, 
Sellepärast kiirustas ta mehi, et nad rutem korda 
seaksid elamu ja mõisalt nõuaksid piire. Järg- 
miseks pühapäevaks koliski Kruusamäe rahvas 
uuele kohale. Taavet oli kõik kolud ja palgid 
vedanud uuele eluasemele ja veel kord palunud 
appi Hundi rahvast. Tõlliste Kusta tuli ka see- 
kord appi. Tall pandi üles ja saun ka. Natuke 
nokitseti veel siin ja sääl. Seekord võis pere- 
naine talgulisi söögigagi kostitada, oldi juba 
omas suitsus. 

— ,, Noh, sul läks paremini, kui oodata 
võis,“ arvas Hundi Ants. ,,Põllule asuda on 
ikkagi kergem kui kännustikku.“ 

»Ühelt puult paremb, tõiselt puult alvemb,”* 
vastas Jüri mõistu ja vaatas Kusta suunas. Ants 
sai aru ja lausus: 

— , Noh, võite ju mõlemad metsast uut 
maad juurde teha. Elate ju päris laane veeres.” 

— »Ega seda mõisa luba,“ vastas Taavet 
naerdes. ,,Pääleki kulup edimäne aasta ära ela- 
mise säädmisega.“ 

— »,Palju te siis esimesel aastal kande kaa- 
luda oleksite jõudnud?“ naeris Ants. ,,Metsas 
oleks nii mõnigi kibe aasta tulnud kannatada.” 

— ,.Kohe sa iks hengega läät,“ ütles Jüri. 
»Egal puul om karu kate pojaga iin.“ 

Ants hakkas koju minema. Ta seisis nagu 
nõutult tarelävel, viimaks tõmbas taskust väi- 

s nokaga mütsi ja ulatas selle väikesele Jaa- 
nile. 

— ,.Säh, Jaan, sa juba suur poiss, kõnnid 
ja kõneled, sulle juba tarvis suure mehe mütsi.“ 

Jaan hakkas mütsist kinni ja surus ta vastu 
rindu. 

— ,AÄra uut mütsivarju katki pigista,“ hoia- 
tas Mari. ,Lääme agu pühapäeval kiriku, siis 
paned pähe.“ Ja Mari tahtis lapselt mütsi ära 
võtta, kuid Jaan hoidis kramplikult mütsist 
kinni, vahtis emale altkulmu ja seadis huuled 
nutule. 

— ,Jäta latsele küppär,“ ütles Taavet ja 
tõusis laua juurest. Talle ei meeldinud Hundi 
Antsu suhtumine tema lapsesse. Ta ei olnud ei 
ristiisa ega vader, mida ta jahtis alati Jaaniga. 
Ta ei võinud aga midagi öelda, oli ju Hundi 
Ants igapidi talle olnud abiks. Ta saatis mehed 
ära ja tuli tarre tagasi. Laps oli jäänud põran- 
dale magama ja müts libisenud maha. Taavet 
lükkas selle jalaga voodi alla, et ta silmis ei 
oleks. 

Enne lumetulekut sai Taavet aida ja küüni 
üles, ainult aeda ei suutnud ta teha enam ümber 
õue. Midagi pidi ju ka jääma järgmiseks aas- 
taks. Piire ei aetud aga ikka veel ja karjaga oli 
häda. Poiss võis rahulikult karjatada ainult soos 
ja metsas, seal oli aga hein vesine ja lehmad 
andsid vähe piima, ning lambad köhisid ja 
põdesid. Mari oli siiski niigi rahul. Ei tarvitse- 
nud Teiste-Miinaga kokku puutuda ega karja 
ühte ajada. Taavetil kipitas mitu korda Hundile 
minna ja lehmad ning hobune ära tuua, aga jät- 
tis ikka minemata. Peaks ikka ennem piirid käes 
olema, kui loomad koju toon, mõtles ta. Piire 

ajama tulevad ju mõisamehed ja ega see hea 
ole, kui nad ,,varastatud“ loomad leiavad 
kodust. Sedaviisi jäid loomad Hundile keva- 
deni. Kevadel pidi Taavet tooma täku koju. 
Liisa ei jõudnud üksi kodus künda ja teine 
hobune oli päev päeva kõrval mõisas. Kolmas 
oli kolimise aegu ära lõpnud. Jüri oli küll mõi- 
sas käinud rääkimas, et nüüd neil poole talu 
koht, et peaks seda arvama kolme päeva peale. 
Opman oli ta toast välja ajanud. Olgu rahul, 
et neid metsa ei aetud ja siis veel ei nõutud 
kuus päeva nädalas. Mis kolme päeva koht? 
Tõlliste Jaak oli endale ahnitsenud suurima talu 
kogu külas ja vana Eheda Jaagupi kangutanud 
kaebustega väija. Selle maa päält suudavad 
mõlemad peremehed teha kuus päeva nädalas. 
Jüri tuli tühjalt koju. 

— ,Kas ma es ütle, et ei massa minnäki 
küürutama,“ pahandas Taavet. ,,Mõisa sai talu- 
meeste maad manu, ta piäp jo nüüt päivi pääle 
litsuma. Kea ta tüü nail tege? Es keeletu piä 
vidämä, mis meeletu pääle pand.“ 

Taavet oli küll metsa äärest tüki välja vaa- 
danud, kust oleks võinud teha alet, aga aega ei 
jäänud selleks. Uue elamise korraldamine võt- 
tis nii palju aega, et vaevalt saadi toime jooks- 
vate töödega. Siis tulid ühel esmaspäeval maa- 
mõõtjad. Tuli kilter kahe mõisamehega. Kupat- 
sid pandi paigale ja piirid aeti sisse. Tõlliste 
Jaak oigas ja hädaldas. 

— ,Nüüt võtva ta kõige paremba maatüki 
mul ära. Jätva minu liivaveere pääle. Kudas ma 
tan ellä saa?“ 

»Jäta ikmine,“ pahandas kilter. ,,Ei me näe 
tan mingastki vahet. Ütesugune maa kõik.“ 

— ,Vai ütesugune maa kõik!“ kurjustas 
Jaak. ,,Kas ma väha ole mõisa poole oitnu? Kas 
parun es lase mul poiga maha? Kas ma ole 
kaevanu? Ja nüüt võetas paremb puul maad ära 
ja kellele? Mõisa vastatsele kelmile ja mõtsa- 
vargale.” 

— ,Kuule, Jaak,“ ütles kilter. ,,Sinu juttu 
ei saa alati usku. Kui sulle keäki tii pääl iinj 
om, sis om ta viimane miis külän.” 

— ,Vai sa ei usu. Noh tule kae Kruusamäe 
Taaveti talli. Kas täl ei ole sügüse varastedu 
täkk tallin? Agu om ka tu sama kõrd äraviidu 
lehma laudan?” 

Kilter jäi kuulatama. 

— , Taavet, kas Jaagu jutt om õige.” 

— ,Õige küll!“ vastas Taavet. ,.Ma sai 
varga Tartun laadel kätte ja võti obese käest 
ära, elajit aga ma ei ole kätte saanu, enneki 
varas pages liinan käest ärä. Es saa ütsinda 
kate obese järgi kävva ega varast takan aija.” 

— ,Kas keäki näie toda asja?“ päris kilter. 

— ,Mina näie,” ütles Tõlliste Kusta. ,,Olli 
Taavetiga kuun laadel. Mina tõigi täku kodu. 
Taavet oll' laadel vana Liisaga.” 

— ,Kuradi poisinäru,“ urises Jaak ja 
sülitas. 

Maad mõõdeti edasi vaikides. 

— ,Põiss, mis sa sis oma vanembile asja 
ärä es kõnele ja laset neil Jummal tiid mida 
mõtelda.“ 

— ,Ma kõneli õkva ära, kui laadelt tulli, 
kuidas asi oll”, enge Jaak arvas alati tõistest 
alba,“ seletas Kusta. 

— ,Näet, oma poig ja oit vargide ja kelme 
poole,“ urises jälle Jaak. Kilter hakkas naerma. 

— ,Küll sa, poiss, nüüt kaska saat!“ 

Kusta ei lausunud midagi, vaid veeretas 
suurt kivi kupatsi asemele. Taavet aga oli 
rahutu. Küllap kilter meeles peab, et tal täkk 
kodus ja tuleb vaatama, kas ta ei kõlba ajada 
mõisa. Ta mõtles pingutatult, kas ei ole majas 
midagi, mida võiks kiltrile anda meeleheaks. 
Kuid,mis võis olla üleliigset või kingiks sünd- 
sat uuele kohale asuja majas? Talle ei tulnud 
midagi meelde. Ah jah! Ants oli säatnud Jaa- 
nile viis toopi mett lännikuga. See seisis veel 
puutumata külmas kambris. Ja Taavet otsus- 
tas selle anda kiltrile maamõõdu vaevaks, kuid 
ääri-veeri mööda ka mõista anda, et tal loomi 
vähe ja ta neist ei saa ühtegi anda mõisale. Kil- 
ter vaatas lännikusse ja ütles armulikult: Toogu 
vana Jüri mesi ise mõisa, ärgu sulasega saatku. 
Ta ei taha sulasemeestega teha tegemist. Ja 
vana Jüri kobis samal õhtul lännikuga kiltri 
kannul mõisa. 

Kon untki ei murra, karu 
ei kisu, 

Sääl saks võtt kah san- 
dilgi viimatse... 


Värske, karge varakevadine hommik. Maa 
on paksus härmatises. Rohi, rukkioras, puuok- 
sad on kui valged krookpaelad, kui kahrutatud 
narmad mustal, vettinud maakamaral ja vahel- 
duvad poriste plinkisulanud lume ja jäälaiku- 
dega. Päike on nii selge ja rõõsk, nagu oleks ka 
tema laupäeva öösel käinud saunas, ainult soo- 
jendada ta ei suuda veel kuigi palju. Mari käib 
siiski juba väljas palja jalu. Ka tema on juba 
ammu õppinud pühapäevahommikuti taktis 
lähkrikividega nõusid pesema ja pütte lööma. 
Tal on seks erilised lähkrikividki väljas linases 
kotikeses ukse kõrval pulga otsas. Ta ainult 
peatub vahetevahel ja kuulatab, kust poolt tuul 
kannab lähkrikivide hääle Laanele. Uus koht 
ristiti Laaneks, kuna ta asub suure Pimme- 
laane serval. Ei, Tõllistel ei peksta veel pütte. 
Miina armastab ikka kaua magada. Seal puhas- 
tab nõusid tavaliselt vana Jaak ja too ei hooli 
palju sellest, kas püti huultesse jääb vana piima 
või mitte. Hääl nagu oleks Soe vaarikust, mõt- 
leb Mari. Siis kuuleb ta heli, mis ei kõla püti- 
löömisena. Ta peatub, et kuulatada. See on 
vankripõrin metsa vahel. Mari hakkab jälle 
kiiresti lööma pütti. 

See on vist Hundi Ants? Ja murelik joon 
tekib noore naise suu ümber. Jah, oleks olnud 
ammu aeg lehmad Hundilt koju tuua, aga mille 
peale neid tuua. Vaevalt jätkub ette anda nei- 
legi mõnele loomale, mis veel kodus. Uude 
kohta asumine, Taaveti tihedad kodust ja töölt 
puudumised, mure ja hirm tuleviku pärast, — 
kõik see takistas täie jõu ja innuga tööd rühma- 
mast. Viimaks pani Mari püti kojateibasse ja 
läks tare suunas. Väljas on vilu, tarvis on maja 
natukegi korraldada ja mehed äratada, kui võõ- 
ras tuleb. Tarelävele jõudes vaatas Mari veel 
korra metsa poole. Tulija oli metsa vahelt välja 
jõudnud. Kõhn, vilets hobusekont vedas vae- 
vaga konarlikuks kahutanud teel tühja logise- 
vat vankrit. Mari jäi vaatama. Ei, see ei või- 
nud olla Hundi Ants. Ka Jüri astus õue. 

— ,Kas sa tunned seda meest, kes säält 
metsa vahelt meie poole tuleb“* küsis Mari. 

Jüri tõstis käe silmade kohale ja vahtis na- 
tuke aega metsa suunas. 

— ,Kea tä muu võise olla, kui Tsõõrksuu 
Piitre”', lausus ta mõttes. ,,Ega kellelgi muul 
külan ei ole viletsambat obest kui temäl.“ 

Ja oligi Tsõõrksuu Piitre. Taavet tuli ka 
välja ja mehed istusid aida lävele päikese kätte. 
Jutt venis aeglaselt. Pererahvas ootas, et võõ- 
ras jutustaks. Tsõõrksuu Piitre jälle näis neilt 
uudiseid kuulavat. Viimaks küsis Jüri: 

— ,. Noh, sul iks oll' taha agu asja kah?“ 

— ,Oll' iks kah,“ vastas Piitre nagu vastu- 
tahtmist ja aralt. Tal ei näinud suurt usku ole- 
vat oma ettevõttesse ja ta oleks nagu tahtnud 
valmistada pikema jutuajamisega soodsamat 
pinda. Taavet tõusis püsti, et tarre minna. 

— , Taavet,” rabas järsku Piitre, nagu kar- 
tes, et tal hiljem enam julgust ei leidu asja alga- 
tamiseks. ,,Ma tahi küssü, kas sa ei lupas mul 
oma maa veere pääle elämä tulla. Sa tiiät jo, et 
mõis minnu ilma ette tiidmätä majast väll'a 
visas. Minna es ole koheki. Sulases minnu nii 
suure perega keaki es võta. Alet tetä rüä alla 
enämb es saa ja es jõvva kah. Aga sa annas 
mulle veitsi rüämaad... suvevil'ä tiis sis alle 
pääle. Ma massa tuleva sügise sulle iluste kõik 
ärä.” 

Taavet istus uuesti aida lävepakule. 

— ,Mis sa nüüt me manu talle asjaga tul- 
lit?" pahandas vana Jüri ja sülitas. ,,Me kah 
vastse kotuse pääle asuja. Egas meeki kuiki 
pall'u rükkä maha tetä es saa. Sa esi olet kah 
õkva purutõbine inimene. Sinust ei ole kellekil 
kasvu. Latse om sul väikese, naine om kehv, — 
ei siust ole ei tüütegijät ei asjatoimetajat. Kes 
sulle õige maad and?” 

Piitre võpatus, lapilised punased laigud tek- 
kisid palgeisse ja ärritatult tõusis ta püsti. 

— ,Jüri, ärä tii pattu. Naine mul om tubli 
tüüinemine. Vanemb lats kävve joba mineva 
suve karjan ja vähemb tsikku man. Ma esi tii 
egat tüüd, kui tervüs vähagi lupas.“ 

Jüri sülitas halvakspanevalt. 

— ,Tuu tu ädä omgi, et siu tervis ei lupa. 
Sa piäs kerku manu lähembäle kotusse kaema.” 

Piitre istus jälle aida läve kõrvale kivile ja 
peitis pea käte vahele. Ta näis olevat kaotanud 
viimse lootuse. Ja tasa nagu endale lausus ta: 

— ,Ta oll' viil viimäne paik. OI nigu õle- 
kõrres uppujale. Ega ma pall'u es loodaki. 
Kõik saadiva tühjalt minema. Opmann saate 

joba sõna järgi, et kats suurembat last võtt pe- 
reemand oma manu küüki ja kats väiksembat 
vahetedas Mäksa mõisahe kutskide vasta. 
Mingu me sis naesega, kohe tahame.” 

Taavet ajas end sirgeks. 

— ,Tuu pääleki oma majakraam me maa 
pääle. Pall'u abi ärä minu puult looda. Mul 
ei ole hendälgi midägi.” 

Piitre käed vajusid maha ja ta jäi imelikult, 
juhmilt altkulmu Taaveti otsa vahtima, nagu ei 
usuks ta omi kõrvu. Järsku tuli talle elu sisse. 
Ta kõhatas ja ütles ebakindlal surutud häälel: 

— , Taavet, sa olet ää miis. Ega ma sinnu 
ei tahaki muuga vaevata. Mul naesevelle noore 
mehe, avitase elämuse ära tuvva ja avitase kah 
muidu nii pall'u kui jõudva. Sa näütä enne ko- 
tus kätte, kohe lupat tarre sääda.“ 

— , Kohe tada iks sääda?“ vastas Taavet. 
»Sa tahat allet tetä, sis tule sul tahasamma 
mõtsa viirde tukke.” 

— .Mida sis sina oma elämise õkva mõtsa 
viirde teiet?“ päris Piitre nagu teise jutu alga- 
tamiseks. 

Vana Jüri heitis talle vastuseks vihase 
pilgu. 

— »,Egas sa sis ilma ei jõvva lämmäs kütta, 
Taavet? Hindälgi ättä kõik nuka täüs ja sina 
kükita viil viletsus kah põllu viirde.“ 

— ,Jäta pääle, Jüri!“ vastas Taavet üks- 
kõikselt. ,,Jakkub mõtsa meile, jakkub kah 
Piitrele.“ Ja aeglaselt liikus ta tare suunas. 
Piitre ruttas hobuse juurde ja hakkas kiiresti 
minema, nagu oleks kartnud, et pererahvas 
võiks muuta oma lubaduse. Jüri istus üksipäini 
veel tüki aega aidalävel ja sülitas aeg-ajalt viha- 

selt. Viimaks tõusis ka tema püsti, sirutas vähe 
selga ning ristluid ja läks koja juurde. 

» Mari, kas sa tiiät, kah, et Taavet kaubel 
Tsõõrksuu Piitre meile sanna.“ 

Mari keeras end temale vastu ja naeratas 
lepitavalt. 

— ,Jah, ta ütles mulle. Kuhu teda siis las- 
tega jätta? Häbi ja patt ka, kui lastakse pere- 
kond laiali loopida.” 

Jüri vaikis vähe aega. Ta ei olnud enam nii 
vihane kui algul, kuid ta ei saanud ka leppida 
poja mõttetu korraldusega. 

— ,Ma mõtli, et sulgi inämb arru pään 
om,” urises ta ja sülitas. , Ammus ta oll' kui sa 
ollit üten suitsun Tõlliste ommika. Ega ta 
kerge ei ole, kui sulle nakse nällätse latse näpu 
vahelt vahtma, hindälgi sul peenike nälg ma- 
jan. 

— ,,Oh, Jüri,“ naeris Mari, ,,peenike ja 
pikk nälg on ikka parem kui jäme ja lühike.“ 
Siis jätkas ta tõsiseks saades: 

— ,Sa eitea, kui hää meel mul on, et Taa- 
vet enam toda asja ei aja. Maksab mul siis 
hakata teda kiusama haleda südame pärast.“ 
Jüri jäi mõttesse. Ta popsutas koja suitsu täis 
ja koperdas siis ära tarre. 

Tsõõrksuu rahvas kolis juba samal püha- 
päeval peale lõunat Laanele. Taavet lubas neil 
seni sauna asuda, kuni elamu üles aetud ja Jüri 
pidi mõisa teatama, et Tsõõrksuu Piitre oli võe- 
tud sauna. 

Kuigi vana Jüri ennustas pahandusi, oli 
läbisaamine kahe pere vahel hea. Piitre püüdis 
isegi jõudumööda pererahvast aidata ja Liine 
oli vaikne ning töökas naine, kes jõudis igale 

poole. Vanem poiss, Juku, hakkas kohe karjas 
käima, kuhu aeti ka saunarahva lehm ja lam- 
mas. Viletsus ainult oli suur. Teisel päeval 
juba palus Liine luba leivaahju kütta ja siis 
nägi Mari imestudes, et saunarahvas ei küpse- 
tanud mitte leiba, vaid mingisuguseid väikesi 
rohelisi hernekakukesi, segatud aganate ja kõl- 
gastega. Lapsed seisid alati koja juures ja vaa- 
tasid ahnete ja igatsevate pilkudega toiduval- 
mistamist ja toidutagavarasid. Mari pidi siit 
ja sealt näpistama näljastele lastele, olgugi et 
endal ulatusid näpud igal pool põhja. Liine 
püüdis lapsi hoida võimalikult sauna juures, kee- 
las neile mäelemineku, tõreles nendega, ja kui 
mõne koja juurest kätte sai, siis andis sellele 
järjekindlasti nahatäie. Kuid lapsed ei hoolinud 
millestki, Mari lahke olek ja tükike leiba või 
lusikatäis putru pani unustama kõik hädaohud. 
Viimaks palus Liine Marit, et ta lastele midagi 
ei annaks ja nad minema saadaks niipea, kui 
nad tulevad mäele. 

— »Tohoh, Liine,“ ütles Mari. ,,Hale on ju 
lapsi. Palju siis nad ikka minu käest saavad? 
See on rohkem toidulõhn kui saak, mis neid 
meelitab mäele.“ 

— ,Ega na varessepoja nii nällätse ei oleki, 
nigu sa arvad,“ pahandas Liine. ,,Sa ei tiiä, kui 
ahne na oma. Na sööse mitu kõrdu enämb kui 
me Piitrega, ja ma ei ole viil kuulu, et näil kah 
kõtt olesse täüs saanu. Ega sa ei tiiä, kuipall'u 
ma piä körti kiitmä? Ma keeda iks kats kõrda 
nii pall'u kui sina ja sul oma ommetegi viis täüs 
tüüinimist lavva takan.” 

— ,Memnm, ae,“ segas end järsku väike 
Kadri jutu sekka. ,,Sa ei tiiä, kui makus om 

jämme leib. Meil on ike herne- ja kaarapät- 
säkü.” 

— ,Kas sa piät suu!“ pahandas Liine kõr- 
vuni punastudes. ,,Kae, et sa kodu saat. Kas sa 
ei tiiä, et latse ei tohi kõnelda vannu inimiste 
jutu sekka.“ 

Kuid lapsed tilkusid endiselt mäel, laudas, 
köögis, koja juures. Mari kartis ainult vana 
Jüri. Kui see lapsi nägi, sai ta vihaseks ja hak- 
kas pahandama: 

— ,Om nu kah veli inemise, et omni latsi 
ei jõvva karjatada!“ 

— ,,Nemad ju veel varesepoegadega jaga- 
mata, “ naeris Mari. ,Kas meil ussaias ruumi 
vähe või päikesest puudus.” 

— ,Noh, ei neä tüki taha laia ruumi ega 
lämma päeva peräst,” 

Kõige kitsamal ajal tuli Luuliku Mari Laa- 
nele külla. Ta tõi oma moona kaasa nagu tava- 
liselt. Sel korral oli ta aga imeliselt rahutu. Ta 
päris palju Mari käest nende elust-olust, kas 
maksud makstud, kas tööpäevad tehtud, kas 
loomatoit otsas? Ta oleks nagu otsinud mingit 
valusat kohta, mingit tüli- või pahandusealli- 
kat. Kõik oli aga enamvähem korras, nii nagu 
see üldse võis olla mõisaorjal. Viimaks jäi ta 
peatuma saunarahval. Ka temale ei meeldinud 
sugugi, et Tsõõriku rahvas oli võetud sauna. 

— ,Jüril on õigus,“ ütles ta mõtlikult. ,,Na 
võiva jo olla kenä inimise, enge ei massa omale 
rängembät kuurmat sälgä võtta kui kanda 
jõvvat.“ 

— »,Kas Põdra Jürit ka oled näinud?“ päris 
Mari, et juttu juhtida teisale. 

— , Talve üle elliki minu man. Meil sääl 
ütsik kotus. Nüüd keväjät vasta läts kaugem- 
bale kaema, agu saase liina jäädä, vai Venne- 
maale vihtu. Ta kävve joba talvel mitu kõrdu 
Tartu venne puute man kõneleman. Nu pel- 
gäse kah pagejat teoorja poisis võtta. Kui kätte 
saias, sis tullev nail kah pall'u trahvi massa.” 

— ,Tiigete Tõnu ja Laanemõtsa Andrese 
said mõisamehed kodust kätte,“ ütles Mari. 
»Mehed käisid salaja kodus maja korraldamas 
ja elasid kodu lähedal metsas. Ei tea, kas su- 
lane lobises või tulid mõisamehed arvamisi just 
siis otsima, kui mehed olid kodus. 

— ,,Noh, vaesekese, ega noile enämb ellu 
manu es jäeta ja küllap vist naese-latse kah 
tõsteti maiust väll'a.” 

— ,Jah, nutmist ja halamist oli palju,“ oh- 
kas Mari. ,,Kogu küla oli teda täis. Egas va- 
nast kohast väljakolimine kerge ei ole.” 

Kevade varakult käis ka Hundi Ants Laane 
rahval külas. Ta tõi võid ja jahu. 

— ,Ei tea, kas lehmad ka ära tuua või 
mis?“ küsis ta Taavetilt. 

— , Ei tiiä viil, vastas see venitades. ,,Mõt- 
san oles nail nüüt joba süvva villand, ma pelga 
enne mõisat. Obesega om joba kats otsa. Kiltre 
kävve maad mõõtman ja näe, et obene oll' ko- 
tun. Ei julgu viil lehmi kodu tuvva. Agu tuleva 
kaema, sis na enämb ei usu, et lehma olles ollu 
varastedu.” 

— ,Noh, ma tõin te lehmilt võid,“ naeris 
Ants nagu vabandades. ,,Metsas ei maksa enam 
söötmine midagi. Tõin teile veidi jahu ka. Teie 
ei saanud ju kolimisega korralikult reht peksa. 

Vili läks kasvama. Ise ehk sööte veel, aga lapse 
teeb niisugune toit viimati tõbiseks.” 

Taavet tundis imelikku ärritavat torget. 

— ,Alati om täl asja lastega,“ mõtles ta 
pahuralt, ,,nigu oleks õkva oma lats.“ 

Kuid maja oli nii lage tagavaradest, et pere- 
naine jahude üle tundis suurt headmeelt, kuigi 
ta püüdis seda varjata. Taavet märkas seda 
siiski. Taaveti mõtted aga keerlesid ikka ho- 
buse juures. 

— ,Ma pelgä, et na raisa mul täku ärä 
viivä,” ütles ta rahutult. 

— ,Mis nüüd sellest nii suurt häda,” püüdis 
teda Ants troostida. ,,Küll kasvatad uue. Sul 
siin õitsile saatmine lähedal ja varsale võid 
poole metsa teha kopliks.“ 

— ,Jah, kui enneki naid susse ja kahre ei 
olessi, küll sis kasvatas kah.” 

— , Kuidas noorik kah elab?“ päris Mari. 
Miks ta kunagi ka meid kaema ei tule? Ja 
Anne oleks küll tahtnud näha, ta oli mulle kui 
ema eest.” 

— ,Ann on mul maja lukk. Ei tema taha 
saada kirikussegi, siis veel külla,“ naeris Ants. 
»Ja naine; tema on inimestest kaugel kasvanud, 
teda on raske tuua inimeste sekka. Te peaks ka 
vahel meile tulema ja võtke tingimata väike 
Jaan ka kaasa.“ 

Taavet tundis otse vastumeelsust Antsu 
vastu. Oli tal lapsega mingi mõte? Ta ei näinud 
enam suurt hoolivat Marist, aga laps oli tal ees 
ja taga. Ja Taavet arvutas peas, kunas olid pul- 
mad ja kunas sündis Jaan. Ei, kuud ja ajad olid 
nagu korras. Ta sülitas pahaselt ja läks välja. 
Ka Ants sõitis varsti minema. 


71 


Järgmisel kesknädalal toodi Piitrele mõisast 
sõna, et võlgnev maks on laupäeval tasuda. 

— ,Mis maksud sul siis veel maksmata?“ 
päris Mari. ,,Kas nad jäid vanast kohast ette 
või võtsid mõisast uut võlga?” 

— ,Oidku meid taevas mõisa võla iist,“ 
ohkas Piitre. ,,Kõik maja kraami ja eläja võtiva 
mul ära Villä jäi niipall'u kui naesevelli manu 
sai paotada. Obese ütsinda jätiva, ta om jo kah 
kui luu ja nahk, kõik luu om vällän ja sälg- 
ruuts om pisti kui aiasaivas, tada na es tahaki. 
Na teieva mu peris pallas. Mis massu ma enämb 
jõvva massa. Naese velle anniva õhvakese ja 
lamba, muidu es oles kah latsile enämb midagi 
anda ollu.“ 

— ,Eks mõisas sa peaks ikka ära käima.“ 

— »Toda nüüt küll kindmahe“ vastas Piitre. 
Ta läks ka juba samal päeval mõisa kuulama, 
mis maksu temalt veel nõutakse. Mõisast tuli ta 
noruspäi koju. Tal olevat kuuelt hingelt maksta 
kroonumaks. Ta nõjatus päris haigena ja meel- 
tesegasena koja najale. 

— ,,Om toda keäki ennembüsi kuulu,“ ha- 
las ta. , Mina piä masse masma kuvve henge 
päält! Kas latse sis oma mõne tüütegijä vai 
massumassja! Naid tule süütä ja katta, nail 
nokk alati laiale ja nüüt viil mass naide päält 
massu kah? Ta mõis õkva taht meid maa päält 
ära kaotada. Kas vai tüki õkva elävält mulla 
alla!“ 

— ,Sa oled haige,“ lausus Mari vaikselt. 
»Mine voodi. Kes teab, agu sa ei saanud õieti 
aru, mis tahetakse.” 

—,.Küll ma joba arru sai,“ ütles Piitre vaik- 
selt, — ,,Ma es usu alustusen kah ommi kõrvu 

ja perisi mitmele kõrrale, kas iks mina, tõbine 
Tsõõrksuu Piitre, oma nellä latsega piä kuvve 
henge päält masse massma? Kiltre naise viil ir- 
vitama, et küll sul om kõva pää otsan, et ommi 
hengi ei mõista lukke. Nii pall'u kui sul hengi 
om, nii pall'u kah massat. Ma mõtli alustusen, 
agu tahtva latsi ära võtta ja pitsitase tolle- 
peräst. Enneki tu küll ei ole. Na võis jo egäl 
ajal sinu maha lüvvä ja latse võtta nigu heng 
enne taht. Na tahtsiva meid narri, kae tu om tu 
pääpõhjus. Naile om kah nalla vaja. Na laseva 
meil nigu kinnipüvvetu  iiril veitsi joosta, et 
nüüt-nüüt saas nigu jala alla, sis virutase sulle 
jälle malgaga päha, et kos sa läät, vilets vagel, 
mõisa irmu, piitsa ja näll'a alt.“ Ta läks ikka 
valgemaks ja kahvatumaks ja vajus raskelt koja 
najale. Mari tõmbas tule katla alt väljapoole, 
et leem üle ei keeks, võttis Piitre ümbert kinni 
ja talutas ta aeglaselt sauna. Liine jooksis lävel 
vastu ja kahekesi asetasid nad Piitre voodisse. 

— ,Õkva nõrgas võtte ta mure,” sosistas 
Piitre hädise häälega. 

— ,Ära muretse,“ vaigistas Liine. ,,Jummal 
and latsi, and leiba kah. Kas me ei ole küll 
päivi nännu, näet, iks ronime vii pääle.“ 

— ,Medä ma enämb roni, kui surm nööriga 
kaalan. Sul kergemb kah, kui surm minu vae- 
vast ära koristas. Ega läsalt naeselt ei kõlba kah 
masse nõuda.” 

— ,Noh, sul iks na massu henge pääl. Küll 
saame na kah säll'ä taade. Jää enne nüüt ma- 
gama.” 

Liine tuli ühes Mariga mäele ja palus rohtu. 
See talv olevat neil olnud üks hoop teise järele 
ja mees muudkui põdevat, kõik rohutagavarad 

olevat otsa lõppenud. Mari otsis aidast kuiva- 
tatud verevatõve heinu, ubalehti ja rabandus- 
rohtu, kallas keeva vett pääle ja andis liuaga 
Liinele. 

— ,Pane aga punast villast lõnga südame 
pääle, kui sa rohtu sisse annad, muidu matab 
hinge, ja kata haige soojalt kinni,“ soovitas 


Mari. Õhtul tuli aga Liine uuesti. Näha oli, et 


tal oli väga raske tülitada pererahvast, aga 
mees oli nii haige, et ei aidanud muu nõu. Ta 
arvas, et meest valvab hall mõisasaksa näol. Ta 
värisevat üle kogu keha, hambad lõgisevat 
suus, nägu olevat hahk ja ise ajavat võõrast 
juttu. Hall olevat pääle tulnud noore paruni 
näol, pikk sabaga kuub seljas, kitsad valged 
püksid jalas, ainult ilma kingadeta, palja jalu. 
Jalad ja käed olnud pikkade küüntega kui vana- 
sarvikul ja karvased. Ta hüpanud kohe Piitrele 
südamele ja hakanud kägistama. Liine oli para- 
jasti tulnud tuppa ja näinud Piitret lämbuvat, 
hirmuhigi näol. Ta oli haaranud ämbri külma 
veega ja kallanud näo pääle. Siis oli Piitre jälle 
hakanud hingama ja kähisenud: 

— ,Kae kuis lät, kuradi hangematja ja 
südamesüüjä. Täl ei ole villand me higist ja 
vaevast, taht su henge ja verd kah võtta.” 

Nüüd jäänud ta magama. Aga kauaks seda 
on. Kui hall kord hakkab peale käima, ega ta 
siis ei lahku heaga. Mari ei osanud ka millegagi 
aidata, ja naised otsustasid paluda Taavetit, et 
ta läheks järele Laid-Leenule. Teisel päeval 
söömaajaks tõigi Taavet Laid-Leenu Laanele. 
Nüüd algasid ettevalmistused halli peletamiseks 
ja hirmutamiseks. Lapsed aeti saunast välja. 
kõik augud ja praod topiti takkudega hoolega 

kinni. Ahi köeti tuliseks ja uued õled pandi 
voodisse. Kui ettevalmistused tehtud, viskas 
Laid-Leenu kahe kamaluga kuivatatud pänulaid 
ja sama palju lääbuseid kerisele, talutas Piitre 
sauna õlgedele ja sulges hoolega saunaukse. 
Alles poolteise tunni pärast, kui Liine juba mitu 
korda murelikult oli käinud kuulatamas sauna- 


- ukse juures, avati saunauks. Õhk, mis neile 


vastu hoovas, oli nii vänge ja läpastav, et Liine 
põrkas tagasi. Ving, leitsak, pänulad ja lääbu- 
sed panid ta köhima ja läkastama, kuid ta jook- 
sis siiski sauna sisse, haaras minestunud mehe 
sülle ja kandis ta kaevu juurde. Siin hakkas 
Laid-Leenu haigele külma vett peale kallama. 
Piitre avas viimaks silmad ja sosistas midagi. 
Liine lükkas Laid-Leenu ämbriga kõrvale. 

— ,Jäta järgi. Ega viil nii lämmi ei ole, et 
jahutada tarvis oles. Sa tapa tä külma viiga. 
Kui ei võta teda hall, sis võtt temä külmtõbi.“ 

Laid-Leenu sai pahaseks. 

— ,Kui sa minu arstma kutset, sis ära 
sekka vahele. Kui sa esiki tark küll olet, sis 
jätnu minu kodu.” 

— ,Sa näet jo, et täl heng joba niidiga 
kaalan,“ pahandas aga Liine. 

— ,Täl om alati olluki heng niidi otsan,” 
vastas Laid-Leenu häält tõstes. ,,Kui sa tälle 
lätsit, kas ta sis paremb olll Vai mina tedä 
vähä arstnu ole? Nigu mina ei tiiä, pall'u võip 
ja mis ei või.” 

Piitre ajas end istukile ja Mari hakkas Lii- 
net keelama. 

— ,Viime Piitre mäele,“ ütles Mari. ,,Ta 
külmetab siin märjalt ja võib veel enam haigeks 
jääda.” 

Laid-Leenu viskas talle halvakspaneva pilgu 
ja ütles nagu sisendades: 

— ,Pane tähele, Piitre, mis ma ütle. Halli 
sulle enämb pääle ei nakka käüma. Aga viriset 
sa oma elupäevä, kui sa ääd nõvvu —kullelda 
tahat, sis juu suuvitske ja korbaku vett. Võit 
kah suukaelmide vett võtta. Sinule muu rohi ei 
avita.” 

Liine andis Leenule toobi täie herneid, Mari 
tõi võid ja sügisel lubati veel arstimise eest pool 
lammast ja päts leiba. Laid-Leenu ei olnud siiski 
täiel määral lepitatud. Ta pobises midagi oma 
ette ja viskas aeg-ajalt Liinele vihaseid pilke. 

— ,Ära nüüt minnu ära sõnu,“ vihastas 
Liine. , Tuu sinnu arstma ja sa nakat kahe- 
tama.” 

— ,Jäta ta rahule,“ ütles Mari tasa. ,, Vaa- 
tame, et ta rutem minema saame.” 

Taavetit ei olnud kodus, seepärast raken- 
dati sauna hobune vankri ette ja Juku läks 
arsti koju viima. Piitre oli arstimine nii väsita- 
nud, et ta lamas mitu päeva uimasena voodis. 
Kuigi ta pea hakkas selgima, ei suutnud ta kui- 
dagi jalgu alla võtta. Ta kaebas nõrkust ja 
südamepööritust. 

— ,Ets kae, mis vanamuur teie. Nüüt joose 
jälle temä manu abi otsma,“ pahandas Liine. Ta 
läkski juba teisipäeva õhtul Laid-Leenule rohu 
järele. Säält sai ta soovitskeid ja korbakuid. 
Need arstimid näisid aitavat. Paari päeva tar- 
vitamise järele ajas Piitre end jalule. Ta hindas 
mõttes oma varanatukest ja käis hädise näoga 
sauna ümber. Viimaks palus ta Taavetit, et ta 
lehma ja lammast lubaks ajada oma lauta ja 
mõisameestele ei nimetaks, et need kuuluvad 

saunarahvale. Muud võtmisväärset tal ju ei ole, 
kui mitte arvata lapsi, kelle müügist mõis oleks 
võinud saada mitukümmend kopikat. 

Ka Taavet oli maksu pärast mures. Tema- 
legi oli tähtpäev nimetatud. Tuli vist lehmad, 
mis olid Hundil, viia linna müügile. Ta naera- 
tas kibedalt Marile: 

— ,Näet, et sa mõisa iist koheki ei päse. 
Oitsime küll mõisa iist lehmi, nüüt tule na iks 
liinan mõisa jaos ära müvvä.” 

— ,,See on hoopis teine asi,“ troostis Mari. 
»Kui mõisa meil sügisel oleks lehmad ära võt- 
nud, meil ei oleks nüüd midagi maksudeks ol- 
nud müüa. Ja ega makse meile ei oleks jäetud.“ 

Piitre naisega tegid parajasti alet, kui mõi- 
sast tuldi üles kirjutama nende kraami hinge- 
maksu eest. Lapsed jooksid neile nuttes ja ulu- 
des metsa äärde järele. Piitre ehmus nii ära, et 
istus mahalastud puule ega jõudnud end tükil 
ajal püsti ajada värisevaile jalule. Ka Liine oli 
kahvatu ja kohkunud. Viimaks aitas ta mehe 
püsti, ja nad ruttasid sauna juurde. Mõisa Vid- 
rik kandis kolu ja kraami õue. Halvakspanevalt 
loopis ta asju üle ukse välja. Sauna kõrval pin- 
kidel istusid kohtumees ja kilter ning hindasid 
asju, mida võtta, mida jätta. Lännikud ja lähk- 
rid, liuad ja pütid olid nii vanad ja huultest 
takkudega topitud ja saviga määritud, et kilter 
lükkas nad urisedes jalaga eemale. Ta äigas 
neid nii kõvasti, et suurem osa nõudest pudenes 
laiali. Liine hoidis pisaraid tagasi ja korjas püti 
ja lännikulauakesi sülle ning kandis neid kau- 
gemale hunnikusse, et neid ei tallataks päris 
puruks. Lapsed ulusid ja karjusid, haarasid oma 
asjakesi ja riidetükikesi ja püüdsid neid peita 

põõsastesse. Kilter vandus ja äigas neid aeg- 
ajalt piitsaga. Koer kiunus ja haukus lastega 
võidu. Piitre istus liikumatult paku otsas, pea 
käte vahel, ega paistnud nägevat ega kuulvat 
mis sündis tema ümber. 

— ,Olet sina üts ädatükk,“ urises kohtu- 
mees kaastundlikult, kõõritades kiltri suunas. 
»Ei sa ela ega koole. Sa võis kaeda kerku man 
kotiga kävva, agu sis saassi kuiki ärä ellä.” 

Ilm oli vilu ja taevas kattus tumedate pilve- 
dega. Liine oli alet tegemast tulles poolkasuka 
selga ajanud ja otsis räbalate hulgast kõvemat 
tükki, et katta lapsi ja meest. 

— ,Naene, aja kask maha!“ käratas kilter. 

Liine kohmetas ja ajas enda sirgeks. 

— ,Mul om külm,“ .— ütles ta imestudes. 
»Mille ma sis kaska pea sälläst ärä võtma?" 

— ,Vai mille ta kaska ärä piät võtma?“ 
irvitas kilter. ,,Ega sina ei tiiä, et sul varra üles 
kirjutedäs ja mõisa viiäs.” 

— ,Egäs te sis mu ihualaste ei taha jätta,” 
vaidles Liine vastu. 

— ,.Vidrik, võta täl raisal kask maha. Vai 
temä jääse ihualaste! Vai temäl tõpral om suve 
aigu külm?“ käsutas kilter. Mõisamees tuli sau- 
nast välja ja jäi nõutult lävele seisma. Liine 
pigistas aga kasukahõlmad kõvasti vaheliti ja 
ütles kindlalt: 

— ,.Mul om külm ja mina kaskat sälläst 
võtta ei lase.“ i 

Siis kargas kilter püsti. 

— ,Mis sa kurivaim vahit!“ käratas ta 
Vidrikule. ,,Kas sa toda vannamuuri pelgät, vai 
mis?” Ta sööstis Liine juurde, haaras tal kasu- 
kavarrukast kinni ja hakkas Liinet raputama, 

ja tal kasukat seljast ära kiskuma. Liine surus 
küüned varrukaäärtesse, kükitas maha ja tõm- 
bas end kerra. Rebides kasukat seljast, hakkas 
kilter Liinet kui takukoonalt keerutama enda 
ümber. Lapsed tõstsid järsku hirmsat kisa, koer 
hüppas kaasa ja haukus valjusti, kiskudes kilt- 
rit saapast. Kilter andis koerale jalaga tugeva 
hoobi ja viskas Liine täie hooga õuele. Liine jäi 
oiates lamama murule. Nüüd kargas kilter 
uuesti juurde ja rebis kasukat seljast. Sel hetkel 
astus Taavet välja saunanurga tagant. 

— ,Mis kommetit sis tan tetäs?“ küsis ta 
pahaselt. 

— »Ärä topi omma nõnna, kohe tarvis ei 
ole,“ ütles kohtumees hoiatavalt. Taavet astus 
Liine juurde. Kasukavarrukas ripendas naisel 
üle õla, kuna-kilter murdis tal käsi lahti. 

— ,Jäta naine rahule. Sa näet, et ilm om 
külm,“ ütles ta ähvardavalt. ,,Egas sis särtse 
ilmaga inemisi või ihualaste kisku.“ 

Kilter heitis talle ähvardava pilgu. 

— ,Sa tullit õkva õigel ajol, Tõmba täl 
kassi raisal kask sälläst.“ 

Taavet keeras talle selja, et lahkuda. Siis 
haaras kilter maast kepi ja äigas Taavetile otse 
näkku. i 

— , Vai te raisa kõik tan ütel nõul.“ 

Sinine soon tursus Taavetil otsale ja enne, 
kui ta endale aru andis, mis ta tegi, sasis ta 
kiltril rinnust kinni ja viskas ta täiest jõust 
vastu saunaseina. Siis sülitas ta, keeras ringi ja 
läks sõnalausumatult mäele. 

Viivu aega valitses vaikus. Kirjutamine jäi 
pooleli. Ei olnud ju ka midagi kirjutada. Kohtu- 
mees ja Vidrik tõstsid oigava kiltri vankrile, 

sinna laoti ka mõned riidehilbud ja kolud, mis 
olid välja valitud ja kiltri oiete, sajatuste ja äh- 
varduste saatel liikus vanker aeglaselt mõisa 
suunas. 

Liine jooksis hirmunult mäele Mari otsima. 

— ,Marike” halas ta, ,,ei tiiä, mis nüüt 
küll saase? Taavet lei kiltre vasta saina. Ma 
pelgä väega, et ta asi äste ei lõpe.” 

— ,Miks siis Taavet kiltret lõi?“ päris Mari 
ehmunult, ja Liine jutustas talle terve loo. Mari 
jättis oma toimingud seisma ja otsis Jüri. 

— , Vanaisa, ole kallis,“ palus ta. ,,Mine 
kohe mõisa ja püüa opmanniga rääkida, ehk 
saab seel kuidagi asja parandada.” 

Jüri tegi ainult väikese ristimärgi ja pobises 
midagi oma ette. 

— ,, Ma pellässi kõik ta ajoke, et iks midägi 
tuleman om. Luuliku Mari ütel kah, et kaege 
ette, timä ollev väega alba und nännu Taave- 
tist. Nüüt om ta käen. Minna ma jo või, enne 
kasvu küll ei ole tast mingastki.“ 

— , Vii opmanile meie suur kukk. Tema on 
kanaliha pääle maias,“ soovitas Mari ja jooksis 
kukke kinni püüdma. Vana Jüri seadis end ka 
kohe riidesse ja tahtis hakata juba mõisa mi- 
nema, kui Mari talle jooksis järele: 

— ,,Oh, Jüri, sa ei jõua ju jala,“ hüüdis ta. 
»Rakendasin vana Liisa vankri ette. Sa pead 
ruttama, et enne kiltrit jõuaksid mõisa. Kui käsk 
on antud, siis ei aita enam midagi!“ Jüri ohkas 
ainult ja võttis ohjad pihku. Kui ta tee pääle 
oli jõudnud, vaatas ta veel kord tagasi ja tegi 
talu suunas ristimärgi. 

— ,Ei talle ohu iist oia meid ütski vägi,“ 
ohkas ta ise lootusetult ja kohendas end istmel. 

Kõik oli halb ja valus, ja mõttetu ja raske oli 
ka mõisa sõita. Ta ei sõitnud küla kaudu, vaid 
otse läbi metsa, et rutem jõuda mõisa. Hobuse 
jättis ta vana aidamehe hoole alla. — ,, Anna 
sinaki nõvvu, mis tules tetä,“ ohkas ta ühel 
kohal tammudes. Vana Kota ohkas ka. 

— ,Ei minu sõna massa koskil midägi. 
Mine õkva oomanni manu. Täl om tämba miil 
ää. Lukke Miili tull' ikken mõisahe ja läts 
naarden minema. Agu lät sul kah äste.“ 

— ,,Ei, mina ole Lukke Miilis ja ei minu 
jutt tii opmanni miilt magusas,“ vastas Jüri, 
võttis kuke korviga sülle ja koperdas opmani 
maja suunas. 

Vana Krõõt talitas köögis. 

— ,Kas ärraga saas kõnelda?“ küsis Jüri 
ja asetas kuke pingile. Krõõt näitas halvaks- 
panevalt ukse suunas. 

— ,Sääl ta taren aeles. Ma ei annas tulle 
nõvvu nüüt minna. Mine peräst süümist, sis 
oma tä unine ja om kah leplikumb.“ 

— ,Aga kiltre jõud tos ajos kah mõisahe, 
sis om kõik otsan.” 

Krõõt keeras end ümber ja vaatles uurivalt 
vana Jüri. 

— ,Mida sa sis talle kiltrele teiet, ei siia 
abi saama lõhnutit?"* 

— .Poig lei ta vasta saina. Ta oles me 
sannanaesel henge välla võtnu.” 

— ,.Kas su poig sis eläs talle sannanae- 
sega?” 

— ,Mis mädanu juttu sa aat!“ pahandas 
Jüri. ,,Kui tõisele liiga tetäs, sis piät jo egaüts 
vahele minemä.“ 

— ,Piäs nigu küll, enne keäki ei lää,“ vas- 
tas Krõõt. — ,,Ää küll, ma lää kae kõnelda.“ 

Ta kadus kambrisse. Varsti tuli ta tagasi ja 
opman tema kannul. 

— , Noh, vanamiis, kõnela välla. Mis oll* 
kiltrega? Kae enne, et sa ei võlsi. Egä võltsi iist 
saat kolm paari.” 

— ,.Opmanniärrä,” ütles Jüri närvitsedes, 
»midä sääl nüüt võlssi om? Kiltre kiskse sanna- 
naesel kaskat sälläst. Tämbä om ilm peratu 
külm ja naene es taha laske kaskat ärä võtta. 
Sis keerut kiltre tä maha, nii et ta uimatses jäi 
ja nakse sis rebima. Tuu ei ole kuiki kiltre tüü 
ega tegu. Tä oles pidanu mõisamehele käsu 
andma. Taavet saiki tu pääle vihatses ja tõukse 
temä saina vasta.” 

Opman hakkas naerma. 

— ,AÄh... äh... äh... Vai tu pääle sai 
vihatses sinu poig, et kiltre kiske sannanaist. 
Äh.,.. äh... äh... Sinu poig mõtel vist, et 
sannanaine om ütsinda tema perält.” 

Jüri tahtis midagi öelda vahele, kuid Krõõt 
tegi opmani selja taga hoiatava liigutuse. 

— ,Jah, mh...“ nohises opman. ,,Henge 
tege täüs küll, kui tõine sinu oma manu lät. Ää 
küll, vanamiis, ma kae, mis ma tetä saa. Aga 
kolmekümnest paarist ta nüüt küll ei päse.” 

— ,Suur tenu tuuki iist,” ütles vana Jüri, 
kes oli kartnud palju suuremat karistust. ,,Ma 
tõi taha vana Kröõdale kikka. Es ole mõtsan 
muud lindu viil näta,“ ütles ta juba häätujuli- 
selt, ,,ja ääd süümaaiga kah“ ning vana hakkas 
kobima välja. 

— ,Saada oma nuur kikas sis õkva prõlla 
mõisahe ja joba kõrraga ta sannanaine kah. 

Kaeme sis järgi, märatsehe pessa kiltre külän 
käüse.” 

Kui Jüri Taavetile ütles, et teda kolmküm- 
mend paari ootavad, ei lausunud Taavet mi- 
dagi. ,Ära nüüt viida midagi. Sul tule õkva 
prõlla mõisahe minnä. Opman uut,“ jätkas vana 
kärsitult. 

— ,Las uuta, ega miult katte nahka iks 
võtta ei ole,“ vastas Taavet pahuralt. Mari 
jooksis sauna juurde ja palus Liine mäele tali- 
tama ja vaatama lapse järele. Ta tõi ise vanale 
Liisale heinu ja juua, ei lasknud teda lahtigi 
rakendada vankri eest. Vana Jüri tuli tarest 
ja astus kohe Mari juurde. 

— ,Sa agu jääs kodu, opman nõuse sanna- 
naist kah mõisahe.“ 

— ,Mispärast siis Liinet?" 

— , Vist iks tu peräst, et tema peräst tu 
tüli ollegi.“ 

— ,Ei, mina lähen ikkagi ühes,“ vastas 
Mari. Ta jooksis Liine juurde ja ütles Liinele, 
et opman ka teda olevat käsutanud mõisa. 

— ,Ära seda aga Taavetile ütle,“ palus 
Mari. ,,Ta teeb jälle midagi mõtlematut.“ 

— ,AÄra pelga,” vastas Liine. ,,Ei ma ütle 
midägi. Ma või jo ütelda, et mul endal om asja 
mõisahe. Ma lää nüüt sis oma kakenu kaskaga 
kohtu ette.“ 

— ,,Kohe sina sis läät?“ päris Taavet, kes 
tarest väljus ja vankrile ronis. 

— »,Lähen sinuga kaasa,“ vastas Mari vaik- 
selt. ,Oota vähe, Liinel on ka mõisa asja.“ 

— ,Mis sa ilmaaigu halama tulet. Kotun 
lats ja muu töötoimetuse,“ ütles Taavet tõrju- 
valt. 

— , Taavet,“ vastas Mari sisendavalt. ,,Ma 
kardan sinu pärast. Sa oled nii äge. Kui sa tead, 
et ma olen lähedal, kui sa mõtled minu ja Jaani 
pääle, võib-olla sa taltsutad enda ja ei torma 
liialt.“ 

Taavet naeratas mõrudalt, 

— ,Sis henge vajutuses tulet sa üten. Toda 
hengepiinamist ja pitsitamist om eski küllält.“ 

— ,Kui sa ei taha, siis ma jään koju. Mõt- 
lesin, et sul on kergem, kui olen lähedal.“ 


— ,Noh, tule päälegi“ vastas Taavet ja 
aitas naise vankrile. Liine ruttas ka üle õue ja 
ronis nobedalt pära pääle ning sõit läks aeglast 
vanahobuse traavi auklikku ja sopast külavahe- 
teed. 

Mõisas ajas Taavet hobuse opmani ukse 
ette ja sidus ta käsipuu külge. Ise läks ta kööki. 
kuulama, mida temast tahetakse. Opman ma- 
gas ja seepärast tuli Taavetil Liinega oodata. 
Krõõt teadis rääkida, et kilter oli käinud kae- 
bamas, kuid opman ei olevat tal lasknud rää- 
kida, vaid teatanud, et ta asja juba teab ja talu- 
mehele ka juba määratud nuhtlus. Kilter pida- 
nud siis ära minema pika näoga ja kirudes. 


— ,Poig, ole mõistlik,“ noomis ta Taave- 
tit. , Ärä pall'u suud pruugi. Kae vagatselt ja 
alandlikult olla. Vanamiis om tämba ään tuu- 
rin, ta lask su kergüsi kodu, kui enne esi mõis- 
tat olla.” 

Taavet tõusis üles ja läks välja. 

— ,.Sul näkkus olevat kange kaalaga miis,* 
ütles Krõõt Marile. ,,Paremb oles vist küll, kui 
sina esi ta asja opmaniga ära õiendas,” 

— Mis asja?“ küsis Mari ärevalt. Talle 
tundus korraga nagu oleks midagi pooleli jää- 
nud Jüri poolt. 

— ,Noh, opman arvas, et Taavet talle 
sannanaesega sõprust pidä ja kiltre sinnä va- 
hele läts. Tu perast ta ollgi nigu armulikumb. 
Ega ta muidu nii kerget vitsairmu ei oles annu.“ 

— ,Jah, sis talle peräst kutsutigi minnu kah 
mõisahe,” häälitses Liine. 

— , Kuidas mina siis seda saan õiendada?“ 
päris Mari. 

— ,,Noh, sul om kerge. Sa ütle, et sa mi- 
dagi es tiiä, tu om kah sula õigus, ike ja lupa 
edespidi oolega mehe perra kaia.” 

— ,Aga opman küsib ju Taavetilt ja Taa- 
vet ei saa ütelda muud, kui et nende vahel ei 
ole olnud midagi.” 

— ,Kui sina man olet, siis võin opman ker- 
güsi arvata, et Taavet salgas, sest et ta sinnu 
pelgäs.” 

— ,Ja kes nüüt toda usk, et miis, kel särne 
naene om kui Mari, nakse minusugutsega sõb- 
rustama,” osatas Liine. 

— , Sina ole paremb vakka ja pea suu,“ 
vastas Krõõt ,,nigu sa ei tiiä, et ütele om miilt 
müüdä emä, tõesele tütär. Kui te tahate kerge 
nahaga tast nudrust välia ukerdada, sis tehke 
nii nigu ütli.“ 

— ,Mis laat tan om?“ hõikas vihane põri- 
sev. hääl toast. 

Krõõt tõusis üles ja läks tubadesse. Mari 
tõusis ka püsti ja vaatas üle ukse meest. Taavet 
astus parajasti kotta. 

— , Noh, kas saks iks viil makas?“ küsis ta 
pahaselt. 

— »Ei maga enam,“ vastas Mari. ,,Krõõt 
läks sisse ütlema, et me ootame teda.“ 

Opman tuli välja, astus kesk kööki ja vahtis 
altkulmu hindavalt kolme võõrast. 

— ,,Kump sis on ta sannanaene?“ küsis ta 
ja sülitas. 

— »lks mina,” ruttas Liine vastama. 

Opman hakkas suure häälega naerma. 

— ,.Noh, ta ei ole küll õige asi, et mehe siu 
peräst tülli läävä, olgu pääle, et su oma miis 
om tõbine.” 

Taavet tõmbas kulmud kortsu. 

— ,Opmanihärra jätku naese rahule. Vitsa 
om jo mulle ja mitte naestele.” 

Opmani tuju tõusis veel enam. 

— ,,Oh-oh---oh- küll sul om veli karva pisti. 
Ei lase täge kõneldagi.“ 

Taavet keeras opmani poole küljega ja püü- 
dis nähtavasti mitte märgata tema alpi olekut. 
Mari tundis valusalt mingit lähenevat häda- 
ohtu. Ta kartis, et Taavet ei suuda taluda sel- 
list narrimist ja teeb midagi, mida ei saa pärast 
parandada. Ta surus end Taaveti ette ja ütles 
vaikselt: 

— ,Agu kingib opmannihärra minu mehele 
karistuse ja lubab meid koju.“ 

Opman vaatles teda uurivalt ja surus siis 
aeglaselt läbi hammaste: 

— ,.Ää küll, ma jätan tälle karistuse.” 

Ja lähenedes Marile sirutas ta käe välja ja 
näpistas Marit põsest. 

— , Sina aga jäät tämba üüses minu manu,“ 
ütles ta kähisedes, kuna ta silmad omandasid 
tardunud rasvase läike. Mari taandus loomu- 
sunniliselt. Nagu välk rabas teda hirm. Õnne- 

tus oli juhtunud, Ta heitis vargse pilgu mehele, 
nägi selle otsal tursuvat veresoont ning ütles 
selgelt ja valjult: 

— ,Ei, opmanihärra teeb nalja. Mul ei ole 
siin öösel mingit asja ja ööseks ma ei tule ega 
jää ka mõisa. Et aga opmanihärra minu mehele 
kingiks karistuse, siis suur tänu selle eest.“ 

Ta haaras Taavetil käest kinni ja tahtis teda 
välja tõmmata toast, kuid opman astus ukse 
ette. 

— ,,Oh-oh, tibuke! Vai ma ei ole sulle ää 
küll. Küll tulet tahtmatagi.“ Ja vihaselt haaras 
ta Marit õlast ning lükkas teda sisemise ukse 
poole. Mari vaatas ringi, kas ei saaks lipata 
kustki välja, ja heitis paluva pilgu Krõõdale. 
See seisatas. opmani selja taga akna juures ja 
näitas järgmisesse tuppa aknale. Mari mõistis 
kohe. End kokku võttes astus ta aeglase sam- 
muga järgmisse tuppa ja sulges oma järel ukse. 
Siis ajas Taavet end vihaselt sirgu, ta silmad 
põlesid hirmuäratavalt. Krõõt püüdis teda ta- - 
bada varrukast ja sosistas talle midagi kõrva. 
Taavet ei kuulanud, ta lükkas Krõõda eemale 
ja astus nüüd tagatoa ukse ette. 

— ,Opmanihärra, minu sälg vastutab talle 
ist, mis mina ole tennu ja mitte minu naene. 
Anna mu naene väll'a.* 

Opman hakkas suure häälega naerma. 

— ,Ah...oh...oh.. .kae veli kikast 
oma mitme naesega. Jakkup sulle ütestki. Tõise 
võit sa mõnes ajas mulle jättä.“ 

— ,,Seh sulle, vana irs!“ pigistas Taavet 
läbi hammaste ja äigas kogu jõust opmanile 
lõua alla. Opman kukkus raskelt nagu jahukott 

imelikult mütsatades maha. Krõõt lõi käed 
kokku. 

— »Taavet, sa oled ull. Ma ütli jo sulle, et 
Mari läts takast tare aknast aida ja om joba 
obese man. Nüüd ei jää sul muud kui pageda. 
Köida enne meid Liinega kinni ja pane meile 
topi suvve, muidu saame viil me kah parki sinu 
rumaluse peräst.” 

Taavet sidus Liine kinni ja asetas ta op- 
mani kõrvale. 

— ,Küll sa oled loll!“ imetses Krõõt ja hak- 
kas köögis asju puruks peksma. 

— ,,Kes sis rüselemise man kaes, kohe ta 
köidetu viskas. Avita kah kraami lahku, muidu 
ei usu keäki, et opmanni avitime.” 

Taavet lõi päris mõnutundega köögikapi põ- 
randale, nii ei nõud veeresid purunedes laiali 
ja asus siis Krõõta siduma. 

— ,,Võta takast tarest lavvasahtlist raha 
kah üten,“ õpetas Krõõt. ,,Siu võetas varsti 
kinni, kui sul raha ei ole.“ 

— »Ei võta!“ vastas Taavet kindlalt. ,, Olgu 
pääle, et ta raha om me vaiv ja igi, enne vargile 
ma ta tõpra peräst kah ei naka.” 

Kui ta valmis oli, vaatas ta veel korra köögis 
ringi. Seinal tiksus suur kell, mille numbrilaual 

tantsisid härrased mingit ringtantsu. Taavet 
äigas õlaga ka selle küljeli, sülitas siis opmani 
peale ja sammus välja. 

Vankri juures ootas juba Mari. 

— »Mida sa sääl nii kaua tegid?“ päris ta 
murelikult. 

— , Teie omale tulitse tii jalgu alla,“ 

Mari kahvatas. 

— »Ega sa ometi opmaniga tülli ei läinud?“ 
kogeles ta suuri silmi. 

— ,»Kas Krõõt sulle ei öelnud, et ma taga- 
tare aknast lähen välja?“ 

— ,Kost sis mina võisin teedä, et Krõõt 
tiid, mis sina tiit. Tä hengäs mulle midagi kõrva 
sisse, mina aga mõtli, et ta oit oma ärrä poole 
ja visassi ta kõrvale kui paklatopi. Nüüt ei ole 
aigu viita . . . Ta Liisa ulub kah kui täi . 
Jala läät rutemb... Kui na opmani löidvä, 
sis om kõik kaarna meil säll'än.“ 


Mari hüppas vankrile ja algas teekonda 
kodu poole. Taavet ei söandanud küllalt taga 
ajada Liisat, siis haaras Mari ohjad ja tõustes 
poolpüsti nõõtas ja kihutas ta vana looma kii- 
remale käigule. 


— ,Sa aat obese lahki!“ urises Taavet vä- 
sinult. Teda oli vallanud mingi ükskõiksuse ja 
väsimuse hoog. Oli nii-kui-nii lootusetu pääseda 
eluga, päälegi kui selline vilets hobune ees. 
Mingi tuim alistumine paratamatusele laotus 
üle aju. Ta oleks meeleldi keeranud hobuse üm- 
ber ja sõitnud tagasi mõisa. Oleks nagu kergem 
olnud rinnuti vastu minna hädaohule kui asja- 
tult katsuda pageda. Ja nii lõpmata kahju oli 
vaesest vanast Liisast. Miks vaevata ilmaaegu 
vaest looma? Oli ju Liisa oma kasvatatud ja 
oma hoolitsetud. Kuid Mari ei vastanud tema 
märkustele, vaid pigistas huuled kokku, nagu 
oleks olnud kurt kõigele muule, mis ei puutunud 
abinõudesse, millistega võib veel päästa mehe 
elu. Liisa oli üleni vahus, imelikult ragisedes tuli 
hingamine ta rinnust, ta hakkas ka veel lon- 
kama esimest jalast. 

— ,Jäta, Mari!“ manitses Taavet uuesti. 
»Kas sis paremb on jala minna. Sa näet, et Liisa 
Pp “a ) 
jõud om otsan. 


— ,,On veel verst maad koju, ta peab 
jõudma selle,“ vastas Mari ja jätkas kihutamist. 
Ja Liisa jõudiski. Kuid õues varises ta kokku. 
Taavet jäi tema juurde asutama. Mari aga jook- 
sis tuppa ja käsutas vana Jüri katkendlike lau- 
setega. 

— ,Pane ruttu täkk vankri ette . . . too 
mõned paremad asjad pääle . . . elajad las 
Juku ajab Soosaarele . . . Piitre võiks sinna 
minna õitsele. . . Mõisamehed on varsti 
siin . . . Taavet lõi opmani maha .. .“ 


Ise jooksis ta külma kambrisse, toppis Jaani 
riidesse, võttis mõned paremad riided varnast, 
villapuntrad, vaibad ja kootud kangad kirstust 
ning jooksis välja. Liisa lamas ikka veel maas, 
ainult kõht tõusis ja vajus tõmmeldes,. Taavet 
hõõrus teda õletordiga. Täkk oli juba vankri 
ees ja Jüri hoidis teda suu äärest. Mari pani 
Jaani vankrile, läks Taaveti juurde ja ütles 
kindlalt*: 

— »Tule nüüd. Ei ole enam aega. Küll Jüri 
hoolitseb Liisa eest.“ 

Taavet ajas end püsti, vaatas väsinud pil- 
gul ringi ja ütles aeglaselt: 

— ,Ei ma lää koheki. Las pessava minu 
kas vai surnus. Talu jääse iks sulle ja Jaanile.“ 

— , Taavet,“ palus Mari, ,,egas siis öelda 
ei pruugi, et sa oled ära joosnud. Võib-olla 
Krõõt ja Liine ei ütlegi, et sina ta maha lõid. 
Siis ei tulda sind otsimagi. Võime ilusasti tulla 
tagasi.” 

— ,Ei ma usu, et täl heng väll'ä läts. Põ- 
ruti teda enne vähä. Küll ta tiid, kea tedä lei.“ 

— ,Taavet, tule rutem, meil on teel aega 
mõtelda, mis teha. Jüri võib ütelda, et laps oli 
haige, et läksime targa juurde. Ja Laid-Leenu 
elab hoopis teises kandis. See viidab ka neil 
aega.” 

— ,Kuhu sa siis mõtled minna?“ 

— »Hundile,“ vastas Mari rahulikult. 

— ,Ei ma lää koheki,“ vastas Taavet jon- 
nakalt, ,,kohe me päseme kopkata.” 

— , Kallis Taavet,“ hüüdis Mari pool nut- 
tes. ,,Meil on ju kaks lehma Hundil, need 
müüme Antsule ära ja siis . . . ja siis mul on 
Hundil õunapuu juure all kolmsada hõberubla.“ 

— ,Sul om raha?“ küsis Jüri omakorda usk- 
matult. 

— , Vanaema ütles surres. Ei olnud teda 
seni tarvis, sellepärast unustasin.” 

— ,Mine, Taavet, ära jonni!“ ütles nüüd ka 
Jüri lootusrikkamalt. ,,Kui om raha, saap ka 
ori ellä.* 

Taavet ronis vaikselt hobusele, Mari sa- 
muti. 

— ,Lase, esä, obese suu veerest lahti ja ela 
äste!“ ütles Taavet. ,,Ei tiiä, kas minu silmä 
sinnu enämb näevä. Kui midagi kuulet, tule 
Hundile. Agu oleme viil sääl. Säält saat sa pe- 


'ramitsi sõnumitki meist.” 


Ta vaatas veel korra tagasi, nagu ei suu- 
daks lahkuda vabatahtlikult kohast, tõmbas siis 
ohjest, ja täkk kihutas väravast välja metsa 
suunas. 

Vana Jüri tõi sülega õlgi, laotas Liisale, 
haaras Taaveti vana kasuka kaenla alla ja ko- 

perdas karjamaale. Ta aitas Jukul loomad ajada 
Soosaarele. Taaveti kasukas oli Jukule suur, 
kuid Soosaarel ei olnud lapsel palju jooksmist, 
ümberringi oli väli vesi, loomad ei läinud ku- 
hugi. 

— ,Ära pelgä, ma saada Piitre, vai tule esi 
õdangu appi. Korja enne osse ja tii tuld. Otsi 
kah kõrgemb kotus tule aseme jaos, et ümbret- 
sõõri nätä oles. Süvva tuu ma sulle kah perast- 
poole.” 

Kui Jüri koju jõudis, olid mõisamehed juba 
talus. 

— ,,Kos om poig naisega,“ kärkis kilter. 

— ,Mõisan,“ vastas Jüri teeseldes imestust. 
»Na lätsiva paari tunni iist mõisahe.“ 

— ,Kos sina sis olit?” 

— ,Kari om ära kadunu, käisi otsman, ei 
tiiä, kohe poiske ullu aruga om ajanu.” 

— ,Miatse obesega Taavet läks mõisahe?” 

— ,Ma es pane kah tähele. Ma kae perra, 
kumb obene om kotun.” 

Kilter lükkas jalaga vana Liisat. 

— , Tan om sul üts lõpnu reo ussaian.” 

— ,Küllap ta sis läts täkuga. Ega meil roh- 
kemb obesit ei oleki kotun. Mihkli om kõrviga 
teo man.” 

— , Kuule, vanamiis, sa tiit vigurit. Agu käi- 
sit poissi saatman,” küsis kilter ja vaatles teda 
alt kulmu. Jüri keeras end otseti kiltri vastu. 

— ,»Mis om sis johtunu? Te nigu ajas Taa- 
vetit takan. Om tä sis kedagi tapnu vai mõisa 
maha palutanu? Kohe ta sis pidi te arust mi- 
nemä?” 

— ,Ta om opmani poolsurnus pessnu, vana 
Krõõda ja Liine piaaigu ära kägistanu ja mõisa- 
kassa tühjas varastanu.“ 

— ,,Noh, tuu ei ole küll õigus, et ta vargile 
läts. Tä om peru meelega ja võib kergüsi käs- 
siga külge minnä, vargile ta enneki küll es lää,“ 
ütles vanamiis kindlalt. 

— ,Raha perast ta opmani maha leigi,” ir- 
vitas kilter. ,, Noh, küll me teda pargime, nii et 
aava enne surma ei parane. Otske maja läbi!“ 
käsutas ta mõisamehi. Need käisid toad ja kõr- 
valhooned läbi, ronisid lakka ja lauda pääle. 
Piitre seisis hirmunult aia ääres ja hädaldas: 

— ,Kõik talle peräst, et me kaala tullime. 
Me ei ole ütsinda endile ädas, oleme kah tõis- 
tele ristis.“ 

Liine jõudis ka mõisast koju. Jüri kutsus ta 
kohe kiltri juurde. 

— ,Ütle, Liine, kas varast Taavet mõisa- 
kassa tühjäs?“ | 

Liine vaatas hirmunult kiltri suunas. 

— ,.Ei mina küll es näe. Ta es käiki takan 
kambrin.* 

— ,Pea suu,“ käratas kilter. ,, Kui opmani- 
ärrä ütel, et varast, siis varast. Kasi sanna ja oia 
enda suumulk. Säratse jutu iist soolatas sinu 
sälg kah sisse.” 

Liine jooksis kiiresti sauna poole. Jüri aga 
vastas külmalt kiltrile. 

— , Aitüma tuuki iist, et õigust teeda sai,“ 
ja aeglaselt keeras ta tarre. 

Kui mõisamehed olid ära läinud, pidas Jüri 
aru Piitriga, mis teha loomadega. Piitre oli end 
kogunud ja hellitas juba lootust Laane talu en- 
dale saada. Ta andis seda mõista Jürilegi. 

— ,»Kas sa näiet, kohe na sõitseva?“ päris 
ta nagu muu seas. ,,Kas na kotun kah käisivä?" 

— ,AÄbene, Piiter,“ pahandas Liine. ,,Kas 
tõise vere innaga tahat omale talu saada? Me 
peräst kõik ta pahandus tullegi ja sina viska 
viil nüür kah kaala. Äbi!“ 

Jüri heitis väsinult käega. 

— ,Ei mina es näe kedagi. Näe enne, et 
mõisarahvas tulliva ajuga ja saadi Juku Suu- 
saarele. Pellässi, et na eläjit tahtva ärä ajja. 
Es või mõteldaki, et särane ädä oll' johtunu.“ 


— ,Taiva essäkene,“ hüüdis järsku Liine 
ja lõi käed kokku. ,, Liisa om ära lõpnu." 


Piitre kummardus üle hobuse. 


— ,,Noh, tolle obesega te jo mõisahe lätsi- 
tegi,“ ütles ta võidutsevalt Liinele. Liine vaa- 
tas tähendusrikkalt Jürile. 

— ,Mis tühja juttu sa aat, Piitre? Jüri kävva 
Liisaga enne meid mõisan, ta oll' nakanu lika- 
tama, peräst pandegi Taavet täku ette. Vaene 
elläja, timä om vaevast päsnu... Mehe, ajage 
ta auda, lastel kah alle kaia. Jüri, sa piä talu 
edesi, me avitame kah pall'u jõvvame. Sul tules 
peret majja võtta. Väike Jaangi taht uult.“ 


— ,»Minge kaege Jukut Suusaarele ja viige 
süvvä järgi. Ta asi purut miu nii ära, et ei 
jõvva enämb pisti saista.” 

Ja Jüri komberdas murtult tarre. 

Taavet ja Mari jõudsid pääle lõunat Hun- 
dile. Hobuse jätsid nad sauna juurde padri- 
kusse, Taavet istus Jaaniga saunalävele, kuna 
Mari, vabastades end ülirõivastest, hiilis koja 
juurde. Ta kohtas tõesti Anne üksi. Ann kil- 
jatas ehmunult. 

— ,Marike, mis on juhtunud? Sa oled kui 
kodukäija. Ega äripäewal ei käi keegi häämee- 
lega külas.“ 

— ,,Oh, Anneke, tule, kui saad, alla sauna, 
kutsu Ants ka, meil on suur viletsus ja häda, 
teie peate meid aitama. Kas sul on siin labidat?” 

— , Kuule, sa oled murest segane. Misjaoks 
sulle labidas? Taevake, ega ometi Jaaniga ole 
midagi juhtunud?” 

— ,šEi ole,“ vastas Mari väsinult naera- 
tades. ,,Küll ma pärast räägin, anna aga labi- 
das.” 

Ann tõi labida. 

— ,Ega sa ei taha, et perenaine teab, et 
siin oled, ma ei öelnud talle midagi.“ 

— ,AÄra ütle kellelegi pääle Antsu,“ ütles 
Mari ja jooksis labidaga tänavast alla. Sauna 
juures võttis ta lapse oma sülle, viis Taaveti 
aeda viimase vana, kõdunenud õunapuu juurde, 
näitas koha kätte ja ütles tasa: 

— ,, Kaeva, siin kohal peaks olema isa raha.“ 

Taavet viskas kuue maha ja hakkas kae- 
vama. Mari seisis kõrval ja vaatas ahastavalt 
auku. See sügavnes ja laienes, kuid ei tulnud 
midagi nähtavale. Auk oli juba küllalt sügav 
ning põhjas paistis kõva savi. Taavet jättis 
töö seisma. 

— ,Ei tada maad ole keäki liigutanu. Tan 
ei ole küll midägi.” 

Mari istus maha ja tuletas pingutatult 
meelde vanaema sõnu . . . ,,Ema õunapuu... 
ema õunapuu...” 

Mari tõusis üles ja vaatas ringi. Siis ohkas 
ta kergendatult. 

— ,See ei ole ju sugugi ema õunapuu,“ ja 
ta jooksis järgmise pooleksmurdunud ja ära- 
kuivanud õunapuu tüve juurde. 

— ,.See on õige ema õnapuu. Pärast risti- 
sime meie tolle ema omaks, kui õige ema õuna- 
puu ära kuivas.“ Ja Mari otsis kohta. 

— ,Kaeva siit, aga kaeva hästi laialt.“ 

Taavet naeratas mõrudalt. 

— ,Ma mõtli, et vanaimä sulle kotusse 
kätte näidäs. Nii me ei lövva küll krossigi.“ 

Mari vaatas pahuralt Taavetile. 

— , Noh, kaeda ju võip,“ ütles viimaks Taa- 
vet ükskõikselt nagu naise rahustamiseks ja vis- 
kas hooletult mulda õunapuu juurtelt kõrvale. 
Tööd lõpetada tahtes ja näidates, et töö asjatu, 
lõi Taavet täie hooga labida õunapuu juurte va- 
hele. See kargas aga põriseva kuminaga tagasi. 
Mari värises palavikuliselt. ,,Tasa!“ sosistas ta. 
— ,»Näed sa, sääl on rahapott. Too ta välja!“ 

Uskumatult vaatas Taavet oma ette. Siis 
hakkas ta ägedalt juurte ümbert mulda eemal- 
dama, ja varsti ilmuski nähtavale mõrastunud 
ja roostetanud katlaveer, kaetud kasetohtudega. 
Samal hetkel tulid ka Ants Annega juurde. 

— ,Mis teie siin teete?“ imestas Ann. 

— ,Kaevame minu pärandust: maa seest 
välja. Meil on teda nüüd hädasti tarvis.“ 

— ,Mis on juhtunud? päris Ants aeglaselt. 

— , Taavet lõi opmani maha... Peame pa- 
gema. Kuhu aga minna ilma rahata?“ 

Taavet katsus katelt välja tõsta, ei suutnud 
aga, see oli liiga sügaval mullas. 

— ,Jäta tühi mulda,“ ütles Ants potti vaa- 
deldes. ,,Ann, too mõni väiksem kott. Ammuta 
raha sinna. On kergem viia . . . Ma arvan aga, 


96 


et nüüd ei ole paras aeg kaugele minna . .. 
Mul on metsas teada hää koht. Viin teid 
sinna . . . Võtke omale ja hobusele toitu kaasa. 
Saadan sõna, kui on midagi karta. Suve peate 
juba siin läheduses mööda saatma. Sügisel pi- 
medaga võib minna kaugemale. Kuulan seni 
teed ja vaatan sõpru, kes edasi aitavad.” 

Ta pilk langes Jaanile ja mingi rõõmuviirg 
selgitas ta sünget nägu. 

— ,Jaani jätate muidugi meile. Laps ei 
kõlba hulkuvale elule, on teile ristiks ja saab 
kergesti hukka. Mul ei saa lapsi saamagi. Lu- 
ban, et kasvatan kui oma poega.” 

— ,Ei, ei!“ karjatas Mari ja pigistas Jaani 
kõvasti vastu rindu. 

— , Talle üle om aigu mõtelda,“ lausus Taa- 
vet aeglaselt. , Nüüt tulep küll lats taha jätta. 
Peräst poole võip ta jo kah Jüri manu saata. 
Kui sa tahat minuga üten pageda, sis ei saa sa 
last küll üten võtta.” 

— ,Küll saab,” ütles Mari jonnakalt. ,,Hää 
küll, Jaanike, jää nüüd Anne tädi juurde, ema 
tuleb sind varsti vaatama.” 

Ann tuli parajasti koti, pudruliua ning lei- 
vaga. Lähker piimaga oli tal üle õla. Mehed jäid 
hallitanud raha kotti ammutama, kuna naised 
lapsega läksid sauna. Ann sundis Marit sööma, 
ise jooksis ja tõi toidutagavarasid vankrile. 

— ,Mis pambud sul siin vankris on?“ küsis 
Ann. 

— ,Ei tea isegi, mis hirmuga haarasin.” 

Ann tõstis villapuntrad ja riidekangad vank- 
rilt maha, kolm vaipa jättis peale, tõi aga omalt 
poolt kaks uut nahkset saanitekki ja kolm vaipa 
juurde. 

— ,Mis me sääl metsas tegema hakkame?" 
— »Elate kui Aadam ja Eeva pääle patu- 
tegu,“ naeris Ann. ,,Panen teile Antsu püssi, 


noa, kirve, heiet ja nõela ning keedupoti ka ühes. 


Küll teil läheb kõike tarvis. Olete ju nüüd kui 
asunikud.” 

— , Mul on juba nagu kergem,” ütles Mari. 
»Anneke, kui sa teaks, kuidas ma kartsin, et 
õunapuu juurte all ei ole raha, Siis ei oleks mi- 
dagi välja tulnud me põgenemisest.” 

— ,To-hoh,” naeris Ann. ,,Inimene saab 
ikka raha, aga raha ei anna inimest tagasi. Kül- 
lap oleks siis ka nõu leidnud. Küll mina ja 
Ants tuleme teid aeg-ajalt vaatama ja toome, 
mis tarvis. Kui teil midagi vaja, või tahate kokku 
saada, siis tule sina või Taavet ja siduge see 
vana punase vöö tükk sauna ette kaseokstesse 
ja oodake saunas. Ma näen selle mäelt kohe ära 
ja tulen alla. Kas vana Jüri teab, et meile tulite? 
Ega ta ometi ei lobise?” 

— , Teab küll,” vastas Mari. , Ta laseb 
ennem seljast elavalt rihmu lõigata kui ütleb, 
kuhu sõitsime. Mul on vanamehest hirmus 
kahju. Meie saime hästi läbi. Nüüd peab ta oma 
vanad päevad elama nii peratult ja üksi.” 

— »Ta võiks ju siia meie sauna tulla,“ osa- 
tas Ann. ,,Oleks sul ka parem meel sääl kaugel. 
Jaan oleks Jüri ja minu hoolel. Ants on väga 
õnnelik Jaani pärast, et ta esialgugi jääb siia.” 

Mari suu ümber tõmbles nutuvine. 

— ,Ann, ära räägi sellest. Ei, mina ei taha 
küll Jaani maha jätta.“ 

— , Noh sinna on veel palju maad. Küll aeg 
toob arutust. Ma tõin kaeru ja natuke heinu ka. 
Heintest ei ole hobusel suurt häda, rohtu on 

metsas küllalt. Hein kulub teile endile asemeks. 
Paar palakat ja linast suurätti on ka vankris.“ 

Viimaks tulid mehed ka sauna. Hõbedakott 
asetati vankrile. Taavet võttis rutuga mõne suu- 
täie toitu, ta oli erutatud ja kärsitu. Nad oota- 
sid ainult veel Antsu, kes läks mäele hobuse 
ja üleriiete järele. Mari lobises Jaaniga, ulatas 
talle piima ja neelatas pisaraid. Kui kõik oli 
valmis, ulatas ta Jaani Annele ja lausus: ,, An- 
neke, hoolitse nii, nagu sa omal ajal Antsu eest 
hoolitsesid. Sa oskad kasvatada võõraid lapsi. 
Jaan jääb ju nüüd emata ja isata.“ 

Ta keeras pea ära. 

— , Vii Jaan mäele,“ ütles Ants tasa. ,, Näed 
laps on pikast teest ja võõrsil olekust väsinud. 
Pane ta minu sängi. Hakkan tänasest magama 
lakas, kuni Jaan saab omale uue sängi.“ 

Ants sõitis oma valgega ja Taavet täkuga 
taga. Taavet oli jälle sattunud imelikku ruhu- 
tusse. Ta oleks meelsamini otsekohe ette võtnud 
pikema tee, ta oleks tahtnud otsekohe alata uut 
elu, raputada vana tolm ja häda jalgadelt. Suure 
jõupingutusega harjutas ta end mõttega, et 
Antsu nõu on õige. et suvi tuleb olla redus siin- 
samas, et on tarvis ette valmistada teed, et on 
tarvis leida sõpru. Küllap tema täkust ja vank- 
rist saadeti sõnum igale poole. Tuleb leida muid 
liikumisabinõusid. Need vastukäivad arutused 
väsitasid ta viimaks ja ta ootas igatsusega 
küüni, et puhata ja puhanult uuesti sepitseda 
plaane uuest elust, peitmisest ja pagemisest. 

Piitre ei saanud kaua und. Ta haudus ka 
plaane uuest elust ja otsis purret, mis teda ai- 
taks Laane talu peremeheks. Alles vastu hom- 
mikut suigatas ta vähe, kuid juba vara koidikul 

oli ta teel mõisa. Ta kohtas opmani mõisa aitade 
juures. 

— ,.Tulli opmani ärra tervise järgi kullema.“ 

— »Sina, reo!“ vihastas opman. ,,Arvassit, 
et mul heng vällän, mis? Äh . äh «. . ei saksa 
heng ole peenikese langa otsan nigu tesugune 
vast mõtlep.” 

— ,BEi, noh, ärrä. Tahi üteldä, et ange tu 
Laane talu mulle. Küll vana Jüri sis lät poja 
manu, kui tal muiale koheki minnä ei ole. Küll 
tä sis tiid, kos om poig.” 

Opman jäi seisma. 

— ,Sul on iks arvu veitsü kah.“ urises ta. 
»Sinust tühjast ei ole enne talle kotusepidäjät.“ 

— ,.Küll näete, ärrä. Laske enne alustada. 
Mul latse joba suure, avitase kah.“ 

— ,Ää nüüt küll,” osatas opman ja vaatas 
ringi. , Ma anna sulle kotuse kaemise pääle. 
Enne vahi oolega vanamehe perrä ja tuu sõnu- 
mit.” 

Piitre hakkas ärevusest värisema. 

— ,Ma ole lõhnaga siin, kui enne midägi 
kuule.“ 

— ,,Olgu sis pääle. Tule ommen süümajas 
mõisa ja kae omale pere majja.“ ütles opman ja 
läks vimmas, pääd ettepoole hoides, talli suunas. 

Piitre ruttas koju. Pere oli majas. Ega su- 
lasel -tüdrukul polnud vaja kohta vahetada, 
nüüd oli ainult vaja leida Taaveti asukoht, siis 
oleks kõik kindel. Ja jälle sepitses Piitre plaane. 
Kodus ei julgenud ta naisele midagi rääkida, ta 
sigis aga lakkamatult Jüri lähedusse ja püüdis 
vanamehelt välja meelitada teateid poja üle. 
Kuid vana Jüri oli kui kurt. Ta hakkas vähehaa- 
val majas koperdama ja palus Liinet, et see lä- 

heks vallamajja ning katsuks kaubelda uue tüd- 
ruku veel juurde. Kui Liine seadis end mine- 
kuks, ütles Piitre poolkohmetult, poolvihaselt: 

— »Ei ole tu sinu asi, sul ei ole vaja koheki 
minnä. 

— , Kuidas nii,“ imestus Liine. ,, Jüri om jo 
peris otsan, kes sis lät?“ i 

— »Ta maja saase mulle ja me saame ilma 
vastse tütrekuta läbi,“ pahvatas Piitre välja ja 
läks kiiresti saunast. | 

Liine seisis viivu aega segasena, siis mõistis 
ta ja istus pingile. Pidi ta Jürile ütlema? Pidi 
ta mõisa keelama minema? Ega Jürile nüüd enam 
maja ei jäeta, kui Piitre ta kauples välja. Liine 
võttis uuemad hilbud seljast ja hakkas talitama, 
peas ja südames raskus ja kohmetus. 


Teisel hommikul käsutati Jüri mõisa. Ta 
ootas hulk aega väsinuna ja ükskõiksena pere- 
toas. Viimaks tuli opman. Ta paukus ja kärkis 
peretoas seisvate teomeestega, torkas siia, sinna 
piitsaga ja jäi viimaks harkjalu Jüri ette seisma: 

— , Noh, vanamiis. Kas tullit ütlema, kohe 
tu mõrtsuk hendä paet?“ 

Jüri tõusis aeglaselt pingilt püsti. 

— ,Ei, ärrä, mina ei tiiä tast asjast min- 
gastki.” 

Opman haaras Jüril õlast ja raputas teda nii, 
et vanamees pidi toetama käega vastu seina, et 
püsida jalul. 

— ,Ära võlsi, sina sivvunahk! Vai sina ei 
tiiä pojast mingastki. Küll tiä saate sulle sõna? 
Ja kos om poja lats? Kas ma ei tiiä, vai mis? 
Küll me su nahka seni pargime, kui kõik teeda 
saame.” 

Vana Jüri hakkas raputusest köhima ja lä- 
kastama ja kukkus tagurpidi pingile. Opman 
lükkas ta sinna kägarasse ja karjus: 

— ,Kas ütlet silmapilk, kohe pages poig 
naesega, vai sa näet viil nägemist!“ 

Vana Jüri ajas enda uuesti püsti, sülitas põ- 
randale, pühkis suu käeseljaga puhtaks, silus 
siis kahe käega silmile raputatud juuksed üle 
pea ja ütles vaikselt: 

— ,Ei mina tiiä, mis tä kurja tennü, ei kohe 
tä om saanu. Teke nüüt minuga, mis esi tahate!“ 

— ,,Teomehe, viige vanamiis talli manu. 
Kaeme sis, kas tä algatas miilde, mis on tennü ja 
kohe tä naesega om saanu?” 

Ja opman tormas peretoast välja, vihistades 
piitsaga. Kota tuli Jüri juurde. 

» Võlsi tälle raesale ütskõik midä. Agu jätt 
viil henge sisse.." ' 

— ,Kotake, latseke, ei mina tiiä midägi 
võlsi. Kui mo heng asjast om puhas ja suurt 
vallu täüs, kiil ei käänuki võltsma. Las pessavä 
pääle. Üts ots kõik, kohe ma lää ja kelle maale 
ma enämb tuke.“ 

— »Läki sis pääleki,“ laususid mehed. 

Talli juures oli vana Jüri ammu kaotanud 
meelemärkuse, kui opman viimaks lõpetas peks- 
mise. Ta sülitas vihaselt: 

— ,Kuradi kangekaalaga vanamiis. Pessa 
nigu saina. Es me viil kae, kelle võim pääle 
jääse. Jätke ta raisk taha. Kui lõpes, sis lõpes. 
Ütest ussitajast vähämb.“ 

Ja opman kadus ust paugutades tallist. 

Kui opman oli väljunud, asusid teomehed 
virgutama vana Jüri. Nad võidsid ta selga ras- 
vaga ja katsid veriheintega, siis hakkasid talle 

kallama pähe külma vett. Kui Jüri toibus, aita- 
sid mehed talle rõivad selga ja andsid lonksu 
viina karastuseks. 

— ,Jää täämba üüses minu manu,“ soovitas 
Kota. ,,Sul om oma viis versta minna. Sa olet 
nii kehv, et jäät viimate viil tii viirde.” 

— ,,Paremb ma lää iks kodu,“ vastas Jüri 
hingeldades. ,,Kui opman teeda saase, et ma 
sinu puul üüd olli, ega tu iist sulle kah aitüma 
ei ütelda.“ 

— ,Jüril on sula õigus,“ ütles nüüd ka Vid- 
rik. ,,Küll ta koperdas ta maa ära. Ma avita 
kah poole tii pääle. Lää naeseesä manu. Kui 
näe, et inämb edasi ei saa, sis vii koheki tii 
viirde küüni.“ 

Kuid Jüri ronis ikkagi koju. Ta kartis, et 
tuleb sõnumeid pojalt ja teda ei ole kodus ning 
Piitre võiks juhtuda sõnumi vastuvõtjaks. Kuid 
Taavetilt ei olnud mingit teadet. Selle asemel 
leidis ta Piitre oma elamust eest. Pead sügades 
ja kõrvale vahtides, nagu ei söandaks ta vaa- 
data Jürile silmi, seletas Piitre, et ta olevat saa- 
nud endale täna mõisast Laane talu kõige va- 
raga. 

— ,Kas sis kõige minu kraami ja varaga?” 
imestus Jüri. 

— ,Jah, kõige hengetu ning hengelisega!” 
ütles Piitre, vaevaga surudes alla hõiskavat 
nooti. 

— ,Juudas!“ lausus Jüri tasa ja pöördus 
sauna. 

— ,,Täämbä üüse ma viil lupa sul sannan 
magada,“ hüüdis Piitre talle järele, vaht suu 
ümber ja kriiskavalt. ,,Ommen olgu mintu minu 

maa ja krundi päält, sina . . . sina . . . mõrt- 
sukavarjaja.” 

Jüri ei vastanud midagi, vaid läks aeglaselt 
sauna. Ta oleks meeleldi läinud Hundile kuu- 
lama, kuid kartis, et teda peetakse silmas, et 
iga tema käiku pannakse tähele. Kellega saata 
sõna? Kuidas teadustada Taavetile, et Piitre 
ajab tema jälgi. Ta mõtles minna Luuliku Ma- 
rile. See elab aga päratu kaugel. See oleks kind- 
lasti leidnud nõu, kuid vahepääl oleks võinud 
juba juhtuda õnnetus. Ka Kadastiku rahvas 
elab kaugel. Ja vanamees aeles meelt heites 
oma asemel. Kuhu minna, kui Piitre hommiku ta 
välja ajab siit saunast? Vastu hommikut jäi ta 
suigatama. Ta ärkas, kui päike oli juba kõrgel. 
Kõik ihu valutas ja õhetas, suu oli kuiv ja pea 
valutas nagu oleks ta sattunud kahe veskikivi 
vahele. Jüri ajas enda vaevaga püsti. Ta ei ol- 
nud end lahti riietanudki. Särk oli hoolimata 
veriheintest kleepunud ihu külge ja iga liigutuse 
juures rebis nahka. Oiates katsus ta särki ära 
kiskuda seljast. 

— ,, Oota, Jüri, ma avitan,“ ütles Liine uk- 
selävelt. Ta pani kausi jahukördiga uksepakule 
ja teelehekimbu sinna kõrvale. 

— ,Ma joose mäele vastse amme ja lämma 
vii perrä.” 

Jüri ronis lavalt maha, ulatas kausi kördiga 
ja jõi üle ääre. See vaigistas veidi piinavat janu. 
Liine niisutas särgi märjaks ja sai selle kerge 
vaevaga seljast. Ta oli toonud ka mähiseid, mis 
olid läbi imbutatud mageda searasvaga, kattis 
vana Jüri selja paksu korra peenekstambitud 
teelehtedega, pani siis korra veriheinu veel peale 
ja sidus kõik rasvase mähisega kinni. 

— ,Aja nüüt ame sälgä, vai ma piä avi- 
tama.” 

— ,Attuma, latseke,” ütles Jüri kergendus- 
ohkega. ,,Päävalugi jäi nigu vähämbäs. Mul om 
enne mure, et Taavet saat vände taha sõna ja 
Piitre veese palavalt mõisahe.“ 


— ,AÄrä muretse,“ vastas Liine. ,Ega na 
päivaigu sõna ei tuu ja pimedagi ma joba 
valva.” 

Jüri istus veel tüki aega saunas nagu aru pi- 
dades, mis teha. Siis ajas ta enda oiates püsti 
ja hakkas liikuma kohtumehe talu suunas. 


Kurru talu oli suurim ja ilusaim talu ümb- 
ruses ja asus suure tee ääres väikese salu ser- 
val. Teelt varjas teda väike küngas kõrgete 
mändidega. Jüri oli juba väravas, kui koerad 
tormasid talle kallale. Oli kohtupäev ja mitu 
vankrit seisis käsipuu ääres, kuna maja ees pin- 
kidel istusid paar vanakest ja nuttis väike, kõhn 
viletsalt rõivastatud naine, hoides poisikest põl- 
vede vahel. Jüri teretas väsinult ja istus oiates 
nutva naise kõrvale. See pühkis silmad kuivaks 
ja vaatles Jüri uudishimulikult. 


— ,Kas olete õige vast Kruusamäe pere- 
miis?“ küsis ta end lähemale nihutades. ,, Agu 
võtat minu latsega majja. Näet, ta om ää lats. 
Ta ei tii koerust, ei võltsi, ei varasta. Ma ei 
ole kah laisk. Enne kõik põlgase last. Et ollev 
ülearu suu süütä.” 

Jüri nihutas end rahutult kohal. 

— ,Latseke, ei mina ole enämb kellegi pere- 
miis. Mina ole nüüt kassile peremiis. Kotus anti 
Tsöõrksuu Piitrele ja tu aie mu —sannastki 
vällä." 

— ,.Sis om iks õige rahvajutt, et sul poig 
naesega om ära pagenu,“ osatas naine, end 
Jürist eemale nihutades. i 

Jüri naeratas ja sülitas. 

— ,Näib nii ollev. Sulgi nakse irm minu 
kõrval istu.” 

— .Mis nüüt irm,“ vabandas end naine, 
enne nüüt ei ole sinust enämb abi luuta.” 

Uks avanes ja kohtumees, Kurru Aadu, sei- 
sis lävel. 

— ,Mida sis sina tast otsit, Kruusamäe pe- 
remiis?“ küsis ta Jürilt. Jüri ajas enda vaevaga 
püsti. 

— ,Tulli siult päävarju saama.” 

— ,Mis kuradi lorri saa aat?* Kas Taavet 
om ullus lännu, vai olet sa esi ull. Küll ma tar- 
vita tä kohtu ette oma esä mõnitamise peräst.” 

— ,Taavetil ei ole endälgi päävarju. Jum- 
mal tiid, kos ulk naese latsega. Minu kotus anti 
“Tsõõrksuu Piitrele, ja tu aie miu sannastki 
väll'ä,“ 

Kurru Aadu vaatas kahtlustavalt ringi. 

— , Tule tarre ja kõnele oma asi ärä,“ ütles 
ta ja aitas Jüri tarre. Kui ta ukse oli sulgenud, 
jätkas ta: 

— , Tu oll suur rumalus võtta Tsõöõrksuu 
Piitre majja. Ega temäst kotusse pidäjät ei ole. 
Ta enne kangutas tõese väll'ä. Nii tä teie kah 
Ihaste Madisega. Esi ta sai perast kah koera- 
piitsa. Ta om viimäne krants ja ussik. Mina ei 
saa sinnu kah oma manu jättä . . . Õdanguni 
jää taha, tolle ajaga ma kae, midä tetä. Ega me 
sinnu tii viirde iks lõppe ei lase. Kadri, kae Jü- 
rile süvvä ja tii tälle pehme ase. Tä pikäst tiist 
ja murest väsinu. Mul om tämba ommiku pall'u 

asjatoimetamist. Küll piäme nõvvu peräst 
poole.“ 

Jüri koperdas sängiveerele ja vajus kummuli. 
Kadri tuli talle pakkuma süüa, nägi teda nii ja 
eemaldus vaikselt. Küllap talle kulus puhkus 
enam ära kui toit. 

Ilm hakkas pimenema, kui Aadu viimaks 
tuli vaatama Jüri. Jüri oli ikka veel samas asen- 
dis. Aadu liigutas teda õlast. 

»Tule süümä!“ 

Jüri ajas enda aeglaselt ja tasa oiates püsti. 

— , Küll oll' ää magada. Terve üü es saa 
nahka silmä pääle. Sälg valut ja süda valut si- 
sen, nigu palut.” 

— ,Ega ädä ei käü kivve-kande pitti. Kes 
toda ette tiid, kelle pähe ta satas. Ma mõtli sinu 
asja pääle. Agu oles sul kõige paremb minna 
Luuliku Mari manu. Tä om sulle sugulane ja 
eläs tõsen vallan. Ei ole nii silmi all. Tan pessva 
sul vände viil henge väll'ä.“ 

Jüri ohkas. Ta ei osanud vaielda vastu et- 
tepanekule, kuid ta ei tahtnud ära minna nii 
kaugele poja peidukohast. 

— ,Ei mina jõvva oma pesstu sälläga küll 
nii kaugele komberdada. Ma lõpe küll enne tii 
viirde kraavi ärä.” 

— ,Küll ma sulle küüdümehe kae!“ troos- 
tis Aadu. 

Väljas hakkasid koerad jälle murdvalt hau- 
kuma ja Aadu võpatus. 

— ,Peas sinu paetamisega rühkma. Ei tu 
ole õige asi vällän. Kea tu sis viil nii ilda kohtu- 
mehe manu tule?“ 

Uks avanes ja sisse astus naise kogu suur- 
rätikus ja mehe saabastes. Jüri tundis südames 

pistet. Oleks nagu Mari. Tema suurrätik ja Taa- 
veti saapad. Nagu hoiatavalt tõusis ta istmelt. 

— ,,Kea sääl om?“ küsis Kurru Aadu pa- 
haselt. 

— ,,Kea iks muu kui Tsõõrksuu Liine. Tulli 
vana peremehe järgi. Piitre teie rumalat nall'a. 
Ega's sis me kah soe ei ole, et oma vara mant 
inemise mõtsa lõpma ajame.” 

Jüri tundis vaikset rahuldust. Laane on te- 
male kõige õigem koht, seni kui ta ei tea, kuidas 
jääb pojaga. Ta tõusis kärsitult üles. 

— ,,Aitüma, Aadu! Olet ää miis. Aitüma 
vastuvõtmise ja hää nõvvu iist. Kui mul ädä 
tule, ma tule sinu manu jälle nõvvu saama. Mu 
ihu om nii vaevatu, et ma küll toda pikka tiid 
Luulikule prõlla ette võtta ei jõvva. Kui aava 
paranesse ja lämmambas lätt, sis agu kaet 
mulle küütü . . . sääl om nüüt kindmä iks küll.“ 

— ,,Noh, mine pääleki. Ma küll pelgä, et 
na sinnu sääl rahule ei jätä. Arsti sälg terves 
ning tule sis vastsest minu manu. Ääd tiid. Sul, 
Liine, om inimese verd südamen, enne tu miis 
om sul küll tõbras. Kadri, tuu Jürile tükk tsia- 
liha ja päts leiba kah tii pääle, Ma saadan sulle 
vahetevahel viil muuna. Ega Tsõõrksuu rah- 
vil midägi ette ei lüü.” 

Oiates ja hambad risti ronis Jüri vankrile. 
Ta ei saanudki asetuda istukile, Aadu ja Liine 
seadsid ta kõhuli üle heinamärsi, Liine istus 
vankriäärele, ja sõit läks aeglaselt Laane suu- 
nas. 

— ,Mispärast sa pimmeka mulle järgi tullit. 
Lubasit jo pimmen sõnatuujat valva,“ — küsis 
Jüri metsa vahel. 


108 


— ,Ma kävve esi Hundil. Tu perast ma 
jäigi nii ildas. Ma ütli Piitrele, et väike Jaan 
ollev Laid Leenu man, et lää teda kaema ja tuu 
ta ärä. Sa ära mõtle, Jüri, et me sinu varra hi- 
mustame. Ta andas prõlla ütskõik kellele, kui 
meki ei võtas. Me oiame ta sinu pojalatsele, kui 
jõvvame.” 

— ,Sina tiissi nüüt küll nii, enge midä ütles 
Piitre tolle pääle?“ 

— ,Mis Piitre? Täl heng niidiga kaalan. 
Ei timä elä kümment ajastaigagi?* 

— ,Mida sa sis kuulit Hundil?” 

— ,Nea ollev edasi lännu, ütel Ann. Nemä 
ollev lännu Pärnu poole. Säält ollev kerge saada 
laivuga Saarte vai Saksa. Ma küll oiati, et 
Saksa soe om kõik ütesugutse, et minnu paremb 
Ruutsi. Ann naarse ja ütel, et küll na eski joba 
tiiävä, kohe minna.” 

— ,Kas sa kuulit kah, kas na tiiraha olliva 
saanu?” küsis Jüri ärevalt. 


— ,Ei, mina es tiiä tollest perida. Jaan oll” 
terve ja istse Antsu põlvi pääl ja õikse tõist joba 
esäs. 

Jüri haaras järsku südame järele nagu oleks 
sinna torgatud nuga. Siis pigistas ta silmad sinni 
ja jäi mõtlema: 

— ,Ei Ann ei olnud nii loll, et ta oleks rää- 
kinud tõtt võõrale inimesele. Pärnu nad nüüd 
ei läinud kindlasti, võib-alla Petseri, võib-alla 
Tallinna. Ja kas hakkasidki minema suvel. Nüüd 
ööd valged ja rahvast palju liikvel. Kui saaks 
ise Hundile. Üks oli ainult kindel: otsijaid sääl 
ei olnud käinud ja poeg miniaga olid varjus. 
Tuli veel kannatada ja oodata, kannatada ja 

oodata . . .“ Ja vana Jüri pigistas hambad 
kokku, et mitte oiata ja ohata. 

Peaaegu väravas küsis Jüri järsku nagu är- 
gates: 

— ,Mida sa sis Hundile õige lätsit?“ 

— ,Ma pelässi, et sa sinna vajjut. Na agija 
oles sul ollu õkva perän. Na vahtva sinnu väega. 
Ää oll, et sa ollit kohtumehe man. Nüüt ei saa 
keäki midä üteldä. Na oles lännu õkva Hundi 
rahvit puistama ja kes tiid, oles agu viil jälile 
saanu.” 

Jürile algasid piinarikkad ajad. Teadmisi 
pojalt ja minialt ei olnud. Selle eest vaevas teda 
Piitre. Ta oli igal vabal silmapilgul Jüri kannul. 
Ta ei varjanud enam oma kavatsusi. Ta nõudis 
ja nurus teateid Taavetist. 

— ,Kinni võetas tä nii-kui-nii. Kui enge 
mina edimäne tiidmise vii, sis saase minu latseki 
midägi,” oli tema alatine vabandus. Ta väsitas 
ja vaevas Jüri nii, et vanamees põgenes juba 
kaugelt tema varju nähes. Jüril oli tihti tunne, 
et nõrkuse ja väsimuse silmapilgul ta viimati 
ütleb ära kõik, mis teab pojast, et aga rahu 
saada sellest tüütust virinast, vingumisest ja 
painamisest. Seepärast hakkas ta mõtlema teise 
eluaseme peale. Aineliselt ei olnud tal siin just 
paha. Mitte üksi Kurru Aadu ei saatnud aeg- 
ajalt toidukraami, vaid terve küla pidas teda 
meeles. Kui oli kuskil leivategu või loomaveris- 
tamine, ikka saadeti vana-Jürile osa. Isegi Tõl- 
liste Jaak käis teda vaatamas ja kahjatsemas, 
kuigi kaastunne suuresti oli segatud kahjuröõ- 
muga. Vana-Jüri aga lohutas end poja suhtes 
mõttega, et seni, kui teda otsiti, oli ta veel va- 

baduses. See oli ka kõik, mis ta arvas teadvat 
pojast ja miniast. 

Kolme nädala pärast, pühapäeval, tulid pea- 
aegu korraga Luuliku Mari ja Hundi Ants teda 
vaatama. Luuliku Mari tahtis ajada hobuse otse 
sauna juurde, kuid Piitre seisis ette ja ütles kü- 
lalahkelt: 

— ,Jätä obene mäele. Ma kutsu vana pere- 
mehe kah siia. Arutame üten kuun, mis tetä ja 
kuis olla.“ 

— ,Lase obese suuveerest lahti“ käsutas 
Luuliku Mari tõsiselt. — ,,Ei mina taha seänt- 
sele juudasele sõnaki lausu. Ädäga tiit suuki 
lahti seäntse vastu.“ 

Piitre hakkas hädaldama: 

— ,Kõik neave minnu, egaüts augutas. Ma 
ei ole jo midägi kurja tennu. Ma ei tiiäki, kohe 
Taavet läts ja kos ta prõlla om. Ma ei ole saa- 
nuki kurja tetä, kui olessi tahtnuki.” 

— ,.Sinu tettu oll' kõik ta pahandus. Kohe 
sa enne läät, sääl om tii takan. Ihaste Madise 
sa kangutit kah majast väll'ä,“ ütles Mari ja 
ajas hobuse sauna juurde. Ta tuli Jürit viima 
oma poole. Temal olid reedel käinud otsijad, ja 
neilt oli ta saanud teada kogu loo. Pühapäeval 
oli ta seepärast tulnudki Jürile järele.“ 

— ,Sul ei ole jo mingastki ellu talle ussiku 
man. Mis lorri ta aese, et oit kotusse Jaanile. 
Küll oma veri om egäle ütele lähemb. Nii kah 
Liinele oma latse kui na suures saase. Tule ärä, 
saat vanal eäl veitsi rahuki.“ 

— ,Ma lääs ää meelega,“ nõustus Jüri, 
enne ma tahas siin seni viil olla, kui saa kind- 
lambit sõnumit lastest. Sinu poole om neil agu 
rasse ja kavven sõnumit saata.” 

— »,Kas sa sis arvat, et na viil me maal 
oma?“ küsis Mari imestunult. Jüri tõusis püsti, 
hiilis tasa ukse juurde ja rabas selle lahti. Piitre 
kukkus käpuli sauna ette maha. Mari hüppas 
püsti, haaras viha ja hakkas teda vihtlema. 

— ,Ah, sina igavene reo, sina sala-siug, 
sina opmani kintsukaapja, sina juudaseheng 
inemise näol! Vai temä vedä oma ihu usse 
taade, et salajusi tõeste juttu päält kullelda.“ 

Piitre ei saanud enam maastki üles. Jüri tuli 
vahele. 

— ,Mari, kae, täl juusk suust verd, tä om 
rinna ära põrutanu.“ Ja ruttu komberdas vana 
Jüri Liine järele. Liine tuli hädaldades. Mari ja 
Liine kandsid Piitre mäele voodisse ja Juku sea- 
dis hobust, et sõita Laid Leenu järele. Hädiselt 
oigas Piitre: 

— ,Mari, jää veitsi taha. Oles sulle midägi 
ütelda. Heng jääse muidu vaivama, ma tunne, 
et ma enämb sängist ei tõuse.“ 

Mari keeras pea ära ja ütles jahedalt: 

— ,Mul ei ole süänt sinu pihtimist kullelda. 
Kutsu mõni tõene,” ja läks noruspäi tagasi 
sauna juurde. Vaikselt istusid nad sääl Jüriga. 
Jutt nagu ei sobinud enam. 

— ,Sa ei tiiä sis kah midagi kindlämbät 
Taavetist?* küsis viimaks Mari. ,,Ei tiiä,“ vas- 
tas Jüri tasa. 

Siis kuuldus rasket astumist väljas ja Hundi 
Ants astus sisse. Jüri hüppas kohe püsti. 

— ,Ka olet ütsindä, vai tõit kah väikse 
Jaani üten?“ küsis ta ärevalt. 

Ants teretas Mari ja istus pingile. 

— ,.Noh, teil mäel koolja majas,“ ütles ta 
nagu mõttes. 

— ,Jah,” vastas Mari, ,,ta satte taha lä- 
vele maha ja põrut vere lahti.“ 

— ,»Kas Laid Leenu es jõvva ajo pääle 
appi? küsis Jüri. 

— ,Juku ei saanud õuestki välja,“ vastas 
Ants. 

— , Ta õnnetus oles võinu paar kuud va- 
remb johtuda, oles agu mõnigi asi tõisiti ollu.“ 
ütles Mari kibedalt. 

Jüri tegi vagusi ristimärgi ette. 

— ,MAari, ära tii pattu. Jumala tahtmada 
ei sünnü midägi. Küll ta sis pidi nii olema. Kas 
vi midagi Taavetist?“ küsis ta otse Ant- 
sult. 


— ,Noh, mul käidi ka puistamas. Mõisa- 
mehed olid eile terve päeva Hundil. Pöörati 
kõik pahupidi ja otsiti kogu ümbrus läbi. Es 
leita miskit jälge. Ma tegin, nagu kuuleksin 
asjast esimest korda. Pärisin kõige üle põhjali- 
kult järele ja teatasin siis, et ütelgu mõisa, et 
ma võtan vana Jüri oma juurde. Tulingi nüüd 
sulle järele.“ 

— ,Me tullime sis mõlemba üte nõvvuga,” 
naeratas Mari ,,ega sul iks taha jäämist inämb 
ei ole.“ 

— ,Kas ne otsja sis Jaani es näe, vai läts 
Jaan üten lastega?“ päris Jüri. 

Ants vaikis vähe. 

— ,»Nägid küll. Nad pidasid teda minu 
pojaks. Ma lasksin ta kirikus kah kirjutada oma 
nimele. Käisin mineval pühapäeval kirikuhärra 
juures. Ütlesin, et laps oli haige, pidime kodus 
ära ristima ega saanud tuua ka haiguse pärast 
varem õnnistamisele. Viisin talle püti võid, linu 

ja vilja, ja vanamees ei noominudki mind hoole- 
tuse pärast.” 

— ,Nii, et Jaan om sis nüüt sinu poig,” kü- 
sis Jüri hingeldades. 

— ,Küll ta on sinu pojapoeg ka. Jätkub 
teda meile mõlemile. Sellepärast tulingi sinu 
järele, et Mari tahab, et sina ka oleksid lapse 
juures.“ 

— ,Kas sis Taavet Mariga om lähükesen?“ 
küsis Jüri teist korda ja pidas hinge ärevusest 
tagasi. 

Ants tõusis üles ja vaatas välja. 

— ,Hobune on kärsitu,“ ütles ta nagu va- 
bandades. ,,Jah, ega nad ei ole väga kaugel. 
Kui tuled meile, siis saad veel mõned korrad ehk 
lapsi nähagi, enne kui lähevad teele.“ 

Vanamees tõusis kärsitult püsti ja hakkas 
liikuma saunas edasi-tagasi. Ta oleks läinud 
otsekohe teele, laskmata hobusel süüa ja pu- 
hatagi, kui seda oleks võinud teha viisakal et- 
tekäändel. Luuliku Mari istus sügavas mõttes. 

— ,Ma lääs kah küll sinu poole külla. Pelga 
enne, et tu võise juttu tetä. Küllalt mulle, et ma 
tiiä, et nä oma tervise man. Kui na nüüd viil 
kodumail oma, ega na sis enne sükist koheki ei 
lää. Küll ma jõvva sis naid kah viil ärä nätä.“ 

— ,Kas Mari löüse esä raha üles?“ küsis 
Jüri nagu enda rahustuseks, 

— »Leidis küll,“ vastas Ants. ,,Maa sehes 
oli üle viiesaja rubla.“ 

— ,Tiiraha om nail sis villand, jakkub kah 
vastse elu alustamises. Kui enne tast põrgu- 
avvast väilä saas,“ sosistas Jüri. 

— ,Mis raha ja kost ta nii pall'u löise?* 
imestas Mari. 

Jüri ruttas seletama. 

— ,Helü oll' ammu vällän, et vana Kinde 
Mihkli jätnu poti tävve hõberuublit latsele ja 
naesele vana sanna Liisu hoole alla. Ta Liis 
oll” enne väega ihne vanamuur. Es ihne Marile 
raha kätteki anda, ku tä mehele läts. Mulle om 
küll mõistatuses, kost Mari tost asjast teeda 
sai. 

Ants naeratas. ,Mari teadis sest kõik aeg. 
Ta ei uskunud aga, et maa sees on raha ja ei 
olnud teda ka väga tarvis ja nii see raha seisis 
suure hädani ja ootas parajat aega.” 

— ,Nüüt om ta küll Jumala õnnistus,“ oh- 
kas Mari. ,,Küll om vilets pageda ilma rahata. 
Ma näie talvel, miatsen ädän oll' Põdra Jüri. 
Avitajit oles küll, enne massa. Noh, nüüt om 
mu süä peris rahul. Kui na ei torma, küll na sis 
iks edesi saava.“ 

Vana Jüri läks välja hobust vaatama. Kui 
ta tagasi tuli, hakkas ta riietuma. 

— ,Ants, agu meil om aig minna. Obene 
om joodetu ja maa om pikk.“ 

— »Agu käime korraks veel mäel koolja 
juures ära” vastas Ants. ,, Tal jäi ka neli last 
maha. Kuigi temast ei olnud töötegijat, nõuks ja 
toeks oli ta siiski.“ 

Lapsed nutsid hunnikus aida ees. Piitre oli 
juba asetatud aita laudsile. 

— ,Jüri, kas ma es ütle,“ ütles Liine silmi püh- 
kides. ,,Kavvas teda oll? Nüüt olet sa jälle pe- 
remiis ja mina lastega lää jälle sanna.” 

— ,,Ole nüüd tubli naine ja korralda lastega 
talu,“ vastas Jüri eest Ants. , Jüri tuleb ära 
Hundile. Mis elu tal siin oleks ja kellele ta vana 
inimene ikka rühmab? Tulime sinuga jumalaga 

jätma. Ära mõisa liiga ruttu teata, sea enne kõik 
korda ja hoia maksud ja teopäevad korras.” 

— ,, Oh,“ ohkas Liine, ,,ei saa minust talu- 
pilalit Enneki, kui vana Jüri teda enamb ta- 
gasi ei taha, ets sis või kah kaeda. Küll näkkus, 
mis tule.“ 

Luuliku Mari jäi veel Laanele, kui Jüri Ant- 
suga sõitsid väravast välja. Seekord ei vaada- 
nud Jüri tee pealt tagasigi. Kõik ta mõtted, 
mured ja lootused olid Hundil. Ta oli rõõmus, 
et ta lahkus sellest kohast, mis oli olnud temale 
ja ta pojale ainult õnnetuseks . 

Antsul oli Jüriga algul päris häda. Vana- 
mees ei suutnud kuidagi ära oodata parajat aega, 
mil võis minna vaatama lapsi. Ta ei rääkinud 
küll midagi, kuid tilkus hädise ilmaga Antsu lä- 
heduses ja ootas . . . ootas . - 

Siis segas end Ann asjasse. Ta saatis tüd- 
rukut-sulast kodust ära ja kutsus Viiu mõisa 
ostma silku. Viiu tõrkus algul vastu. 

— ,,To-hoh, perenaine,” naeris Ann, ,,tule 
vaata ometi kordki mõisa elu. Ega aidamees 
sind ära neela. Sa näed ka, mida kõik võib osta 
mõisa aidast.” 

— ,Küllap sääl om kõige inämb küll viina,” 
vastas Viiu. 

— ,,On viina, on muud ka,“ Ja naised sõit- 
sidki valge hobusega mõisa. Ants ja Jüri Jaa- 
niga asusid ka kohe teele Metsakurule. Jüri tegi 
enne minekut risti ette ja kuulas, kas harakat 
ei sädista aiateibas. Ta vaatas aralt, kas kass 
ei hoia küüru mõisa poole ja kas koer ei kaabi 
maad läve ees. Kuid kõik oli vaikne ja heaende- 
line. Oli soe suvehommik. Algul saatis neid lin- 
dudelaul ja mesilastesumin, kuid sügavamal 

metsas läks jahedamaks ja vaiksemaks. Vii- 
maks läks tee hoopis vaevaliseks. Mets jäi küll 
harvemaks, kuid maapind oli pehme ja vesine. 
Teed ei olnud. Ants sõitis jändrikkude puude 
vahel ainult temale tuntud tähiste järele ja näi- 
tas neid Jürile. 

— ,Sul tuleb nüüd siia käima hakata toitu 
tooma, pane sellepärast hoolega tähele. Tõin 
su sellepärast siia, et algab kibe tööaeg ja ära- 
taks tähelepanu, kui ma iga nädala kuskil ära 
käin, mille kohta pere ei tea midagi arvata. 

Jüri vaatas hoolega teed. 

— »,Kas hobene tiid ei tunne?“ küsis ta Ant- 
sult. 

— ,Tunneb ikka ka, aga iga vääratus on 
siin ohtlik. See osa teed on kõige halvem.” 

Paaritunnise soos sumpimise järele läks maa 
kuivemaks ja nähtusid juba rataste jäljed. ,,Siit 
sa enam ära ei eksi,“ ütles Ants. ,,See tee viib 
kohale.” 

Taavet ja Mari tulid neile vastu. Nad olid 
kuulnud rataste põrinat, ja ettevaatuse pärast 
läinud metsa alla. 

Jüri ei suutnud rääkida midagi; ta ainult 
nohises ja pühkis silmi. Mari mängis Jaaniga 
ja tundis piina, et Jaan hakkas võõrduma 
temast. Laps pudistas segamini kõik nimetused. 
Taavetit kutsus ta onuks, Marit tädiks, Antsu 
isaks ja Viiut emaks. Mari ei hakanud ka 
parandama teda. Ants kartis, et laps võiks 
ära anda enese teadmata oma vanemad ja palus 
last lasta kohaneda uute oludega. Taavet oli 
kärsitu. Ta tahtis siit saada rutem minema. Ta 
oli ära rookinud hulga heinamaad Antsule ja 
korda seadnud küüni, oli valmistanud pastlaid 

ja puunõusid. See tegevus aga ei rahuldanud 
teda. 

— ,Saassi rutemb tast minema. Ta om 
henge tapmine.” 

— ,Kannata veel paar kuud,“ ütles vana- 
mees väriseva häälega, püüdes näida rahuli- 
kuna. ,,Ma tule teid kah nii tihti kaema, kui 
vähegi saa.” 

Ants istus mõttes küünilävel. 

— ,Ei nüüd saa sa kuhugi. Rääkisin 
Kutsar-Hindrekuga. Tema lubas sinu asjas 
kõnelda õemehega Tallinnas. Sellel on purje- 
laev. Ta võiks teid toimetada Soome. Kui see 
on nõus, siis viib ta teid mihklipäeva ümber 
Tallinna. Ennem ta aga kuidagi ei julge.” 

Taavet tõusis kärsitult üles, 

— ,Ants, ma ei tiiä, kudas sinnu tenädä. 
Sa sis olet joba kõnelnu, ja aig omgi joba teeda. 
Mis sa mulle ennemb es ütle? Süä on rahuli- 
kumb, kui tiiat aiga ja tiiat, et om, kohe minna.” 

— ,Ma kõnelesin ammu ääriveeri mööda, 
aga päris kõnelemine oli alles mineval nädalal. 
Ma pean teile teised riided ka muretsema. 
Hindrek ütles, et tulevad panna selga saksa 
või kaupmehe riided, et pastaldega ja vammu- 
sega ärge tulgegi.” 

— , Noh, raha jo om,“ mühatas Jüri. 

— , Jah, raha on küll, aga riided tuleb osta 
tüki haaval ja mitmest poest, muidu hakatakse 
pärima, mis meiesugune teeb niisuguste riie- 
tega. See võtab ka aega. Tõingi sulle ja Marile 
saapad,” ütles Ants. 

— ,Ma näie joba, kui toitu küüni tõsti,“ 
vastas Taavet. 

Koduteel jäi Jüri vankrile magama. Ants 
naeratas — oli vist esimene rahulik uni Jüril 
sestsaadik, kui ta poeg põgenes. Ka Jaan oli 
väsinud ja magas Antsu jalge vahel keras õlge- 
des. Nad jõudsid enne teisi koju ja Jüri koper- 
cas alla sauna, kuna Ants hakkas vikateid teri- 
tama ja neid seadma. 

Kesk kibedat heinategu tuli Palu-Kadri 
Hundile. Ta käis nagu hagijas taluhooned läbi, 

- ontuskis all saunas ja hakkas siis usutama väi- 
-- «kõt -Jaani. 

— ,.Kuule, väike miis, kelle poeg sa olet?“ 

— ,Jaan om esä-emä poeg,“ vastas Jaan 
mängides. 

— »Kuidas om sis sinu imä nimi?“ 

— , Perenaine,“ vastas poiss. 

— ,,Kas perenaine om mõni nimi? Toda 
sänmaki sa ei tiiä!“ hurjutas Kadri. 

— Mali... Viiu!“ seletas poiss ja tõstis 
pe 

Ants astus sisse. 

— ,Jäta laps rahule, Kadri. Hobune on 
välas vankri ees, Jüri viib su koju.“ 

— ,»Ega mina taha ei kõlba,“ vihastas 
Kadri. ,Ma käü eski veidi tütrel külän, enne 
roidki päivi loetas.“ 

— ,Praegu on kibe tööaeg, tule siis, kui 
n külaskäimise aeg, siis võetakse sind ka pare- 
aini vastu.” 

— »Noh, Kadril on jälle oma mõtted, miks 
ü just nüüd külla tuli,“ naeris Ann, kes oli ka 
ürre tulnud. Kadri pobises midagi oma ette, 
csis oma asju ja urises. 

— ,Laske ommeti tütregagi jumalaga jättä. 
“kb ei kannata jo minu varju kah. Nigu taha 

tule, nii lõhnutedas obene ette. Kui ma jõusi 
jala taha, sis jõvva jala kodu kah.“ 

Ants läks välja, Ann aga võttis sõnalausu- 
mata Kadri kompsukese ja kandis välja hobu- 
sele. 

Kuid jaanipäeva õhtul oli Kadri jälle Hun- 
dil. Ta kähistas väljakutsuvalt Antsule: 

— ,Kas nüüt ei ole teil kah külan käümise 
aig?” 

— ,Küllap ta nüüd on,“ vastas Ants ja 
hoiatas Anne, et ta peaks silmas last. Laps oli» 
käinud paar korda metsas Taaveti ja Mari juu- 
res, Kadri võiks viimati lapse kaudu saada el- 
lest kuidagi märku. Ann võttis lapse ja viis 
Jüri juurde. — ,,Ära lase last oma juurest kuhu- 
gile, Kadri on siin,“ ütles ta Jürile. 

Kadri tuhnis jälle kõik kolkad ja urkid 
läbi, viimaks tuli ta Jüri juurde sauna. 

— »Noh, om sul kah sõnumit pojast ja 
miniast?” 

— ,Mis sõnumit naist sis olla võise?“ 

— ,Kas sa arvat, et mina usu, et na mialt 
om ära lännu.” 

— , Tu om sinu asi, mis sa usut.“ 

— ,Ära vigurda, vanamiis. Ma kaie suul- 
vii päält, et na om tan saman lähükesin.” 

— »Kae, agu oma sängü all vai tare iin 
kõivu otsan.' | 
»Na saiva ulga raha kah. Na a 
kätte vana Mihkli hõberuubli?“ 

— ,,Kas sa toda kah lugesit suulvii päält?' 
Jüri hakkas naerma. ,,Na hõberuubli ei anni 
sulle hengerahu.“ | 

Kadri vaatas toas ringi. 

— ,Vanamiis, kõnela õiget juttu. Sa näet, 
ma tiiä kõik. Lääme Taavetit ja Marri kaema. 
Ma juhata, kohe na kõige parembüsi ja õkva 
kindmähe paetada võissi.” 

— ,Jäta oma soolapuhumisega minu heng 
rahule,“ ütles Jüri väsinult. — ,,Minu teeda 
oma Taavet Mariga ammu Pärnun. Kui sina 
rohkemb tiiät, sis vii minnu kah näide manu.“ 

— ,Kes ütel, et na Pärnu poole lätsiva,“ 
küsis Kadri nagu hargneva lõnga otsa haarates. 

Jüri tahtis juba nimetada Liinet, kuid viima- 
sel silmapilgul meenus, et siis Kadri hakkab 
teda pinnima ja saaks talt teada, et nad page- 
sid Hundile. 

— ,Ei mäleta,“ ütles ta pahuralt. 

— »Tiiat sa kah,“ algas Kadri teist juttu 
nagu vee segamiseks, ,,et Laane om nüüt kiltre 
käen. Kiltre võtte Liine nellä latsega ärä.“ 

— ,Vai kiltre käen,“ imestas ka Jüri. 

— ,,Näet, ütel pimmel õdangul olliva nõgit- 
ses määritu mõisamehe võtnuva tõese mõtsa 
vahelt kinni, topnuva suu paklit täüs, ajanuva 
pika ridva vammuse käüstest läbi ja visanuva 
tõese sälülü mõtsa kiigu manu tantsuplatsile. 
Tu ollu kolmapäeval. Ja puulpäeva õdangu oll 
tõene säält sis latskeste puult löitu. Ta oll” 
õkva sällä päält ära hallitedü ja vettünü ja 
ikune. Es ollev niiki pallu jõudu ollu, et oles 
saanu omal jalal kodu. 

— ,Noh, toda tä oll' küll kuhjaga ära 
tiinnü kah minu laste peräst,“ osatas Jüri. 

— ,,Noh, parun ja opmann olliva sis otsnu 
ja kullenu. Kiltre oll” nimetanu mitu miist. 
Enne tuu läts kõik tühja. Ta ollev ärä tunnu 
Kadastiku Madise ja Tõlliste Kusta. Nu kate- 

kesi olliva aga ollu kolmapäeva ommukust joba 
mõisan sepätüül ja jäänuva kah üüses rehele. 
Opmann oll” naidega esi juttu ajanu. Sis saanu 
parun väega vihatses, et ega keela võltsmast, 
enne võltsi nii, et õkva vällä ei tule ja käsknu 
paugu päält ametist lahti tetä.” 

— , Noh, siis antigi tälle minu poja kotus.“ 

— ,Jah, opmann oll' ütelnu, et na latse 
muiduki sinu latse, et mine sis inemiste iin kah 
näele esäs.” 

— ,Mis kuradi jutt ta om. Latse om nüüt 
küll Tsõõrksuu Piitre oma.“ 


— ,.Kost sina toda tiiät, kelle oma. uma 
Liine latse.” 

Jüri viskas käega. ,.Ei kiltrest küll saa naile 
lastele essä!" 

— , Noh, maja jääse iks ütele naist lastest. 
Õiguse poolest oles tä pidänu sinu poja latsele 
saama,” algas Kadri uuesti. 

— , Kadri, jäta minnu ütsinda, ma ei jõvva 
sinuga nii pall'u ladrata ja latse virgutat kah 
üles.” 

— ,Jaan om tan!“ imestus Kadri ja ruttas 
voodi juurde. 

Jüri seisis voodi ette. 

— ,Ma ütli sulle, jäta lats rahule. Las ta 
makas.” 

Ann astus sauna. Ta oli märganud Kadri 
puudumist ja tuli otsima. 

— ,,Kadri,” ütles ta karmilt. ,, Tule mäele!" 

— ,,Kas obene om joba iin?“ irvitas Kadri. 

— ,Sinu jaoks peaks ta küll alati ees 
olema, sest sina oskad sinna tükkida, kuhu sind 
ei ole tarvis.“ 

CF kitlis staatuse maata n % 


— ,Kas ma sis kah vana Jüriga kõnelda 
ei või?“ 

— ,Annake, vii tä ärä. Tä väsüt miu väega 
ära oma soolapuhumisega ja laste perra nõud- 
misega,“ hädaldas Jüri. 

Tigedalt ringi vaadates lahkus Kadri sau- 
nast ja läks juba omal algatusel jala koju. 

Mõisamehed käisid suve kestel veel korra 
Hundil Laane Taavetit otsimas, kuid ka seda 
enam moe pärast ja käsu täitmiseks. Keegi ei 
uskunud, et Taavet naisega oleks end nii kaua 
julgenud varjata oma mõisa lähedal. 

x 


Vihmasel, hallil pärastlõunal, päev enne 
mihklipäeva, sörkis väsinud lauk hobune Hundi 
õue. Ants asutas talli juures ja sülitas vihaselt. 
Just täna ei tohtinud tulla külalisi. Ta oli poisi 
saatnud mõisa orjust viima ja tüdruku vana 
hobusega Palu-Kadri juurde ning ootas para- 
jasti Jürit, Taavetit ja Mari. Ann jooksis koja 
juurest võõrale vastu. 

— ,Sina olet, Luuliku Mari,“ hüüatas ta 
rõõmsalt. ,,Päris ära hirmutasid.” 

— ,Kuidas sis?“ imestus Mari. ,.Mille ma 
sis irmuti?” 

— , Tule tarre, küll sis kuulet,“ vastas Ann. 
»Me perenaise ema on haige, sellepärast ei ole 
perenaist kodus ja tüdruk läks talle järele. Talu 
on tühi. Täna pidid nad ära sõitma jäädavalt.” 

— , Noh, sis tulli ma ajale. Pellässi väega, 
et ildas jää, ja aie kõik tiike obest.” 

— ,Oli sul siis midagi öelda?” 

,Ei, mis mul sis õige ütelda oles. Tahi 
enne e olätada. et na Petseri poole ei lääs. Kikka- 
seeren otsitas ja küsütas kõik tiikäüjä läbi. 


123 > 


Kõik aetas läbi lipu. Säält kaolt küll ei saa 
edesi.” 

— »Tule tarre,“ kordas Ann. ,,Nemad ei 
mõelnudki minna Petseri poole. Antsul on tut- 
tav voorimees Hindrek, kes käib Tallinna vahet. 
Sel jälle on õemees meremees. Tal on purje- 
laev. Saja rubla eest lubas Hindrek nad küü- 
ditada Soome. Ants maksab siin 50 rubla ära 
ja kui toob Taavetilt kokkuräägitud märgi, siis 
maksab teist 50 rubla Tartus juurde. Küüdi- 
tama hakkab ta neid Äkste kiriku juurest. 
Sinna viib nad Ants ja varsti lähevadki teele. 
Ootame neid iga minut.” 

— ,Palju siit on maad Äksteni?“ küsis 
Mari mõtlikult. 

— ,Noh, küll neil annab paar päeva sõita,” 
vastas Ann. ,,Ma ei karda seda maad nii kui 
teed küüdihobustega Tallinna. Siin nad hoia- 
vad metsadesse ja sõidavad öösel, aga posti- 
poiss ju peatub kõrtsides. Hindrek lubas küll 
peatuda ainult tuttavate juures. Ta ütles ka, et 
see ei ole tal esimene niisugune sõit, aga mine 
tea?” 

— ,,Om ta maa pikk Tallnani?“ küsis Mari. 

— “Ma ei tea ka, aga ega ta lühike ole,“ 
vastas Ann. Ja mõlemad vaikisid. Ann seadis 
nobedasti leivakotte ja väike Jaan jooksis ajuga 
tuppa. 

— ,Vanaisa ja metsatädi onuga sõitsid 
õue,“ karjus ta. 

— ,Ole, laps, vait, ära sellest kellelegi 
räägi,” ütles Ann kurvalt. 

— »Ei räägi, ei räägi,“ hüüdis Jaan. , Nad 
aga sõitsid juba õue,“ ja kiiresti jooksis ta välja. 

Mari tõusis ka üles ja väljus, ning Ann võt- 
tis leivakoti selga ja sammus järele. Jumalaga- 
jätmine oli lühike. Mari nuttis ja hoidis Jaani 
süles. Ann kohendas vankrit. Luuliku Mari 
silitas Taavetit üle selja ja lohutas Marit, kes 
kogu aeg nuttis. 

— ,Ära kurvasta, Mari, ega sa võõrsil ei 
ole ütsinda, sul miis kah üten.” 


— ,. Võib-olla, et teil ei ole tarviski Soome 
sõita,” troostis Ants. ,,Räägitakse, et kes kord 
Tallinna linna müüride vahel, seda enam mõis- 
nik kätte ei saa, Hindrek ütles ka seda. Ja Tal- 
linn on siit kaugel. Ei meie opmann tea teid 
sinna pärimagi minna.” 

— , Jah, kergem oleks ikka oma rahva 
sekka jääda,“ ohkas ka Mari. 


— ,Nakkame minema,“ lausus Taavet sün- 
gelt. ,Ära tapp ta venitamine. Ei tahas enämb 
särast suvve üle ellä.“ 

— ,Ääd tiid sis ja saada sõnumit,“ ütles 
Luuliku Mari. ,,Mo süa es jää rahu, pidi iks 
teid enne minekut ära nägema.” 

— , Hääd teed!“ ütles ka Ann, võttis Jaani 
Mari käest ja seisatus lävele vihma varju. 

— ,Hoia Jaani kui oma last,” nuuksus 
Mari ja hobused hakkasid liikuma. 

Jüri läks neid veel saatma kuni metsa- 
veereni. 

Vaikselt läksid naised tarre. 

— ,Ann,“ ütles Mari, ,,kas ma võin jääda 
taha, seni kui tule tiidmine Tallnast. Ta võise 
vennü küll mõni nätal, enne süa ei saaks kuiki 
rahu. Teil ei ole kah perenaist kotun, agu võis 
ma abiks olla.” 

— ,Jää aga pääle. Mul ka kergem, on kel- 
lega rääkidagi. Perenaine ja tüdruk ei tea 
midagi, ja Ants ja Jüri ei lausu nendest sõnagi. 
Vahel tuleks nagu süda suust välja, aga pigista 
huuled kokku ja vaiki.“ 

Jüri tuli paari tunni pärast. 

— ,Noh, kaugele saadit?“ päris Mari. 

— ,Saadi mõtsast väll'ä nigu lubasi. Nah, 
ta jagu maad läts äste. Es sädista arak aia 
saiban, es joose jänes üle tii, es tule vanna 
naist kah vasta. Agu lät viil kõik äste. Küll 
olles ää, kui na saas jääda Tallnahe.“ 

— ,,Söö nüüd ja mine magama, pane kui- 
vemad riided ka selga, oled ju läbimärg,“ ütles 
Ann. ,,Varsti tuleb sulane koju. On parem kui 
ta sinu käest pärima ei saa hakata, kuhu pere- 
mees läks. Minu käest ta juba ei küsi.“ 

Ka Ants tuli teise nädala algul koju. 

— ,Seni läks kõik hästi,“ ütles ta. , Kardan 
ainult Taaveti raha pärast, kui Hindrek sest 
lõhna ninasse saab. Hoiatasin küll Taavetit. 
Nad õmblesid ja peitsid küll raha kõik keha 
ümber. Aga selle pääle on ju igaüks maias.” 

Vihmased ja sajused ilmad püsisid kogu aja. 
Õhtuti tõusis tuul, muutudes ööseks tormiks, 
mis tavaliselt vaibus hommikut vastu. Teed 
olid: sügavporised, ja kui ei oleks olnud tuult, 
a vesi teinud kohati teed otse läbipääs- 

tuks. 

— ,.Küll talle ilmaga om vilets tiid kävvä!“ 
ohkas Jüri. 

— ,Annas Jumal särastki,“ vastas Mari. 
»Midä vähämb tiikäijit, toda paremb. Kell ädä, 
ega tu käimüst pooleli jäta.” 

Tleise nädala lõpul hakkas Jüri sundima 
Antsu linna. Ants aga raputas aina pääd. 

— ,Ei selle ilmaga ta nii ruttu tagasi saa. 
Nad peaksid juba kindlasti olema Tallinnas, 
aga Hindrekul ei ole ju mingit ruttu tagasitule- 
kuga. Küllap ta ootab küüti kah. Ja mis küüti 
ta siis saab niisuguse ilmaga?“ 

— ,Poig, sa võis iks Tartun ära kävvä!“ 
ohkas Jüri. ,,Mul om sisen kui tulitse ütse. Ei 
saa magada, ei saa ülevan olla. Lääs ei tiiä 
kohe. Mul oll' mitu kõrd kiusatus panda üüse 
rõiva sälgä ja naata Tartu poole minema. Ma 
tiiä, et ma Hindreku käest, kui ta omgi Tartun, 
midägi teeda ei saa, enne hengerahu ei ole.“ 

— ,Hää küll, vanaisa. Ma lähen esmas- 
päeval. Püüa veel seni kannatada,“ lohutas 
teda Ants. 

Ants oli aga imeliselt rahulik, Ta oleks nagu 
oma kohuse täitnud Jaani vanemate vastu, et 
sellele lapsele omandada isaõigused. Ta teadis, 
et kõik suhted Jaani peakeses olid paisatud 
segi, kuid ükskord, kunagi hiljem, ta hakkab 
nõudma. Ja siis on Antsu süda puhas. Ta on 
teinud, mis ta võis. Mis edasi, selle eest ei saa 
ta vastutada. Saatus oli talle armulik. Ta ei 
olnud küll saanud Marit, aga tema oma naine 
oli vaikne ja hea inimene. Naise üle ta ei toh- 
tinud kaevata. Ainult et tal lapseõnnistust pol- 
nud. Aga ehk oligi see parem. Tema haigus, 
mille pärast teda oli Marigi põlanud, oli tohtri 
üteluse järele päritav. See haigus oli olnud 
isal, oli nähtavasti olnud juba vanaisal, võib- 
olla veel varemailgi põlvedel. Jaani vanemad 
olid terved. Jaan tõi uue, elurõõmsa terve sugu- 
konna Hundile. Teda ei koormaks enam lendva 

needus. Ants ohkas. Jah, ta oli enam saavu- 
tanud, kui ta oli julgenud loota. Aga Tartu 
tuli tal juba sõita tuleva nädala algul. Vaene 
vanamees! Kas ei olnud lootus piinavam ja 
kurnavam kui järsk lõpp. Mure kadunu üle 
rabab raskelt ja järsku, kuid elujõud saab tast 
jagu ja unustus katab kalmud leinasamblaga. 
Aga lootus... ta närib ja piinab, täidab sind 
valu ja ahastuse, usu ja hirmuga... Lootus 
teeb enneaegu põduraks ja halliks. Tuleb tõesti 
sõita Tartu esmaspäeval. 

Antsu Tartus olles tõusis Jüri kärsitus 
silmanähtavaks. Luuliku Mari viis ta alla sauna 
ja püüdis teda rahustada. Vanamees jooksis 
aga iga krõbina peale välja vaatama, kas Ants 
juba ei tule. 

— , Jüri, küll ta tulep õkva sinu manu. Ta 
jo tiid, et sõnumit oodat. Om iks paremb, kui 
pere arvu ei saa ja märkama ei naka. Kannata 
viil veitsi.” 

Ja Jüri hakkas nööre punuma ja keerutama 
värisevail näppudel, kuna kogu tähelepanu oli 
pöördud häältele, mis lähenesid saunale. 

Viimaks tuli Ants. Tema sünge olek mõjus 
kainestavalt Jürile. Ta ei julgenud küsida, ja 
Ants vaikis nagu hoogu võttes. 

— ,Kuis sis om?“ küsis viimaks Mari. 

— ,Nemad on jõudnud hästi Tallinna, kuid 
sealt ei ole jõudnud edasi tormi pärast.“ 

— ,,Kas Hindrek oll' ammu Tartun?“ 

»Oli alles üleeile tulnud.“ 

— ,Kas ta Taaveti vana kinda ande sulle 
ära, mis märgis oll'?“ 

— ,,See ongi see asi, et ei. Taavet oli öel- 
nud, et ta võib märgi siia saata, kui asub Soome 

teele. Siis on Hindrekul õigus veel 50 rubla 
saada. Tallinna olevat aga pool maad ja tema 
ei saada ka märku töö täitmise kohta.” 

— »,,Kost me sis tiiäme, et Hindrek ei võlsi? 
Agu viis esi na kohtu manu?” 

— ,Ei, seda ta küll ei teinud,“ vastas Ants. 

— ,Naoles jo tolle ajo pääle mõisahe küü- 
dütü ja kõik kohtusse oles joba kõlla täüs ollu,“ 
arvas ka Mari. 

— , Ta võis na raha perast kah esi ära 
tappa ja tii viirde visata,“ osatas jälle Jüri. 

— Jah, halb oli küll, et me kahte märki 
kokku ei rääkinud; ühe seks korraks, kui nad 
Tallinna jõuavad, ja teise, kui nad Soome oleks 
teele asunud.” 

— ,Kas sa sis massit Hindrekule viil 
manu?” küsis Jüri. 

— ,Ma andsin talle weel 12 rubla. Ta ise 
ei nõudnud ka enam. Ta ütles, et oli õemehele 
lubanud 35 rubla Soome viimise eest. Seda oli 
ta ka öelnud Taavetile.“ 

— »Kui saata Hindrekuga Taavetile sõna, 
et saatku märk ära, et kõik om tasa. Saatku 
märk enne me süäme kergenduses?"“ küsis Jüri. 

— ,Ega Taavet ei saada,“ ütles Luuliku 
Mari. ,,Temä ei tule tolle pääleki, et tu märk 
meile muun asjan vaja om kui raha massmises.“ 

— ,»Mina arvan küll, et Hindrek ei valeta. 
Tema jutu järgi ta ei teadnudki, et neil suurem 
raha oli ühes,“ jätkas Ants. 

— ,Mul om kah süa nigu rahulik,“ ütles 
Mari. ,,Sa jo tunnet Hindrekut. Mine iks 
vahel tema manu, Ants, kui liina läät. Kui ta 
Tallnan käüp, küll ta sõsaremehe käest ka me 
rahvast kuulep.” 

— ,»Nüüd ei oska küll muud teha,“ ütles 
Ants, “usk on meile nüüd ainuke lohutus.“ 

Kuid vana Jüri ei saanud rahu. Ta jäi silma- 
nähtavalt otsa. Paistis isegi nagu oleks ta muu- 
tunud segaseks. Ants hakkas tõsiselt kartma, 
et vanamees kaotab mõistuse. 

Kõige hullem oli, et ta hakkas kiriku juures 
kerjamas käima. 

Ants manitses teda, püüdis temaga rääkida 
heaga ja mõjuda talle ähvardustega, kõik jäi 
asjatuks. Et rahustada vanameest, Ants läks 
uuesti Hindreku poole, kuid see oli voorimehe- 
ameti maha pannud ja ka Tallinna kolinud. See 
teade tegi vanamehe veel rahutumaks. 

— »Kas ma es ütle,” seletas ta nagu sel- 
gema mõistusega. ,,Hindrek tappe na raha 
peräst ära. Mingaga ta sis muidu Tallnahe 
läts.” 

Vanamees söötis leiva ja liha, mis kiriku 
juurest tõi, koertele, kuid vaskkopikad korjas 
hoolega ja ihnsalt kotikesse, millist kandis alati 
kaelas. 

— ,Jüri, kui sa raha tahad, siis ütle, mil- 
leks?“ küsis Ants. ,,Ma võin sulle ju ka anda 
niipalju, kui sa tood kiriku juurest. Jäta aga 
kerjamine.” 

Jüri ei vastanud midagi niisugustele manit- 
sustele. 

Viimaks tõi Ants Luuliku Mari appi. Mari 
ootas vanameest poolteist päeva ja käis kogu 
aeg pere ja sauna vahet. Kui ta viimaks mäele 
tuli, siis naeratas ta ainult Antsule. 

— ,Vanamehel om uma mõtte pään. Kev- 
väi om käen. Ants, anna tälle veitsü raha 

manu, tä lät kerjaten Tallnahe. Ega ta muidu 
iks hengerahu ei saa.” 

Ants jäi juhmilt seisma. 

— , Ta on hull!“ hüüatas ta. 

— ,Eiole tä ull midägi. Kea sis santi nakse 
takan aama. Ega tä tüüinemine ei ole, keda 
kirjan peetäs. Arvatas, et on mõtsa ära lõpnu. 
Las lät pääle.” 

Ants läks tarre raha järele ja Mari tõi 
Annelt leivakoti. Kui nad sauna läksid, oli Jüri 
kadunud. 

Ants seisis natuke mõttes, otsis nagu pidet 
ja pöördus siis talli suunas. 

— ,Jää koju,“ ütles Luuliku Mari. ,,Ei 
massa tälle järgi minna. Sul om rasse teda 
löida ja ... võise välla tulla, et sa avitit Taa- 
vetit ja Marri pagema. Jää paremb kodu.” 

— ,Jüri on hull. Mõtleb ta siis selle hulga 
maad jalgsi ära käia?“ urises Ants. ,,Ta tuleks 
koju tagasi tuua.” 

Küll ta käüp. Lääs esiki, kui oles noo- 
remb,“ naeris Mari vastu. Ja nii jäigi seekord. 

Kuid Ants ei olnud rahul, et ta otsekohe 
Jürile järele ei sõitnud. Ta oli kindel, et Jüri 
läks Äkste suunas, ja et tollal veel kerge oleks 
olnud teda tabada. 

Siis hakkas Antsu ennast vaevama mõte, 
kas ta ei peaks Tallinnas ära käima, et rahu ja 
selgust saada. 

Need mõtted ajasid teda ikka jälle Luuliku 
Mari poole. Mari oli Taaveti ristiema, ta oli 
Antsule võõras, tema võis otsustada puhtast 
südamest, kas Ants oli teinud kõik, mis vaja, 
et Jaan talle ei teeks suureks saades kibedaid 
etteheiteid. 

Luuliku Mari naeris aina nende arutuste 
kohta. 

— ,Sa oles pisti ull, kui sa lääs Tallna 
käüma; kunas sa tagasi saas? Kui sinnu tii pääl 
kinni võetas, mis siis saase? Mida om sul asja 
Tallnahe? Ja kon sa na sääl lövvas. Tallna om 
jo suur liin, suurem kui Tartu. Otsi sääl nõkla 
aina kuurman! Ei, tuu mõte tule õkvalt kind- 
mähe maha matta.“ 

Ann märkas Antsu muret ja segas end oma- 
moodi asjasse, Ühel päikesepaistesel talvepäe- 
val sõitis ta Luulikule kahe reega, kuhu ta veel 
oli tagavara jalased asetanud nagu pikaks 
koormaveoks, ja tõi Mari kogu kraami, koli ja 
loomadega Hundi sauna. Mari püüdis algul 
vastu vaielda, kuid Ann istus laua taha ilma 
lahti riietumata ja ütles kindlalt: 

— ,Mari, mina olen selle asja üle ka mõtel- 
nud. Teie olete mõlemad Antsuga kui munas 
kanad Taaveti-Mari pärast. Teil on kergem, 
kui te üksteise lähedal olete ja oma südant 
teine-teisele saate välja puistata. Sina elad 
üksinda päratus nurgas, kaugel igast elamust, 
meil aga on saun tühi ja ootab elanikku. Mida 
sa vastu ajad? Sul on siin vanamees maetud. 
Küllalt talle, kui tuled paar korda aastas teda 
vaatama. Võime sulle lubada, et sinu luud- 
kondid tema kõrvale matame.” 

Mari mõtles vähe ja ohkas siis. 

— ,Sa ei tiiä, kuis ma talle kotussega ole 
kokku kasunu. Sussegi om nigu kahju. Ega 
nuu ei ole na soe, kea elävä teil Hundil. Nee 
siin om minu soe... Enne ütskõik. Ma jää 
vanas ja tahas, et keäki oles lähükesin, kea 
silmälavva kinni vajotas, kui ära koole. Tan 

sannan ei taha aga talvel keäki püssü. Tuu- 
peräst tule mul vist küll Hundile minnä.” 

Kui Ann hämaras Luuliku eidega koju jõu- 
dis, märkas ta kohe võõrast hobust rehe all. 

— ,Ei tea, kust poolt meil külalised? Ho- 
bune on võõras!“ imestus ta. 

— ,Võip olla, et mõni harjuke om läbi- 
sõidul,“ arvas Mari. 

— ,Ei see ole harjukese hobune. Läheme 
sisse, eks siis näeme.” 

Kui nad kasukates ja suurrättides tarre 
astusid, lund jalgadelt ja rõivastelt ahju ette 
raputades, nägid nad Laane perenaist ahju 
kõrval istumas. Luuliku eit lõi käed kokku. 

— ,Noh, sinnu ma küll es oles siit uutnu. 
Kuidas sis nüüt talle kotussega om?. Kas tul- 
lit iks viil tada Jaanile pakma, vai mis?“ naeris 
ta rõõmsalt. 

Liina kohmetus. 

— ,,Kotus om nüüt minu laste uma ja Jaan 
ei tahaki enämb Laanet. Täl Hundil paremb. 
Agu mul iks om sõnumit kah Taavetist, Marist 
ja kah Jürist. Tuuperäst ma õiguse poolest 
tulliki,“ 

Ta vaatas ringi, et näha oma sõnade mõju. 
Ants kahvatus ja tõusis voodiäärelt üles nagu 
hirmu tundes, kuid sundis end jälle sõnalausu- 
matult istuma. Luuliku Mari jäi esimeses imes- 
tuses kesk tare seisma, siis viskas suurräti nurka 
pingi pääle, istus Liine kõrvale ja ütles sundi- 
valt: ,,Kõnela rutemb, midä sä tiiät. Sa aat irmu 
pääle oma uutmisega. Oma na mõisa tagasi 
tuudu? Sinu mehel um mõisasaksa sõbra, küll 
tema saase edimäne tost teeda.” 

Liine raputas pead. 

— ,Ei, mõisahe ei ole naid küll tuudu. 
Enne mõisa kutsar-Toomas oll naid Tallnan 
nännu ja esiki vana Jüriga juttu aanu.” 

— ,See on vist küll tühi jutt,” ütles Ants 
vaikselt. 

— ,Ei ole üttigi tühi jutt,” vaidles Liine 
vastu. ,,Ma es usu alustusen esiki, kui Karla, 
tuu om minu miis, mulle kõneli. Lätsi esi mine- 
val pühapäeval mõisahe vana Tuuma manu 
viisi tälle veitsi rasva ja lassi täl hendäle esi 
kõik seletädä.“ 

— ,Kon ja kedä tä sis oll nännu?“ päris 
Luuliku Mari. 

— ,Noh, nemä olliva ollu noore paruniga 
kate kuu iist Tallnan kolm nädalit. Sääl ollu 
vähä tüüd ja Toomas käünü pääle turun rah- 
vast kaeman ja juttu aaman. Naide kiil ollev 
sääl väega rasse arru saada. Üte ommuku 
varra lännu Toomas jälle turu poole ja nännu 
vanna miist tulevat nii kühmä-kühmä. Toomas 
esi mõtelnu, et kon ma tada miist ole ennemb 
nännu. Vanamiis käännü kah pää tema poole, 
ja ta tunnu ära vana Jüri. Ta joosnu õkva 
manu ja teretänü. Vana Jüri ajanu alustusena 
vastu ja tennü nigu ta ei tunnes ega tiiäs mi- 
dägi. Enne Toomas võtnu tä keelest kinni. Ta 
kõnelnu iks viil õiget maakiilt. Sis jätnud Jüri 
kah salgamise ja tunnistanu üles, et eläs laste 
man Tallnan. Pallelnu, et ärgu muule kellelegi 
hengäkü, toogu enne sõna Hundile. Noh, Too- 
mas olligi minu mehele ütelnü, et viigu ma sõna 
Hundile, et Loone rahvas oma elun ja terve 
Tallnan. Naide käsi käüvat äste. Taavet ole- 
vat nakanu kaupmehes ja vana Jüri om puute 

man üüvahis. Toomas naarse, et naile ei saa- 
vat parun kah enämb midägi tetä. Na olevat 
joba liina pirjeli ja naid ei saavat kah mõisa- 
saksa enämb vällä nõuda.“ 

— , Agu ta puhke sulle enne tühja tuult,” 
ütles Mari mõtlikult. 

— ,Ei ma usus,” vastas Liine. ,,Ta vannse 
hengeõnnistuse man, et ega sõna om õige, mis 
tä Laane rahvist kõneli. Ma es taha kah kui- 
dagi usku. Ma ütli kah, et na pagesiva Pärnu 
poole, kost na säält siis Tallnahe saiva. Too- 
mas ütel enne, et tema ei tiiä ja es saa küssü, 
kuidas na Tallnahe saiva, enne sääl na elässe 
ja om nüüt sääl liina pirjeli.” 

— ,Ateh sõnatuumise iist,“ ütles Mari ja 
päästis alles nüüd kasukanööbid valla. Viiu 
korraldas lauda. 

— ,Ma looda, et me maja nüüt viimati kah 
rahu saap,“ lausus ta vaikselt ja vaatas tähen- 
dusrikkalt Antsule. Ants naeratas: 

— ,Naeseke, sul on õigus. Töö, mis ripa- 
kile on jäänud, vaevab enam kui võõra võlg. 
Ja hää on, kui mõlemad joonde on aetud.” 

